id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
89f5fb7d-0a9b-42a1-b734-5460f11d2a02 | ក្រុមគ្រូពេទ្យ បានចុះយកសំណាកមនុស្ស៥០នាក់ នៅហាង Metro Azura ក្នុង TK Avenue ក្រោយមានអ្នកជំងឺកូវីដម្នាក់បានចូលទៅទីនោះ | ក្រុមគ្រូពេទ្យស្ម័គ្រចិត្តរបស់សម្តេចជោ ហ៊ុន សែន សហការជាមួយអាជ្ញាធរមូលដ្ឋានខណ្ឌទួលគោក នៅថ្ងៃទី១៣ ខែមីនា ឆ្នាំ២០២១នេះ បានចុះយកសំណាកទៅហាង Metro Azura ក្នុង TK Avenue ខណ្ឌទួលគោក ក្រោយមានអ្នកជំងឺម្នាក់ បានចូលទៅទីនោះ។ អាជ្ញាធរមូលដ្ឋានបានឲ្យដឹងថា កាលពីពេលថ្មីៗកន្លងទៅនេះ មានអ្នកកើតកូវីដម្នាក់ បានចូលទៅហាងមួយនេះ ដូច្នេះហើយខាងក្រុមគ្រូពេទ្យស្ម័គ្រចិត្តរបស់សម្តេចតេជោ បានចុះយកសំណាកមនុស្ស៥០នាក់ ក្នុងនោះមានស្រី២៦នាក់ នៅហាងមួយនេះ ក្នុង TK Avenue ទួលគោក ដើម្បីទៅធ្វើតេស្តបន្តទៀត។ សូមបញ្ជាក់ថា ដោយសារអ្នកវិជ្ជមានកូវីដ១៩ ចេះតែកើនឡើងជាបន្តបន្ទាប់ ដូច្នេះហើយក្រុមគ្រូពេទ្យរបស់ក្រសួងសុខាភិបាល និងក្រុមគ្រូពេទ្យស្ម័គ្រចិត្តរបស់សម្តេចតេជោ បានចុះយកសំណាកមនុស្សនៅតាមគោលដៅជាច្រើន ក្នុងរាជធានីភ្នំពេញ ដើម្បីយកទៅធ្វើតេស្តស្វែងរកអ្នកកើតកូវីដបន្តទៀត៕ | 2021-03-14T00:40:00+07:00 | freshnewsasia.com | https://m.freshnewsasia.com/index.php/en/localnews/189649-2021-03-13-10-40-11.html |
b89a8b0c-ea5e-419b-b80f-b2cbabaca83b | ពលរដ្ឋនិងអ្នកឃ្លាំមើលរិះគន់លោក ហ៊ុន សែន ខ្វះវិធានការច្បាស់លាស់ក្នុងការទប់ស្កាត់ជំងឺកូវីដ | ប្រជាពលរដ្ឋ និងអ្នកឃ្លាំមើលបញ្ហាសង្គមលើកឡើងថា ដោយសារតែលោកនាយករដ្ឋមន្ត្រី ហ៊ុន សែន និយាយបាតដៃខ្នងដៃ និងខ្វះវិធានការច្បាស់លាស់ក្នុងការទប់ស្កាត់ជំងឺកូវីដ១៩នេះ ធ្វើឲ្យប្រជាពលរដ្ឋមួយចំនួនលេងសូវជឿទុកចិត្ត និងខ្វះការប្រុងប្រយ័ត្នចំពោះជំងឺរលាកផ្លូវដង្ហើមដ៏គ្រោះថ្នាក់មួយនេះ។ ពលរដ្ឋរស់នៅខេត្តព្រៃវែងម្នាក់លោក ឡាត បូរ៉ា ថ្លែងថា លោកមិនសូវយល់អំពីវិធានការទប់ស្កាត់ជំងឺកូវីដរបស់រដ្ឋាភិបាលនោះទេ ព្រោះតាំងពីដើមរហូតមកដល់ពេលនេះមេដឹកនាំរដ្ឋាភិបាលហាក់មានភាពពុតត្បុតច្រើន។ ពលរដ្ឋរូបនេះយល់ថា ទង្វើរបស់រដ្ឋាភិបាលនេះធ្វើឲ្យប្រជាពលរដ្ឋមួយចំនួនបាត់ទំនុកចិត្ត និងយល់ថា មានរឿងនយោបាយនៅពីក្រោយ៖ ។ ក្រៅពីពលរដ្ឋ តំណាងរាស្ត្រជាប់ឆ្នោតគណបក្សសង្គ្រោះជាតិលោក ហេង ដាណារ៉ូ មានប្រសាសន៍ថា ជំងឺកូវីដ-១៩ គឺជាបញ្ហាសុខាភិបាល ប៉ុន្តែលោក ហ៊ុន សែន បែរជាដោះស្រាយទៅតាមអារម្មណ៍ ហើយថែមទាំងប្រើជំងឺកូវីដ-១៩ ធ្វើជាលេសបង្ក្រាបសំឡេងជំទាស់ដើម្បីបន្តនយោបាយក្រាញអំណាច។ លោកបន្តថា វិធានការត្រឡប់ត្រឡិននេះ ធ្វើឲ្យជំងឺកូវីដរាតត្បាតធ្ងន់ធ្ងរ ហើយបង្កផលប៉ះពាល់សេដ្ឋកិច្ចនិងអាយុជីវិតរបស់ប្រជាពលរដ្ឋ៖ ។ ការបញ្ចេញប្រតិកម្មបែបនេះ គឺបន្ទាប់ពីពួកគេពិនិត្យឃើញថា មូលហេតុដែលជំងឺកូវីដឆ្លងចូលក្នុងសហគមន៍ជាបន្តបន្ទាប់នេះដោយសារមេដឹកនាំរបបក្រុងភ្នំពេញធ្វេសប្រហែស និងពុំមានវិធានការច្បាស់លាស់ចាប់តាំងពីជំងឺកូវីដផ្ទុះឡើងនៅក្នុងប្រទេសចិន កាលពីចុងឆ្នាំ ២០១៩ មក។ កាលពីថ្ងៃទី១១ ខែមីនា កម្ពុជា ប្រកាសមានអ្នកជំងឺម្នាក់ស្លាប់ និងមួយចំនួនកំពុងត្រូវពេទ្យសង្គ្រោះបន្ទាន់។ ខុសពីមេដឹកនាំប្រទេសដទៃលោក ហ៊ុន សែន កាលពីដំបូងឡើយបានមើលស្រាលជំងឺកូវីដដោយបានបើកចំហរជើងមេឃឲ្យជនជាតិចិនចូលកម្ពុជាដោយសេរី។ បន្ទាប់មកដើម្បីចំណេញមុខមាត់នយោបាយនោះលោក ហ៊ុន សែន បានអនុញ្ញាតឲ្យកប៉ាល់វេស្ទើដាម (Westerdam) ដែលដឹកអ្នកទេសចរបរទេសជាង ២ពាន់នាក់ ចូលចតនៅកំពង់ផែខេត្តព្រះសីហនុ និងធ្វើពិធីជប់លៀង រួមទាំងដឹកភ្ញៀវតាមរថយន្តដើរលេងទៀតផង ខណៈពេលនោះ ប្រទេសក្នុងតំបន់មិនហ៊ានឲ្យកប៉ាល់នោះចូលចតដោយសារខ្លាចឆ្លងជំងឺកូវីដ-១៩។ លើសពីនេះលោក ហ៊ុន សែន បានអំពាវនាវកុំឲ្យពលរដ្ឋភ័យខ្លាចជំងឺកូវីដ និងព្រមានបណ្ដេញអ្នកណាហ៊ានពាក់ម៉ាស់ចូលក្នុងកម្មវិធីរបស់លោកទៀតផង៖ ។ ក្រោយមក លោកបានផ្លាស់ប្តូរគំនិតវិញ និងផ្ញើសារប្រាប់ពលរដ្ឋជារឿយៗឲ្យគោរពគោលការណ៍ណែនាំរបស់ក្រសួងសុខាភិបាល៖ ។ ទោះជាយ៉ាងណាលោក ហ៊ុន សែន ខ្លួនឯងនិងមន្ត្រីហែហមលោកជាច្រើន នៅតែមិនអនុវត្តតាមគោលការណ៍ក្រសួងសុខាភិបាលនោះទេ ដែលធ្វើឲ្យជំងឺកូវីដឆ្លងចូលក្នុងសហគមន៍កន្លងមកមាន ឬសគល់ចេញពីក្រុមមន្ត្រីរដ្ឋាភិបាល ហើយធ្វើឲ្យប៉ះពាល់ និងបង្កការភ័យខ្លាចដល់ប្រជាពលរដ្ឋ។ ជាក់ស្តែង ព្រឹតិ្តការណ៍ឆ្លងក្នុងសហគមន៍កាលពីថ្ងៃទី៣ ខែវិច្ឆិកា ឆ្នាំ២០២០ បានផ្តើមចេញពីក្នុងកិច្ចប្រជុំមួយរវាងលោក ហ៊ុន សែន និងមន្ត្រីជាន់ខ្ពស់ជាច្រើនរូបជាមួយរដ្ឋមន្ត្រីការបរទេសហុងគ្រីលោកភីតធ័រស្ស៊ីយ៉ាតូ (Peter Szijjarto) ដោយសារមិនពាក់ម៉ាស់ និងរក្សាគម្លាតត្រឹមត្រូវ។ បីសប្តាហ៍ក្រោយមកជំងឺកូវីដ បានផ្ទុះចូលក្នុងសហគមន៍ជាលើកទី២ ដែលឆ្លងចេញពីក្រុមគ្រួសាររបស់ប្រធាននាយកដ្ឋានពន្ធនាគារនៃក្រសួងមហាផ្ទៃលោក ឆែម សាវុធ។ ពេលនោះលោក ហ៊ុន សែន មិនខ្វល់ពីការរិះគន់នោះទេ ដោយបញ្ជាឲ្យក្រសួងសុខាភិបាលបញ្ចេញអត្តសញ្ញាណនិងរូបថតអ្នកឆ្លងជំងឺកូវីដទាំងអស់ ដើម្បីទប់ស្កាត់ការឆ្លងរីករាលដាល។ ប៉ុន្តែវិធានការនេះ មិនត្រូវបានអនុវត្តសម្រាប់ព្រឹត្តិការណ៍២០ កុម្ភៈ ឬការឆ្លងក្នុងសហគមន៍ជាលើកទី៣ នេះទេ។ ករណីចុងក្រោយនេះ ប្រជាពលរដ្ឋមួយចំនួនខកចិត្តកាន់តែខ្លាំងចំពោះរបបក្រុងភ្នំពេញដែលមិនបានដាក់ចេញវិធានការច្បាស់លាស់ក្នុងការទប់ស្កាត់និងសង្គ្រោះអ្នកជំងឺកូវីដ ប៉ុន្តែបែរជាប្រកាសត្រៀមកន្លែងសម្រាប់បូជា និងបញ្ចុះសាកសពទៅវិញ។ អ្នកវិភាគនយោបាយលោក គឹម សុខ មើលឃើញថា ការផ្លាស់ប្តូរជំហរមិនទៀងទាត់និងករណីឆ្លងរីករាលជំងឺកូវីដធ្ងន់ធ្ងរនៅពេលនេះ គឺដោយសារលោក ហ៊ុន សែន ទុកជំងឺកូវីដជាល្បែងនយោបាយ និងមើលស្រាលជំងឺកូវីដ៖ ។ ចំពោះបញ្ហាវ៉ាក់សាំងវិញលោក ហ៊ុន សែន ក៏ផ្លាស់ប្តូរជំហរមិនតិចដងដែរ។ ដំបូងឡើយលោក និងមន្ត្រីរបស់លោក តែងប្រកាសក្តែងៗថា កម្ពុជានឹងមិនអនុញ្ញាតឱ្យប្រទេសណាមួយយកប្រជាពលរដ្ឋខ្លួនធ្វើជាធុងសំរាមពិសោធន៍ ឬជាសត្វកណ្ដុរសម្រាប់ពិសោធន៍ប្រសិទ្ធភាពវ៉ាក់សាំងកូវីដឡើយ ហើយថា កម្ពុជាសុខចិត្តរង់ចាំទទួលយកឬទិញវ៉ាក់សាំងណាដែលទទួលស្គាល់ដោយអង្គការសុខភាពពិភពលោក។ ប៉ុន្តែលោក ហ៊ុន សែន បានផ្លាស់ប្តូរចិត្តវិញភ្លាមៗ ដោយប្រកាសទទួលយកជំនួយវ៉ាក់សាំងរបស់ចិនដែលមិនទាន់ទទួលស្គាល់ដោយអង្គការសុខភាពពិភពលោក ហើយលោកថែមទាំងប្រកាសស្ម័គ្រចិត្តចាក់មុនគេដើម្បីបង្កើនទំនុកចិត្តដល់ពលរដ្ឋ។ ទោះជាយ៉ាងណា លោកមិនបានចាក់វ៉ាក់សាំងចិនតាមការសន្យានោះទេ ក្រោមហេតុផលលើសអាយុកំណត់។ ទីបំផុតលោក និងភរិយា បានបណ្តើរគ្នាទៅចាក់វ៉ាក់សាំងរបស់ប្រទេសអង់គ្លេសវិញ ដែលជាប្រភេទវ៉ាក់សាំងទទួលស្គាល់ដោយអង្គការសុខភាពពិភពលោក។ ម្យ៉ាងវិញទៀត លោក ហ៊ុន សែន នៅមិនទាន់បញ្ជាក់ថា នឹងប្រើថវិកាដែលប្រមូលបានពីសប្បុរសជនកន្លងទៅនោះ ទៅទិញវ៉ាក់សាំងពីប្រទេសណានៅឡើយនោះទេមកទល់ពេលនេះ។ អាស៊ីសេរី មិនអាចទាក់ទងអ្នកនាំពាក្យក្រសួខាភិបាលអ្នកស្រី ឱ វណ្ណឌីន និងប្រធានអង្គភាពអ្នកនាំពាក្យរដ្ឋាភិបាលលោក ផៃ ស៊ីផាន ដើម្បីឆ្លើយតបរឿងនេះបានទេ ដោយទូរស័ព្ទចូលពុំមានអ្នកទទួល។ ប្រជាពលរដ្ឋនិងអ្នកឃ្លាំមើលបញ្ហាសង្គមព្រួយបារម្ភថា ស្ថានភាពជំងឺកូវីដ អាចនឹងកាន់តែធ្ងន់ធ្ងរ ដោយសារតែរដ្ឋាភិបាលគ្មានវិធានការច្បាស់លាស់ឆ្លើយតបឲ្យបានត្រឹមត្រូវនិងទាន់ពេលវេលា ហើយមន្ត្រីជំនាញសុខាភិបាលធ្វើតាមតែមាត់របស់លោកនាយករដ្ឋមន្ត្រី ហ៊ុន សែន៕ | 2021-03-13T23:42:16+07:00 | rfa.org | https://www.rfa.org/khmer/news/health/watchdogs-criticize-hun-sen-lacking-effective-response-to-covid-19-03132021111458.html |
4ccd0974-0d3e-4881-b9a3-b1f1d57556a6 | នារីបុគ្គលិកកាស៊ីណូម្នាក់នៅព្រះសីហនុ រកឃើញឆ្លងកូវីដ១៩ ក្រោយតេស្តលើកទី២ | នារីបុក្គលិកកាស៊ីណូម្នាក់នៅខេត្តព្រះសីហនុ បានធ្វើតេស្តរកឃើញវិជ្ជមានកូវីដ១៩ នៅរសៀលថ្ងៃទី១៣ ខែមីនា។ នេះបើយោងតាមរបាយការណ៍របស់សមត្ថកិច្ច។ នារីរូបនោះជាបុគ្គលិកបម្រើការងារនៅកាស៊ីណូ ជីនបុី បានរកឃើញវិជ្ជមានកូវីដ១៩ ក្រោយក្រុមគ្រួពេទ្យចុះយកសំណាកលើកទី២ កាលពីរសៀលថ្ងៃនេះ។ នៅព្រឹកថ្ងៃទី១៣ ខែមីនា ឆ្នាំ២០២១នេះ មានករណីឆ្លងកូវីដ១៩ ចំនួន ៣៩ នាក់ ក្នុងនោះខេត្តព្រះសីហនុមានករណីឆ្លងថ្មីម្នាក់។ ខេត្តព្រះសីហនុ ត្រូវបានចាត់ទុកជាចំណុចផ្ទុះកូវីដធំបំផុត បន្ទាប់ពីរាជធានីភ្នំពេញក្នុងព្រឹត្តិការណ៍ ២០ កុម្ភៈ ប៉ុន្តែក្នុងរយៈពេល ៤ ថ្ងៃចុងក្រោយ ខេត្តច្រកដឹកជញ្ជូនដ៏សំខាន់នេះ អាចគ្រប់គ្រងស្ថានការបាន ដោយមានអត្រាអ្នកឆ្លងថ្មីទាបបំផុតជាច្រើនថ្ងៃជាប់គ្នា៕ អត្ថបទ៖ ស៊ុយ ចាន់ធា | 2021-03-13T22:45:00+07:00 | kampucheathmey.com | https://www.kampucheathmey.com/local-news/80869 |
da4a3aaf-261a-4cb1-af36-5a48644bdd7a | ក្រសួងសុខាភិបាល អំពាវនាវប្រជាពលរដ្ឋកុំបន្តចែកចាយនូវព័ត៌មានមិនពិត ពាក់ព័ន្ធការប្រើប្រាស់ឱសថព្យាបាលជំងឺកូវីដ១៩ (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី១៣ ខែមីនា ឆ្នាំ២០២១នេះ បានចេញមកច្រានចោលនូវព័ត៌មានមិនពិត អំពីវិធីព្យាបាលជំងឺកូវីដ-១៩ ដែលកំពុងចែកចាយ នៅលើបណ្ដាញសង្គម Facebook នាំឲ្យមានការយល់ច្រឡំ។ លោកស្រី ឱ វណ្ឌឌីន បានបញ្ជាក់យ៉ាងដូច្នេះថា ។ គួរជម្រាបថា នេះមិនមែនជាលើកទី១នោះទេ ដែលក្រសួងសុខាភិបាលចេញមកច្រានចោលព័ត៌មានមិនពិត ពាក់ព័ន្ធជាមួយនឹងវិធីព្យាបាល និងការប្រើប្រាស់ថ្នាំសម្រាប់អ្នកកើតជំងឺកូវីដ-១៩ ដើម្បីទទួលទាន។ គិតត្រឹមម៉ោង៧៖០០នាទីព្រឹកថ្ងៃទី១៣ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុប១២៦៤នាក់ ក្នុងនោះអ្នកជាសះស្បើយចំនួន ៦២៣នាក់ និងអ្នកកំពុងសម្រាកព្យាបាលចំនួន ៦៣៩នាក់៕ | 2021-03-13T21:37:00+07:00 | freshnewsasia.com | https://m.freshnewsasia.com/index.php/en/localnews/189636-2021-03-13-07-37-46.html |
dcdd1241-d47c-43e4-8e93-ab63780a070b | បុគ្គលិកក្រុមហ៊ុន DPCG និងក្រុមហ៊ុន ING ចំនួន២៨នាក់ បរិច្ចាគថវិកាសរុបចំនួន ២,៤៣០ដុល្លារ ជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១៣ ខែមីនា ឆ្នាំ២០២១នេះ បុគ្គលិកក្រុមហ៊ុន DPCG និងក្រុមហ៊ុន ING ចំនួន២៨នាក់ បានប្រកាសសូមបរិច្ចាគថវិកា ២,៤៣០ដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៣ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ សរុប១២៦៤នាក់ ក្នុងនោះអ្នកជាសះស្បើយចំនួន ៦២៣នាក់ និងអ្នកកំពុងសម្រាកព្យាបាលចំនួន ៦៣៩នាក់៕ | 2021-03-13T21:22:00+07:00 | freshnewsasia.com | https://m.freshnewsasia.com/index.php/en/localnews/189634-2021-03-13-07-22-22.html |
26b72b7c-41c7-4831-a449-efefeae2bca2 | អ្នកឆ្លងជំងឺកូវីដ១៩ ក្នុងព្រឹត្តិការណ៍សហគមន៍២០ កុម្ភៈ កើនដល់ជាង៧រយនាក់ | អ្នកឆ្លងជំងឺកូវីដ១៩ ក្នុងព្រឹត្តិការណ៍សហគមន៍២០ កុម្ភៈ កើនដល់ជាង ៧រយនាក់ (៧៥១) ហើយ ក្រោយក្រសួងសុខាភិបាលបានរកឃើញករណីឆ្លងថ្មីចំនួន ៣៩ករណី បន្ថែមទៀត នៅថ្ងៃទី១៣ ខែមីនា។ អ្នកទាំងនោះត្រូវបានរកឃើញក្នុងខេត្តដែលមានការរីករាលដាលធ្ងន់ធ្ងរជាងគេ រួមមាន ខេត្តព្រះសីហនុ ខេត្តព្រៃវែង ខេត្តកណ្តាល និងរាជធានីភ្នំពេញ។ បច្ចុប្បន្នអ្នកជំងឺទាំងនោះកំពុងសម្រាកព្យាបាលនៅតាមមន្ទីរពេទ្យបង្អែក និងមណ្ឌលចត្តាឡីស័កក្នុងរាជធានី-ខេត្តមួយចំនួន ដូចជា មន្ទីរពេទ្យបង្អែកជ័យជំនះខេត្តកណ្តាល មន្ទីរពេទ្យបង្អែកខេត្តព្រះសីហនុ មន្ទីរពេទ្យបង្អែកខេត្តព្រៃវែង មណ្ឌលសុខភាពចាក់អង្រែ និងសណ្ឋាគារមួយក្នុងរាជធានីភ្នំពេញ។ អ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន បានប្រាប់សារព័ត៌មានក្នុងស្រុកនៅថ្ងៃទី១២ ខែមីនា ថាប្រធានសាលាឧទ្ធរណ៍ភ្នំពេញលោក យូ ប៊ុនឡេង និងមន្ត្រីម្នាក់នៅក្រសួងបរិស្ថានបានឆ្លងជំងឺកូវីដ-១៩។ ក្រសួងបានបញ្ជូនមន្ត្រីទាំងពីររូបទៅសម្រាកព្យាបាល និងយកសំណាកអ្នកពាក់ព័ន្ធទៅពិនិត្យ និងដាក់ពួកគេឱ្យធ្វើចត្តាឡីស័ក។ លោកនាយករដ្ឋមន្ត្រី ហ៊ុន សែន បានចេញអនុក្រឹត្យមួយបន្ថែមទៀតកាលពីថ្ងៃទី១២ ខែមីនា ដើម្បីទប់ស្កាត់ការឆ្លងរីករាលដាលនៃជំងឺនេះ។ អនុក្រឹត្យនេះ តំរូវឲ្យប្រជាពលរដ្ឋ សហគ្រាស ឬគ្រិះស្ថានឯកជន ម្ចាស់អាជីវកម្ម ត្រូវអនុវត្តវិធានការសុខាភិបាលជាចាំបាច់ មានដូចជា ពាក់ម៉ាស់ រក្សាគម្លាតសុវត្ថិភាពបុគ្គល និងសង្គម ធ្វើអនាម័យ និងវាស់កម្តៅ ធ្វើចត្តាឡីស័ក ការចាក់វ៉ាក់សាំងការពារជំងឺកូវីដ១៩ យកសំណាកទៅវិភាគ ព្រមទាំងការគ្រប់គ្រង និងចាត់ចែង សាកសពដែលមានផ្ទុកជំងឺនេះជាដើម។ អ្នកដែលល្មើសនឹងអនុក្រឹត្យនេះ អាចប្រឈមនឹងការផាកពិន័យទៅតាមអំពើរបស់ខ្លួន ដូចជា ការមិនពាក់ម៉ា់ក់អាចរងពិន័យពី ២សែន (២០០.០០០) រៀល ទៅ ១លាន (១.០០០.០០០) រៀល។ អ្នកទទួលខុសត្រូវក្នុងការរៀបចំការជួបជុំ ឬសកម្មភាពសង្គមផ្សេងទៀតត្រូវពិន័យពី ១លាន (១.០០០.០០០) ទៅ ៥លាន (៥.០០០.០០០) រៀល ហើយសហគ្រាស ឬគ្រិះស្ថានឯកជន និងម្ចាស់អាជីវកម្មដែលមិនអនុវត្តកាតព្វកិច្ចទាំងនោះ នឹងត្រូវពិន័យជាប្រាក់ពី ២លាន (២.០០០.០០០) ទៅ ១០លាន (១០.០០០.០០០) រៀល។ គិតត្រឹមព្រឹកថ្ងៃទី១៣ ខែមីនា កម្ពុជាមានអ្នកកើតជំងឺកូវីដ-១៩ សរុបជិត ១ពាន់៣រយនាក់ (១.២៦៤) ។ ក្នុងនោះ អ្នកជាសះស្បើយជាង ៦រយនាក់ (៦២៣) កំពុងសម្រាកព្យាបាលជាង ៦រយនាក់ (៦៣៩) និងស្លាប់ម្នាក់៕ | 2021-03-13T20:50:24+07:00 | rfa.org | https://www.rfa.org/khmer/news/health/39-tested-positive-for-covid-19-on-march-13-03132021084906.html |
c95d8010-cd1c-45ab-a395-cedab6eaa532 | មន្ត្រីសុខាភិបាល កងកម្លាំងនគរបាល និងមន្ត្រីរាជការក្នុងខេត្តក្រចេះជាង ៣ពាន់នាក់ បានចាក់វ៉ាក់សាំងការពារជំងឺកូវីដ១៩ លើកទី១ | លោក ឈ្នាង សុវុត្ថា ប្រធានមន្ទីរសុខាភិបាលខេត្តក្រចេះ បានបញ្ជាក់ប្រាប់ភ្នាក់ងារព័ត៌មាន Fresh News នៅព្រឹកថ្ងៃទី១៣ ខែមីនា ឆ្នាំ២០២១នេះថា មន្ទីរសុខាភិបាលខេត្ត បានចាក់វ៉ាក់សាំងការពារជំងឺកូវីដ-១៩ Sinopham (ស៊ីណូហ្វាម) របស់ចិន លើកទី១ ជូនដល់មន្ត្រីនៃមន្ទីរសុខាភិបាល កងកម្លាំងនគរបាល និងមន្ត្រីរាជការក្នុងខេត្តក្រចេះ បានចំនួន៣,១២៨នាក់ ក្នុងនោះស្រី ១,១៥០នាក់។ *មន្ទីរពេទ្យបង្អែកខេត្ត *មន្ទីរពេទ្យបង្អែកស្រុកឆ្លូង *មន្ទីរពេទ្យបង្អែកស្រុកស្នួល *សណ្ឋាគា ហេង ហេងត្រពាំងស្រែ *មណ្ឌលចក្ត័តាឡីស័ក បឹងហ្គាឡូក្រុងក្រចេះ។ ក្នុងនោះមានពលករមកពីប្រទេសថៃ ចំនួន៥៥នាក់ និងអ្នកពាក់ព័ន្ធក្នុងព្រឹត្តការណ៍ «សហគមន៍ ២០ កុម្ភៈ» ចំនួន ៧២នាក់ និងអ្នកជំនាញវៀតណាម ៤៥៣នាក់។ ជាមួយគ្នានេះ ប្រធានមន្ទីរសុខាភិបាលខេត្តក្រចេះ បានឱ្យដឹងថា នៅតាមបណ្តាឃុំ សង្កាត់មួយចំនួនក្នុងខេត្តក្រចេះ គេសង្កេតឃើញសង្កាត់អូរឬស្សី ក្នុងក្រុងក្រចេះ និងឃុំថ្មអណ្តើក ស្រុកចិត្របុរី ខេត្តក្រចេះ បានចេញសេចក្តី ប្រកាសជូនដំណឹងស្ដីពីការផ្អាកកម្មវិធីរៀបអាពាហ៍ពិពាហ៍ និងកម្មវិធីជួបជុំផ្សេងៗជាបន្តបន្ទាប់ ខណៈដែលរដ្ឋបាលខេត្តក្រចេះ នៅមិនទាន់ចេញសេចក្តីប្រកាសនៅឡើយ។ នៅតាមបណ្តាភូមិ ឃុំ សង្កាត់ ក្នុងស្រុកមួយចំនួនក្នុងខេត្តក្រចេះ នៅមិនទាន់ប្រកាសជូនដំណឹងឱ្យផ្អាកកម្មវិធីរៀបអាពាហ៍ពិពាហ៍ ឡើងគេហដ្ឋាន និងកម្មវិធីផ្សេងនៅឡើយទេ។ សូមបញ្ជាក់ថា ខេត្តក្រចេះ សម្រាប់អ្នកធ្វើតេស្តរកជំងឺកូវីដ-១៩ នៅមិនទាន់មានឆ្លងជំងឺអ្នកកូវីដ-១៩ នៅឡើយទេ៕ | 2021-03-13T19:50:00+07:00 | freshnewsasia.com | https://m.freshnewsasia.com/index.php/en/localnews/189630-2021-03-13-05-50-30.html |
0c9e2b59-60a4-4a29-8348-558e94802304 | អាជ្ញាធរដាក់ប៉ុស្តិ៍ត្រួតពិនិត្យ៤កន្លែងបន្ថែមទៀត ក្រោយរកឃើញមនុស្ស១០នាក់ ឆ្លងជំងឺកូវីដ១៩ នៅស្រុកបូទុមសារគរ ខេត្តកោះកុង | លោក ហាក់ ឡេង អភិបាលស្រុកបូទុមសាគរ ខេត្តកោះកុង បានបញ្ជាក់ប្រាប់ភ្នាក់ងារព័ត៌មាន Fresh News ប្រចាំខេត្តកោះកុង នៅថ្ងៃទី១៣ ខែមីនា ឆ្នាំ២០២១នេះថា លោកស្រី មិថុនា ភូថង អភិបាលខេត្តកោះកុង បានណែនាំឱ្យអាជ្ញាធរគ្រប់មូលដ្ឋានដាក់ប៉ុស្តិ៍ត្រួតពិនិត្យ និងវាស់កំដៅក្នុងការធ្វើចរាចចេញចូលរបស់ប្រជាពលរដ្ឋតាមមូលដ្ឋានរបស់ពួកគាត់ចំនួន ៤កន្លែងថែមទៀត ដើម្បីទប់ស្កាត់ការរីករាលដាលជំងឺកូវីដ-១៩ ឆ្លងចូលក្នុងសហគមន៍។ ការបន្ថែមកន្លែងត្រួតពិនិត្យ និងវាស់កម្ពៅចំនួន ៤កន្លែងបន្ថែមទៀតនេះ បានធ្វើឡើងក្រោយខេត្តកោះកុង រកឃើញមនុស្សចំនួន១០នាក់ មានវិជ្ជមានជំងឺកូវីដ-១៩ ខណៈមនុស្សចំនួន ២,០៤១នាក់ហើយ ក្នុងព្រឹត្តិការណ៍ «សហគមន៍ ២០កុម្ភៈ» ត្រូវបានយកទៅពិនិត្យសំណាក និងតម្រូវឱ្យធ្វើចត្តាឡីស័ក តាមការណែនាំរបស់ក្រសួងសុខាភិបាល។ លោក ហាក់ ឡេង បានបន្តថា ដើម្បីចូលរួមទប់ស្កាត់នៃរីករាលដាលជំងឺកូវីដ-១៩ ក្នុងព្រឹត្តការណ៍ «សហគមន៍ ២០កុម្ភៈ» លោកបានបើកកិច្ចប្រជុំគ្រប់អាជ្ញាធរមូលដ្ឋាន ដើម្បីឱ្យអាជ្ញាធរមូលដ្ឋានធ្វើការផ្សព្វផ្សាយបន្ត ដល់ប្រជាពលរដ្ឋចូលរួមសហការនៅពេលមានបងប្អូនណាម្នាក់បានលួចឆ្លងចូលក្នុងមូលដ្ឋានរបស់ខ្លួន ដោយមិនបានធ្វើចក្តាឡីស័កត្រូវរាយការណ៍ជូនអាជ្ញាធរ ឬសមត្ថកិច្ចជាបន្ទាន់ ដើម្បីងាយស្រួលទប់ស្កាត់ទុកជាមុនកុំឱ្យជំងឺ ដ៏កាចសាហាវនេះឆ្លងចូលក្នុងសហគមន៍ ហើយអាជ្ញាធរងាយស្រួលគ្រប់គ្រងផងដែរ (ការពារប្រសើរ ជាងព្យាបាល)។ ចំណុចស្ពានព្រែកជីក ឃុំកណ្តោល ចំណុចស្ពានជីត្រះឃុំអណ្តូងទឹក ចំណុចកំពង់ទូកព្រែកខ្យង ឃុំតានូន ចំណុចអូររអិលឃុំថ្មស ចំណុចគោលដៅស្ថិតក្នុងស្រុកបូទុមសាគរ។ លោក ហាក់ ឡេង បានគូសបញ្ជាក់ថា ចំណុចគោលដៅទាំង៤ រួមទាំងចំណុចគោលដៅចាស់ គឺយើងមានការរឹតបន្តឹងយ៉ាងតឹងរឹងហើយធ្វើការត្រួតពិនិត្យ និងវាស់កំដៅក្នុងការធ្វើដំណើររបស់ប្រជាពលរដ្ឋ ២៤ម៉ោង លើស២៤ម៉ោង ដោយមានអាជ្ញាធរមូលដ្ឋាន កម្លាំងប្រជាការពារកម្លាំងសមត្ថកិច្ចទាំង ៣ប្រភេទ ប្រចាំការជាប់ជានិច្ច។ ជាចុងក្រោយ លោកសូមអំពាវនាវឱ្យប្រជាពលរដ្ឋ សហការជាមួយអាជ្ញាធរគ្រប់ដ្ឋាន ដើម្បីទប់ស្កាត់ជំងឺកូវីដ-១៩ ក្នុងព្រឹត្តការណ៍ «សហគមន៍ ២០កុម្ភៈ» ហើយសូមប្រជាពលរដ្ឋអនុវត្តន៍តាមការអបរំផ្សព្វផ្សាយណែនាំ របស់រាជរដ្ឋាភិបាល និងក្រសួងសុខាភិបាល និងអនុវត្តតាមវិធានការ ៣កុំ និង ៣ការពារ ឱ្យបានខ្ជាប់ខ្ជួន៕ | 2021-03-13T19:43:00+07:00 | freshnewsasia.com | https://m.freshnewsasia.com/index.php/en/localnews/189628-2021-03-13-05-43-10.html |
7f6ebf25-d138-4cb7-912e-9dc0251242cc | លោកជំទាវ ឱ វណ្ណឌីន៖ មានអ្នកឆ្លងកូវីដ១៩ ស្ថិតក្នុងសភាពធ្ងន់ធ្ងរ ខណៈក្រុមគ្រូពេទ្យកំពុងជួយសង្រ្គោះយ៉ាងមមាញឹកជាទីបំផុត | លោកជំទាវ ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានលើកឡើងថា វីរុសកូវីដ១៩ បម្លែងថ្មីនេះ សាហាវជាង និងខ្លាំងជាងវីរុសនាពេលមុនៗ ដែលអាចធ្វេីឱ្យបុគ្គលស្លាប់បានគ្រប់ពេលវេលា ដែលថ្មីៗនេះ យេីងមានករណីស្លាប់មួយនាក់រួចទៅហេីយៗក៏នៅមានអ្នកដែលស្ថិតក្នុងសភាពធ្ងន់ធ្ងរមួយចំនួនទៀតដែរដែលក្រុមគ្រូពេទ្យកំពុងតែជួយសង្រ្គោះយ៉ាងមមាញឹកជាទីបំផុត។ លោកជំទាវបានអំពាវនាវ សូមបងប្អូនប្រជាពលរដ្ឋទាំងអស់ បន្តការប្រុងប្រយ័ត្នខ្ពស់មែនទែន លេីស្ថានភាពឆ្លងបច្ចុប្បន្ននេះ ដែលខ្ញុំធ្លាប់បានពន្យល់រួចហេីយ គឺវីរុសកូវីដ-១៩ បម្លែងថ្មី កំពុងតែចរាចរយ៉ាងសកម្មខ្លាំងក្លានៅក្នុងប្រទេសកម្ពុជា ដោយយងមិនដឹងថាវានៅទីណាខ្លះនោះទេ ជាពិសេសនៅរាជធានីភ្នំពេញនេះតែម្តង ដែលមានការចម្លងបន្តគ្នាលឿនណាស់ និងឆ្លងបន្តទៅខេត្តមួយចំនួនរួចទៅហេីយ។ ដូច្នេះ ពេលនេះ នៅផ្ទះ និងកុំធ្វេីការចល័តពីកន្លែងមួយទៅកន្លែងមួយ ហេីយមិនត្រូវបង្កការជួបជុំគ្នាច្រេីនណាមួយនោះទេ ដូចជាពីធីមង្គលការ ឡេីងផ្ទះ បុណ្យសាសនាផ្សេងៗ ដោយពន្យាពេល គឺត្រូវតែធ្វេីនៅពេលនេះជាចាំបាច់បំផុត ដែលជាវិធានការជួយដល់ការកាត់ផ្តាច់បាននូវការចម្លងពីបុគ្គលម្នាក់ទៅបុគ្គលម្នាក់ទៀតបានជាអតិប្បរិមា។ ជ្រេីសរេីសយកការបញ្ឈប់ការជួបជុំ ឫការពន្យាពេលនៃការរៀបចំពិធីនានា ល្អប្រសេីរជាជាងការឆ្លងហេីយអាចស្លាប់បានគ្រប់ពេលវេលានាពេលនេះ។ បុរសម្នាក់ត្រូវបានប្រកាសស្លាប់ដំបូងបង្អស់កាលពីថ្ងៃទី១១ ខែមីនា នៅមន្ទីរពេទ្យមិត្តភាពខ្មែរ-សូវៀត បន្ទាប់ពីគាត់ត្រូវបានរកឃើញថា មានផ្ទុកជំងឺនេះ កាលពីចុងខែកុម្ភៈ។ គិតត្រឹមព្រឹកថ្ងៃទី១៣ ខែមីនា ឆ្នាំ២០២១ កម្ពុជាមានអ្នកឆ្លងកូវីដ១៩សរុបចំនួន១២៦៤នាក់ក្នុងនោះមានអ្នកជាសះស្បើយចំនួន៦២៣ នាក់និងអ្នកកំពុងព្យាបាលចំនួន៦៣៩នាក់និងមានអ្នកស្លាប់០១ នាក់៕ | 2021-03-13T18:59:00+07:00 | kampucheathmey.com | https://www.kampucheathmey.com/local-news/80757 |
0a9b9640-0eff-4e23-81e6-43a0ff9ef497 | ៤ ថ្ងៃជាប់គ្នា ខេត្តព្រះសីហនុមានអត្រាអ្នកឆ្លងកូវីដទាបបំផុត ថ្ងៃខ្លះគ្មានមួយករណី | ខេត្តព្រះសីហនុ ដែលចំណុចផ្ទុះកូវីដធំបំផុតបន្ទាប់ពីរាជធានីភ្នំពេញក្នុងព្រឹត្តិការណ៍ ២០ កុម្ភៈ ប៉ុន្តែក្នុងរយៈពេល ៤ ថ្ងៃចុងក្រោយ ខេត្តច្រកដឹកជញ្ជូនដ៏សំខាន់នេះ អាចគ្រប់គ្រងស្ថានការបាន ដោយមានអត្រាអ្នកឆ្លងថ្មីទាបបំផុតជាច្រើនថ្ងៃជាប់គ្នា។ ដើម្បីគ្រប់គ្រងស្ថានការកុំឲ្យកាន់តែអាក្រក់ទៅ ចាប់តាំងពីផ្ទុះព្រឹត្តិការណ៍ឆ្លងសហគមន៍២០កុម្ភៈ អាជ្ញាធរខេត្តព្រះសីហនុ នៅថ្ងៃទី៤មីនា បានប្រកាសបិទខេត្តមិនឲ្យមានការចរាចរណ៍ចេញចូលទៅខេត្តក្រុងផ្សេងទៀត។ ការរិតបន្តឹងនេះ លើកលែងតែរថយន្តដឹកទំនិញដែលនៅបន្តអាចចេញចូលជាធម្មតាបាន តែត្រូវឆ្លងកាត់ការត្រួតពិនិត្យយ៉ាងតឹងរ៉ឹងបំផុត។ ក្រៅគ្រប់គ្រងចរាចរណ៍ចេញចូល ខេត្តព្រះសីហនុក្រោមការដឹកនាំរបស់លោកគួច ចំរើន ជាអភិបាលខេត្តក៏រឹតបន្តឹងអ្នកធ្វើចត្តាឡឺស័ក ដោយមានការផាកពិន័យអ្នកល្មើសបំពានវិធានសុខាភិបាលបានជាហូរហែ។ នេះជារបាយការណ៍ ៤ ថ្ងៃចុងក្រោយនៃអត្រាអ្នកឆ្លងកូវីដនៅខេត្តព្រះសីហនុពីថ្ងៃ ៩ មីនាដល់ ១២ មីនា ២០២១។ (រកឃើញ ០២ នាក់) -បុរសជនជាតិចិន អាយុ ៣០ ឆ្នាំ មានអាសយដ្ឋានស្នាក់នៅភូមិ ៣ សង្កាត់លេខ ៤ ក្រុងព្រះសីហនុ ខេត្តព្រះសីហនុ -បុរសជនជាតិចិន អាយុ ៤០ មានអាសយដ្ឋានស្នាក់នៅខេត្តព្រះសីហនុ (រកឃើញ ០១ នាក់) បុរសជនជាតិចិនអាយុ ៣១ ឆ្នាំ មានអាសយដ្ឋានស្នាក់នៅសង្កាត់លេខ ១ ក្រុងព្រះសីហនុ ខេត្តព្រះសីហនុ (មិនមានករណីឆ្លង) (រកឃើញ ០១ នាក់) -ស្រ្តីជនជាតិខ្មែរអាយុ ៣៣ ឆ្នាំ មានអាសយដ្ឋានស្នាក់នៅសង្កាត់លេខ ៤ ក្រុងព្រះសីហនុ ខេត្តព្រះសីហនុ៕ អត្ថបទ៖ ប៊ុណ្ណារ៉ា | 2021-03-13T18:24:00+07:00 | kampucheathmey.com | https://www.kampucheathmey.com/local-news/80727 |
c6d259ac-f999-438c-a92a-70abea2186f6 | មានតែខណ្ឌនេះ១ទេ ក្នុងចំណោមខណ្ឌទាំង១៤ នៅក្នុងរាជធានីភ្នំពេញ នៅពុំទាន់រកឃើញករណីឆ្លងកូវីដ-១៩ | រហូតមកដល់ព្រឹកថ្ងៃទី១៣ ខែមីនា ឆ្នាំ២០២១ នេះរាជធានីភ្នំពេញ មានអ្នកឆ្លងជំងឺកូវីដ១៩ ក្នុងសហគមន៍២០កុម្ភៈ បានរាលដាលដល់ចំនួន១៣ខណ្ឌហើយ ក្នុងចំណោមខណ្ឌចំនួន១៤។ យោងតាមក្រសួងសុខាភិបាលបានឲ្យដឹងថា ខណ្ឌទី១១ ដែលរកឃើញឆ្លងថ្មីនៅថ្ងៃនេះ គឺខណ្ឌពោធិ៍សែនជ័យ ដែលបានឆ្លងទៅលើស្ត្រីមា្នក់មានអាយុ៣៨ឆ្នាំ មានអាសយដ្ឋាននៅភូមិព្រៃទា សង្កាត់ចោមចៅ ខណ្ឌពោធិសែនជ័យ។ ចំណែកខណ្ឌ១០ទៀត ដែលមានអ្នកឆ្លងកូវីដ១៩រួមមានខណ្ឌឬស្សីកែវ សែនសុខ ស្ទឹងមានជ័យ ច្បារអំពៅ ដង្កោ ជ្រោយចង្វារ បឹងកេងកង កំបូល ដូនពេញ ខណ្ឌចំការមន ខណ្ឌ ៧ មករា និងខណ្ឌទួលគោក។ ខណ្ឌមួយដែលមិនទាន់រងកឃើញករណីឆ្លងគឺខណ្ឌព្រែកព្នៅ នៅខាងជើងរាជធានីភ្នំពេញ។ ក្រៅពីរាជធានីភ្នំពេញព្រឹត្តិការណ៍សហគមន៍២០កុម្ភៈនេះ បានបន្តឆ្លងរីករាលដាលដល់ខេត្តចំនួន៩ ក្នុងនោះរួមមានខេត្តកណ្តាល ព្រៃវែង បាត់ដំបង កំពង់ចាម កំពង់ធំ សៀមរាប ព្រះសីហនុ កោះកុងនិងស្វាយរៀងសរុបចំនួន៧៥១នាក់ស្រី៣៥៧ប្រុស៣៩៤នាក់ ក្នុងនោះរាជធានីភ្នំពេញច្រើនជាងគេបន្ទាប់មកខេត្តព្រះសីហនុ កណ្តាល និងព្រៃវែង។ គួរបញ្ជាក់ថាគិតត្រឹមព្រឹក ថ្ងៃទី១៣ ខែមីនា ឆ្នាំ២០២១កម្ពុជា មានអ្នកឆ្លងកូវីដ១៩សរុបចំនួន១២៦៤ នាក់ក្នុងនោះមានអ្នកជាសះស្បើយចំនួន៦២៣ នាក់និងអ្នកកំពុងព្យាបាលចំនួន៦៣៩ នាក់និងមានអ្នកស្លាប់០១ នាក់៕ | 2021-03-13T18:06:48+07:00 | kbnnews.com | https://kbn.news/archives/211475 |
b83fe85d-90f9-408a-b806-96de356fc8f7 | លោក ម៉ឹង យូឡេង និងភរិយា ព្រមទាំងមន្ត្រីរាជការក្រោមឱវាទមន្ទីរសាធារណការ និងដឹកជញ្ជូន ខេត្តកណ្តាល ប្រកាសបរិច្ចាគថវិកា២០លានរៀលជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១៣ ខែមីនា ឆ្នាំ២០២១នេះ លោក ម៉ឹង យូឡេង និងភរិយា ព្រមទាំងមន្ត្រីរាជការក្រោមឱវាទមន្ទីរសាធារណការ និងដឹកជញ្ជូនខេត្តកណ្តាល បានប្រកាសសូមបរិច្ចាគថវិកា២០លានរៀល ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ៕ | 2021-03-13T17:20:00+07:00 | freshnewsasia.com | https://m.freshnewsasia.com/index.php/en/localnews/189615-2021-03-13-03-20-04.html |
e704d9a1-0eee-4ded-a347-d4791698efe0 | សម្ដេច ហេង សំរិន ណែនាំអាជ្ញាធរនិង ពលរដ្ឋអនុវត្តវិធានការ ទប់ស្កាត់ជំងឺកូវីដ-១៩ ឲ្យបានគ្រប់ៗគ្នា | តាមរយៈបណ្ដាញ ទំនាក់ទំនងសង្គមហ្វេសប៊ុក នាថ្ងៃទី១៣ ខែមីនា ឆ្នាំ២០២១សម្ដេច ហេង សំរិន បានផ្ដាំផ្ញើទៅជនរួមជាតិ ឲ្យចូលរួមគោរពច្បាប់កូវីដ-១៩ ទាំងអស់គ្នា ដើម្បីទប់ស្កាត់ការ រីករាលរាលនៃជំងឺកូវីដ-១៩។ សម្ដេច មានប្រសាសន៍ថា «ប្រឈមមុខនឹងការរាតត្បាតនៃជំងឺកូវីដ-១៩ ក្នុងសហគមន៍នាពេលនេះ ច្បាប់ស្តីពី វិធានការទប់ស្កាត់ការ ឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេង ទៀត ត្រូវបានប្រកាសឱ្យប្រើប្រាស់ដោយព្រះរាជក្រម កាលពីថ្ងៃទី១១ មីនា កន្លងទៅថ្មីៗនេះ។ ដូច្នេះសូមបងប្អូនជនរួមជាតិ អាជ្ញាធរមានសមត្ថកិច្ច និងមន្រ្តីអនុវត្តច្បាប់ទាំងអស់ ត្រូវចូលរួមអនុវត្តឱ្យបានគ្រប់ៗគ្នា សំដៅទប់ស្កាត់ការឆ្លងរាលដាលនៃជំងឺកូវីដ-១៩ ដ៏កាចសាហាវ ដែលកម្ពុជាយើងក៏ដូចជាសកលលោក កំពុងប្រឈមនាពេលបច្ចុប្បន្ននេះ»។ សម្ដេចបន្ដថាការចូលរួមគោរពច្បាប់ អនុវត្តនូវរាល់វិធានការសុខាភិបាល ដែលរាជរដ្ឋាភិបាលដាក់ចេញ ដូចជា ការធ្វើអនាម័យ ការពាក់ម៉ាស ការក្សាគម្លាតសុវត្ថិភាពសង្គម ការយកសំណាកទៅវិភាគរកមេរោគកូវីដ១៩ ការធ្វើចត្តាឡីស័ក ការដាក់ឱ្យដាច់ដោយឡែក ដើម្បីទទួលការព្យាបាល ការចាក់វ៉ាក់សាំងការពារជំងឺកូវីដ-១៩ ជាដើមនោះ គឺជាកាតព្វកិច្ចរបស់ប្រជាពលរដ្ឋម្នាក់ៗ ដែលជាប្រជាពលរដ្ឋល្អត្រូវធ្វើ ដើម្បីផលប្រយោជន៍រួមផ្ទាល់ ក៏ដូចជា សង្គមជាតិ។ សម្ដេច ហេង សំរិន ក៏បានបន្ថែមថា ការចូលរួមគោរពច្បាប់ឱ្យបានពេញលេញ និងដោយស្មារតីទទួលខុសត្រូវខ្ពស់ ជាការថែរក្សាសុខុមាលភាពសង្គមជាតិ ឱ្យចៀសផុតពីគ្រោះថ្នាក់កាន់តែធ្ងន់ធ្ងរ ដែលបង្កឡើងពីមេរោគដ៏កាសសាហាវ នេះ។ សម្ដេចថា ការដែលមិនចូលរួមគោរពអនុវត្តច្បាប់ ប្រៀបដូចបានបំផ្លាញសុខភាពខ្លួនឯង សុខភាពគ្រួសារ និងសង្គមសេដ្ឋកិច្ចជាតិ ហើយនឹងត្រូវទទួលរងការពិន័យ និងផ្តន្ទាទោសតាមច្បាប់ ដែលមានជាធរមានទៀតផង ៕ | 2021-03-13T17:12:00+07:00 | dap-news.com | https://dap-news.com/national/2021/03/13/126490/ |
eeda3906-c69a-4f94-9f33-976b15e466f9 | BREAKING: សហរដ្ឋអាមេរិក៖ មនុស្ស ៦.៦ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៥០៥នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៦,៧៨៥នាក់ទៀតបានឆ្លងជំងឺ COVID-19 ខណៈអ្នកជំងឺ ១,៥០៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី១៣ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៩៩៣,៤២៣ករណី ក្នុងនោះមានអ្នកស្លាប់សរុបចំនួន ៥៤៥,៥៤៤នាក់ និងជាសះស្បើយឡើងសរុប ២២,០៣១,២២០នាក់។ គួរបញ្ជាក់ថា គិតត្រឹមថ្ងៃសុក្រសប្តាហ៍នេះ (ពេលវេលានៅវ៉ាស៊ីនតោន) ប្រជាជនអាមេរិកសរុបជាង ១០០លាននាក់ហើយ បានទទួលការចាក់វ៉ាក់សាំងបង្ការ COVID-19 នៅទូទាំងប្រទេស។ ប្រធានាធិបតីអាមេរិកលោក ចូ បៃដិន បានបង្កើនការប្តេជ្ញារបស់ខ្លួន ដើម្បីចាក់វ៉ាក់សាំងជូនមនុស្សពេញវ័យ នៅអាមេរិកទាំងអស់ ២៥៨លាននាក់ នៅត្រឹមដំណាច់ខែឧសភា ឆ្នាំ២០២១៕ | 2021-03-13T17:03:00+07:00 | freshnewsasia.com | https://m.freshnewsasia.com/index.php/en/internationalnews/189614-2021-03-13-03-03-19.html |
76b350c0-bdc2-475e-9cde-811ac5a84b50 | ក្រសួងសុខាភិបាល និងក្រសួងយុត្តិធម៌ នឹងធ្វើសន្និសីទកាសែត បកស្រាយពីច្បាប់ ស្ដីពីវិធានការ ទប់ស្កាត់ការឆ្លងរាលដាលនៃជំងឺកូវីដ-១៩ | តាមរយៈបណ្តាញសង្គម ហ្វេសប៊ុកផេក របស់ក្រសួងសុខាភិបាលឲ្យដឹងបន្ថែមថា សន្និសីទសារព័ត៌មាននេះ នឹងមានការលរួម ដោយលោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល និងលោក កើត រិទ្ឋ រដ្ឋមន្រ្តីក្រសួងយុត្តិធម៌៕ | 2021-03-13T16:50:00+07:00 | dap-news.com | https://dap-news.com/national/2021/03/13/126482/ |
eba79380-2447-483c-9526-a14fe0c7258a | វីរុសកូវីដ-១៩ បម្លែងថ្មី កំពុងតែចរាចរយ៉ាងសកម្មខ្លាំងក្លា អ្នកជំនាញសុខភាពឱ្យពលរដ្ឋប្រុងប្រយ័ត្ន | រដ្ឋលេខាធិការ និងជាអ្ននាំពាក្យក្រសួងសុខាភិបាល លោកជំទាវ ឪ វណ្ណឌិន ធ្វេីការអំពាវនាវសារជាថ្មីម្តងទៀត ឲ្យបន្តការប្រុងប្រយ័ត្នខ្ពស់មែនទែន លេីស្ថានភាពឆ្លងបច្ចុប្បន្ននេះ គឺវីរុសកូវីដ-១៩ បម្លែងថ្មី កំពុងតែចរាចរយ៉ាងសកម្មខ្លាំងក្លានៅក្នុងប្រទេសកម្ពុជា ដោយមិនដឹងថាវានៅទីណាខ្លះនោះទេ ជាពិសេសនៅរាជធានីភ្នំពេញនេះតែម្តង ដែលមានការចម្លងបន្តគ្នាលឿនណាស់ និងឆ្លងបន្តទៅខេត្តមួយចំនួនរួចទៅហេីយ។ បើតាមលោកជំទាវ ពេលនេះ នៅផ្ទះ និងកុំធ្វេីការចល័តពីកន្លែងមួយទៅកន្លែងមួយ ហេីយមិនត្រូវបង្កការជួបជុំគ្នាច្រេីនណាមួយនោះទេ ដូចជាពីធីមង្គលការ ឡេីងផ្ទះ បុណ្យសាសនាផ្សេងៗ ដោយពន្យាពេល គឺត្រូវតែធ្វេីនៅពេលនេះជាចាំបាច់បំផុត ដែលជាវិធានការជួយដល់ការកាត់ផ្តាច់បាននូវការចម្លងពីបុគ្គលម្នាក់ទៅបុគ្គលម្នាក់ទៀតបានជា អតិប្បរិមា។ ជ្រេីសរេីសយកការបញ្ឈប់ការជួបជុំ ឫការពន្យាពេលនៃការរៀបចំពិធីនានា ល្អប្រសេីរជាជាងការឆ្លងហេីយអាចស្លាប់បានគ្រប់ពេលវេលានាពេលនេះ។ អ្នកនាំពាក្យរូូបនេះបន្តថា សូមចងចាំថា វីរុសបម្លែងថ្មីនេះ សាហាវជាង និងខ្លាំងជាងវីរុសនាពេលមុនៗ ដែលអាចធ្វេីឱ្យបុគ្គលស្លាប់បានគ្រប់ពេលវេលា ដែលថ្មីៗនេះ យេីងមានករណីស្លាប់មួយនាក់រួចទៅហេីយៗក៏នៅមានអ្នកដែលស្ថិតក្នុងសភាពធ្ងន់ធ្ងរមួយចំនួនទៀតដែរដែលក្រុមគ្រូពេទ្យកំពុងតែជួយសង្រ្គោះយ៉ាងមមាញឹកជាទីបំផុត។ លោកជំទាវសូមបងប្អូនថែរក្សាសុខភាព និងមេីលកូនចៅឱ្យបានល្អ កុំឱ្យដេីរចេញក្រៅរហេតរហូត សម្រាប់មនុស្សពេញវ័យ បេីមិនមានការចាំបាច់ទេនោះ សូមនៅផ្ទះល្អជាងការចល័តទៅកន្លែងនេះកន្លែងនោះដែលមិនមានភាពចាំបាច់ ដែលមានហានិភ័យចម្លងវីរុសបម្លែងថ្មីនេះខ្ពស់ណាស់សម្រាប់លោកអ្នកនាពេលនេះ។ ដំណាក់កាលនេះ ជាដំណាក់លំបាកដែលបុគ្គលគ្រប់រូប មានកាតបព្វកិច្ចចាំបាច់ក្នុងការចូលរួមអនុវត្តន៍វិធានការសុខាភិបាល និងវិធានការផ្សេងៗទៀតដែលសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជា ណាចក្រកម្ពុជា និងក្រសួងសុខាភិបាលបានដាក់ចេញ ដូចជាការអំពាវនាវខាងលេីនេះជាដេីម ហេីយរួមសាមគ្គីគ្នាប្រយុទ្ធនឹងសត្រូវអត់ស្រមោលនិងមិនដឹងថានៅទីណានោះ ទាំងអស់គ្នា ដែលយេីងអាចឆ្លងកាត់ការលំបាកនាពេលនេះទាំងអស់។ លោកជំទាវ បានគូសបញ្ជាក់ថា បរាជ័យ ឫជោគជ័យលេីការប្រយុទ្ធនឹងសត្រូវកូវីដ-១៩ បម្លែងថ្មីនាពេលនេះ គឺអាស្រ័យលេីការចូលរួមរបស់បងប្អូនទាំងអស់គ្នា និងសូមបងប្អូនប្រជាពលរដ្ឋទាំងអស់មានសុខភាពល្អ និងចៀសផុតពីការចម្លងវីរុសកូវីដ-១៩ បម្លែងថ្មីនាពេលនេះផងដែរ៕ | 2021-03-13T16:24:00+07:00 | kampucheathmey.com | https://www.kampucheathmey.com/local-news/80582 |
89eff554-fd19-4d06-b160-3925599f5aa2 | ក្រសួងសុខាភិបាល និងក្រសួងយុត្តិធម៌ នឹងធ្វើសន្និសីទស្ដីពី ច្បាប់ស្ដីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ នៅថ្ងៃចន្ទ សប្តាហ៍ក្រោយ (Video inside) | ក្រសួងសុខាភិបាល និងក្រសួងយុត្តិធម៌ នឹងធ្វើសន្និសីទសារព័ត៌មានស្ដីពី «ច្បាប់ស្ដីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត» នៅវេលាម៉ោង ០៩:០០នាទីព្រឹក ថ្ងៃចន្ទ ទី១៥ ខែមីនា ឆ្នាំ២០២១ ខាងមុខនេះ នៅទីស្ដីការក្រសួងសុខាភិបាល។ នេះបើតាម លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បញ្ជាក់ប្រាប់បណ្តាញព័ត៌មាន Fresh News។ អ្នកនាំពាក្យក្រសួងសុខាភិបាលរូបនេះ បានបញ្ជាក់បន្ថែមថា សន្និសីទសារព័ត៌មាននេះ នឹងមានការអញ្ជេីញចូលរួមដោយ លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល និង លោក កើត រិទ្ធ រដ្ឋមន្រ្តីក្រសួងយុត្តិធម៌ផងដែរ។ ច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ដែលមាន ០៦ជំពូក និង១៨មាត្រា ត្រូវបានប្រមុខរដ្ឋស្តីទី សម្តេចវិបុលសេនាភក្តី សាយ ឈុំ ប្រកាសឱ្យប្រើប្រាស់ នៅថ្ងៃទី១១ ខែមីនា ឆ្នាំ២០២១។ ច្បាប់នេះត្រូវបានរៀបចំឡើងដើម្បីកំណត់អំពីគោលបំណង វិសាលភាព វិធានការ ទោសប្បញ្ញត្តិ និងសមត្ថកិច្ច ដែលត្រូវអនុវត្តសំដៅការពារអាយុជីវិតប្រជាពលរដ្ឋ សុខភាពសាធារណៈ និងសណ្តាប់ធ្នាប់សាធារណៈ ព្រមទាំងការកាត់បន្ថយឱ្យបានជាអតិបរមានូវផលប៉ះពាល់នៃជំងឺឆ្លងនេះ ចំពោះវិស័យសង្គម-សេដ្ឋកិច្ចនៅកម្ពុជា។ ច្បាប់នេះបង្ហាញពីឆន្ទៈរបស់រាជរដ្ឋាភិបាល ក្នុងការលើកកម្ពស់ការទទួលខុសត្រូវចំពោះភាពរស់រានមានជីវិតរបស់ប្រជាពលរដ្ឋ និងការថែរក្សាសន្តិសុខ សណ្តាប់ធ្នាប់សាធារណៈក្នុងកាលៈទេសៈដែលប្រទេសជាតិកំពុងប្រឈមនឹងការគំរាមកំហែងពីការរីករាលដាលនៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត៕ | 2021-03-13T16:24:00+07:00 | freshnewsasia.com | https://m.freshnewsasia.com/index.php/en/localnews/189611-2021-03-13-02-24-53.html |
6af05840-97c1-4695-8b84-ae0a93477ffe | កុមារ ៣ នាក់ ឆ្លងកូវីដ ម្នាក់ទើបអាយុ ១ ឆ្នាំ ២ ខែរស់នៅ ក្រាំងធ្នង់ | ព្រឹកនេះនៅតែបន្តរកឃើញអ្នកឆ្លង ៣៩ នាក់ទៀត ពាក់ព័ន្ធសហគមន៍ ២០ កុម្ភៈ។ កុមារ ៣ នាក់ ក្លាយជាជនរងគ្រោះដែលបានឆ្លងជំងឺដ៏កាចសាហាវនេះ។ ជនរងគ្រោះជាកុមារទាំង ៣ នាក់ មានម្នាក់ទើបតែអាយុ ១ ឆ្នាំ ២ ខែប៉ុណ្ណោះ រស់នៅក្រាំងធ្នង់ ខណ្ឌសែនសុខ។ 1/កុមារាជនជាតិខ្មែង អាយុ ១ ឆ្នាំ ២ ខែ មានអាសយដ្ឋានស្នាក់នៅភូមិវិមានទ្រង់ សង្កាត់ក្រាំងធ្នង់ខណ្ឌសែនសុខ 2/កុមារីជនជាតិខ្មែរអាយុ ១៥ ឆ្នាំ មានអាសយដ្ឋានស្នាក់នៅភូមិថ្មី សង្កាត់ស្ទឹងមានជ័យ ខណ្ឌមានជ័យ 3/ កុមារាជនជាតិខ្មែរអាយុ ៤ ឆ្នាំ មានអាសយដ្ឋានស្នាក់នៅភូមិរំដួលត្បូង សង្កាត់ស្តោ ខណ្ឌដំបូល ព្រឹត្តិការណ៍សហគមន៍ ២០ កុម្ភៈ មានអ្នកឆ្លងសរុបកើនដល់ ៧៥១ នាក់ និងអ្នកជាសះស្បើយ ១៣៥ នាក់៕ | 2021-03-13T16:11:00+07:00 | kampucheathmey.com | https://www.kampucheathmey.com/local-news/80581 |
88da6f93-b0c1-4be7-9c03-7ed3daf17008 | ធ្វើតេស្ដដល់ទៅ២ដង ទើបរកឃើញថា បុគ្គលិករូបនេះឆ្លងកូវីដ-១៩ | នៅរសៀលថ្ងៃទី១៣ ខែមីនា ឆ្នាំ២០២១ នារីបុក្គលិកកាស៊ីណូម្នាក់នៅខេត្តព្រះសីហនុ បានធ្វើតេស្តរកឃើញវិជ្ជមានកូវីដ-១៩។ នេះបើយោងតាមរបាយការណ៍របស់សមត្ថកិច្ច។ នារីរូបនោះជាបុគ្គលិកបម្រើការងារនៅកាស៊ីណូ ជីនបុី បានរកឃើញវិជ្ជមានកូវីដ១៩ ក្រោយក្រុមគ្រួពេទ្យចុះយកសំណាកលើកទី២ កាលពីរសៀលថ្ងៃនេះ។ គួរបញ្ជាក់ថា ខេត្តព្រះសីហនុ ត្រូវបានចាត់ទុកជាចំណុចផ្ទុះកូវីដធំបំផុត បន្ទាប់ពីរាជធានីភ្នំពេញក្នុងព្រឹត្តិការណ៍ ២០ កុម្ភៈ ប៉ុន្តែក្នុងរយៈពេល ៤ ថ្ងៃចុងក្រោយ ខេត្តច្រកដឹកជញ្ជូនដ៏សំខាន់នេះ អាចគ្រប់គ្រងស្ថានការបាន ដោយមានអត្រាអ្នកឆ្លងថ្មីទាបបំផុតជាច្រើនថ្ងៃជាប់គ្នា៕ | 2021-03-13T16:02:35+07:00 | kbnnews.com | https://kbn.news/archives/211456 |
a94e1295-36f0-4281-a31f-f0ff33b92cc5 | រកឃើញអ្នកឆ្លងជំងឺកូវីដ១៩ថ្មី ក្នុងសហគមន៍ ៣៩នាក់បន្ថែមទៀត | សូមបញ្ជាក់ថា គិតត្រឹមព្រឹក ថ្ងៃទី១៣ ខែមីនា ឆ្នាំ២០២១ នៅកម្ពុជាមានអ្នកឆ្លងជំងឺកូវីដ១៩ សរុប១២៦៤ នាក់ អ្នកជាសះស្បើយ៦២៣ នាក់ អ្នកកំពុងព្យាបាល ៦៣៩ នាក់និងអ្នកស្លាប់ ០១ នាក់៕ | 2021-03-13T16:02:00+07:00 | dap-news.com | https://dap-news.com/national/2021/03/13/126463/ |
de83fcd9-1f9d-4eaa-a9f4-d83b4fe1d396 | ប្រធានគណបក្សយុវជនកម្ពុជា ជូនដំណោះស្រាយ៣ចំណុចដល់រដ្ឋាភិបាល ដើម្បីទប់ស្កាត់ការរាលដាលនៃមេរោគកូវីដ១៩ ឲ្យមានប្រសិទ្ធភាព | លោក ពេជ្រ ស្រស់ បានសរសេរលើគេហទំព័រហ្វេសប៊ុក កាលពីថ្ងៃទី១២ មីនា ឆ្នាំ ២០២១ថា «ដើម្បីទប់ស្កាត់ការរីករាលដាល នូវមេរោគកូវីឌ19 ឲ្យមានប្រសិទ្ធភាពទ្វេរដង គឺត្រូវការសហចូលរួម 1.រដ្ឋាភិបាលត្រូវចរចាជាមួយធនាគារជាតិ ដើម្បីស្នើដល់ធនាគារឯកជន ឲ្យបន្ធូរបន្ថយដល់កូនបំណុល ក្នុងការពន្យាពេលនៃការសងបំណុល ហើយវិធីសាស្រ្តនៃការបន្ធូរបន្ថយនោះ គឺពុំគួរតម្លើងថ្លៃការប្រាក់ត្រួតគ្នាឡើយ ហើយម្យ៉ាងវិញទៀតធនាគារ គួរកុំប្រើនូវវិធីរឹបអូសទ្រព្យបញ្ចាំ ពីកូនបំណុលឡើយ ក្នុងកាលៈទេសៈនេះ 2.ថ្លៃទឹកភ្លើងរដ្ឋគួរឲ្យពលរដ្ឋជំពាក់70% នៃចំនួនទឹកប្រាក់ ដែលបានប្រើប្រាស់ ដើម្បីសង្រ្គោះជីវភាពរបស់បងប្អូន ដែលកំពុងរងផលប៉ះពាល់ 3.រដ្ឋាភិបាល គឺត្រូវមានវិធានការទប់ស្កាត់កុំឲ្យទំនិញគ្រប់ប្រភេទឡើងថ្លៃហួសហេតុពេក»។ ប្រធានគណបក្សយុវជនកម្ពុជា បានសង្កត់ធ្ងន់ថា «បើសិនអាចដោះស្រាយបាន 3ចំណុច ខាងលើបាន គឺ ការទប់ស្កាត់ នៃការរីករាលដាលមេរោគ COVID – 19 នឹងមានប្រសិទ្ធភាពខ្ពស់ ពីព្រោះពលរដ្ឋនឹងមិនចេញក្រៅផ្ទះ ក្នុងមួយរយៈពេលខ្លី ដើម្បីឲ្យរលកCOVID-19 ថ្ងៃ20 កុម្ភៈស្ងប់សិន ប៉ុន្តែ បើសិនជាដោះស្រាយ 3 ចំណុច ខាងលើមិនបានទេនោះ គឺ ប្រជាពលរដ្ឋនឹងរងទុក្ខផ្ទួនៗតែម្តងហើយ3ចំណុចខាងលើ ដែលខ្ញុំសរសេរមកនេះ គឺខ្ញុំឮការត្អូញត្អែរបស់ប្រជាពលរដ្ឋគ្រប់ទិសទី និងឃើញភាពជាក់ស្តែង ដែលកើតឡើង ដូច្នេះការសង្រ្គោះពលរដ្ឋ គឺ ត្រូវសង្រ្គោះទាំងជីវិត និងជីវភាពរបស់ពួកគាត់ »។ សូមជម្រាបថា គិតត្រឹមថ្ងៃទី១២ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១,២២៥នាក់ ក្នុងនោះអ្នកជាសះស្បើយចំនួន ៦១៩នាក់, អ្នកជំងឺ៦០៤នាក់ កំពុងសម្រាកព្យាបាល និងមានអ្នកស្លាប់ម្នាក់៕ | 2021-03-13T15:55:00+07:00 | dap-news.com | https://dap-news.com/national/2021/03/13/126460/ |
57c9d787-c349-4b85-b63d-92b6fa9c9ac8 | លោកស្រី ឱ វណ្ណឌីន៖ សូមចងចាំថា វីរុសកូវីដបម្លែងថ្មីនេះសាហាវ និងខ្លាំងជាងវីរុសនាពេលមុនៗ ដែលអាចធ្វើឱ្យស្លាប់បានគ្រប់ពេលវេលា | តាមរយៈសារអំពាវនាវនៅថ្ងៃទី១៣ មីនា នេះ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានបន្តថា ពេលនេះ នៅផ្ទះ និងកុំធ្វើការចល័តពីកន្លែងមួយទៅកន្លែងមួយ ហើយមិនត្រូវបង្ក ការជួបជុំគ្នាច្រើនណាមួយនោះទេ ដូចជាពីធីមង្គលការ ឡើងផ្ទះ បុណ្យសាសនាផ្សេងៗ ដោយពន្យាពេល គឺត្រូវតែធ្វើនៅពេលនេះជាចាំបាច់បំផុត ដែលជាវិធានការជួយដល់ការកាត់ផ្តាច់បាន នូវការចម្លងពីបុគ្គលម្នាក់ទៅបុគ្គលម្នាក់ទៀតបានជាអតិប្បរិមា។ ជ្រើសរើសយកការបញ្ឈប់ការជួបជុំ ឬការពន្យារពេល នៃការរៀបចំពិធីនានាល្អប្រសើរ ជាជាងការឆ្លង ហើយអាចស្លាប់ បានគ្រប់ពេលវេលានាពេលនេះ។ លោកស្រី បញ្ជាក់ថា “សូមចងចាំថា វីរុសបម្លែងថ្មីនេះ សាហាវជាង និងខ្លាំងជាងវីរុសនាពេលមុនៗ ដែលអាចធ្វើឱ្យបុគ្គល ស្លាប់បានគ្រប់ពេលវេលា ដែលថ្មីៗនេះ យើងមានករណីស្លាប់ម្នាក់រួចទៅហើយ ហើយក៏នៅមានអ្នក ដែលស្ថិតក្នុងសភាពធ្ងន់ធ្ងរមួយចំនួនទៀតដែរ ដែលក្រុមគ្រូពេទ្យ កំពុងតែជួយសង្រ្គោះ យ៉ាងមមាញឹកជាទីបំផុត”។ អ្នកនាំពាក្យ ក្រសួងសុខាភិបាលបន្ថែមថា សូមបងប្អូនថែរក្សាសុខភាព និងមើលកូនចៅឱ្យបានល្អ កុំឱ្យដើរចេញក្រៅរហេតរហូត សម្រាប់មនុស្សពេញវ័យ បើមិនមានការចាំបាច់ទេនោះ សូមនៅផ្ទះ ល្អជាងការចល័តទៅកន្លែងនេះកន្លែងនោះ ដែលមិនមានភាពចាំបាច់ ដែលមានហានិភ័យ ចម្លងវីរុសបម្លែងថ្មីនេះខ្ពស់ណាស់ សម្រាប់លោកអ្នកនាពេលនេះ។ ដំណាក់កាលនេះ ជាដំណាក់កាលលំបាក ដែលបុគ្គលគ្រប់រូប មានកាតបព្វកិច្ចចាំបាច់ ក្នុងការចូលរួមអនុវត្តន៍វិធានការសុខាភិបាល និងវិធានការផ្សេងៗទៀត ដែលសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងក្រសួងសុខាភិបាលបានដាក់ចេញ ដូចជាការអំពាវនាវខាងលើនេះជាដើម ហើយរួមសាមគ្គីគ្នា ប្រយុទ្ធនឹងសត្រូវអត់ស្រមោល និងមិនដឹងថា នៅទីណានោះ ទាំងអស់គ្នា ដែលយើងអាចឆ្លងកាត់ការលំបាក នាពេលនេះទាំងអស់។ បរាជ័យ ឬជោគជ័យ លើការប្រយុទ្ធនឹងសត្រូវកូវីដ-១៩ បម្លែងថ្មីនាពេលនេះ គឺអាស្រ័យលើការចូលរួម របស់បងប្អូនទាំងអស់គ្នា និងសូមបងប្អូនប្រជាពលរដ្ឋទាំងអស់ មានសុខភាពល្អ និងចៀសផុតពីការចម្លងវីរុសកូវីដ-១៩ បម្លែងថ្មីនាពេលនេះផងដែរ៕ | 2021-03-13T15:50:00+07:00 | dap-news.com | https://dap-news.com/national/2021/03/13/126457/ |
0e7880a7-03c2-421e-b3b1-da9211303efe | ថ្ងៃនេះ អ្នកឆ្លងមិនថយចុះទេ ឆ្លងកើន ៣៩ នាក់ទៀត | របាយការណ៍របស់ក្រសួងសុខាភិបាលបានរកឃើញអ្នកឆ្លង ៣៩ នាក់ទៀតគិតត្រឹមព្រឹកថ្ងៃ ១៣ មីនា ២០២០ ពាក់ព័ន្ធសហគមន៍ ២០ កុម្ភៈ។ | 2021-03-13T15:49:00+07:00 | kampucheathmey.com | https://www.kampucheathmey.com/local-news/80561 |
e60fb5a9-795c-4f99-ba83-67d167dfdbe3 | ដឹងច្បាស់ហើយ! តារាកំប្លែងប្រចាំស្ថានីយទូរទស្សន៍ CTN ឆ្លងកូវីដ១៩ | រាជធានីភ្នំពេញ៖ តារាកំប្លែងស្រីដ៏ល្បីល្បាញម្នាក់ ប្រចាំនៅស្ថានីយទូរទស្សន៍ CTN អ្នកនាង សេន ចិន្តា ហៅ ស្រីអ៊ីត ស្ថិតក្នុងក្រុមកំប្លែងនាយពែកមី នៅពេលនេះរកឃើញវិជ្ជមានជំងឺកូវីដ-១៩។ អ្នកនាង ស្រីអ៊ីត បានថ្លែងថា នាងពិតជាមានវិជ្ជមាន នៃជំងឺកូវីដ-១៩ប្រាកដមែន ហើយបច្ចុប្បន្នកំពុងតែសម្រាកព្យាបាល នៅក្នុងសណ្ឋាគារលំដាប់ផ្កាយ៥ Great Duke (អតីតសណ្ឋាគារអាំងទែរកុងទីណង់តាល់) ស្ថិតនៅតាមមហាវិថីម៉ៅសេទុង ខណ្ឌចំការមន។ នាងត្រូវបានក្រុមគ្រូពេទ្យជំនាញយកចិត្តទុកដាក់ព្យាបាលយ៉ាងដិតដល់។ តារាកំប្លែងរូបនេះ បានបញ្ជាក់ថា នាងត្រូវបានក្រុមគ្រូពេទ្យទៅនាំមក ពីផ្ទះនៅភូមិក្រោលគោ សង្កាត់គីឡូម៉ែត្រលេខ៦ (ក្បែរវត្តទួល) ខណ្ឌឫស្សីកែវ កាលយប់ថ្ងៃទី១២ ខែមីនា ឆ្នាំ២០២១ បន្ទាប់ពីការធ្វើតេស្ត និងរកឃើញថា នាងបានប៉ះពាល់ដោយប្រយោលជាមួយនឹងតារាចម្រៀង កញ្ញា វី ឌីណែត កូនស្រីរបស់លោក ហូ ឡាវី។ តារាកំប្លែងស្រី សេន ចិន្តា ហៅ ស្រីអ៊ីត បានអះអាងថា ទោះបីជារូបនាងមានវិជ្ជមាន នៃកូវីដ-១៩ក្តី ប៉ុន្តែនាងពុំមានអារម្មណ៍ភិតភ័យ ឬខ្លាចរអាអ្វីនោះដែរ។ ជាការពិតណាស់ មនុស្សគ្រប់រូបតែងតែមិនចង់កើតជំងឺនេះទេ ប៉ុន្ដែធ្វើយ៉ាងម៉េចបើបានជាកើតទៅហើយនោះ។ ជាមួយគ្នានេះ ស្រីអ៊ីត បានអំពាវនាវដល់អ្នកគាំទ្រ និងប្រជាពលរដ្ឋទាំងអស់ សូមកុំឲ្យមានការរើសអើងដល់អ្នកជំងឺកូវីដ-១៩អី ព្រោះសុទ្ធជាជនរងគ្រោះ។ យើងទាំងអស់ត្រូវតែចូលរួមទប់ស្កាត់ជំងឺនេះ កុំឲ្យរីករាលដាលកាន់តែធំ។ ក្នុងមួយរយៈពេលចុងក្រោយនេះ មានសិល្បករ និងសិល្បការិនីជាច្រើន បានឆ្លងកូវីដ១៩ ហើយពួកគេសុទ្ធតែជាតារាល្បីៗ។ នៅក្នុងចំណោមអ្នកសិល្បៈដែលឆ្លងកូវីដទាំងនោះ រួមមានពិធីការិនី កែវ ចាន់និមល និងគ្រួសារ, លោក ណុប បាយ៉ារិទ្ធ, កញ្ញា វី ឌីណែត, តារាចម្រៀង អ្នកនាង សុគន្ធ និសា, និង លោក Eco Vak Song ផលិតករ និងជាអ្នកដឹកនាំម្នាក់របស់ហង្សមាស, អ្នកនិពន្ធនិងដឹកនាំថតចម្រៀង លោក វ៉ែន វណ្ណា និងតារាកំប្លែង ស្រីអ៊ីត៕ | 2021-03-13T15:14:04+07:00 | kbnnews.com | https://kbn.news/archives/211440 |
72f6e4f6-9950-455d-9a48-a7f2fe78f477 | ស្វែងយល់អំពីជំងឺសើស្បែក “កមរមាស់ ឬអាត់”! | កមរមាស់ ជាជំងឺមួយក្នុងចំណោមជំងឺសើស្បែក ដែលជួបច្រើនញឹកញាប់ នៅប្រទេសកម្ពុជាយើង។ ជាជំងឺដែលមានកន្ទួល និងពងទឹក ហើយរមាស់ពាសពេញខ្លួនប្រាណ ដែលបណ្តាលមកពីពពួកប៉ារាស៊ិតឬចៃ។ ការចម្លងជំងឺនេះកើតឡើងតាមរយៈ៖ – ការប៉ះពាល់ផ្ទាល់រវាងអ្នកជា និងអ្នកជំងឺ – ប៉ះពាល់ជាមួយសម្ភារៈប្រើប្រាស់ (សំលៀកបំពាក់ ស្រោមពូក…) ដែលមានមេរោគ – មនុស្សច្រើនរស់នៅផ្តុំគ្នា ឬរស់នៅជាមួយគ្នា។ ក) រោគសញ្ញា៖ – ច្រើនកើតនៅកន្លែងណាដែលមានរាងត្រង់ផ្នត់ៗ ឬក្រវៀចក្រវៀននៃស្បែក ចង្វែកម្រាមដៃ កដៃ ចង្កេះ គូថ ផ្ទៃខាងក្នុងប្រអប់ភ្លៅ និងកជើង ដែលស្តែងចេញជាកន្ទួល ឬពងទឹក (ពងទឹកមិនសូវប្រទះឃើញទេ ព្រោះវាត្រូវបំផ្លាញយ៉ាងលឿនដោយការអេះត្រដុសរបស់អ្នកជំងឺ)។ – ចំពោះស្ត្រីវិញ គេឃើញច្រើនកើតមាននៅលើក្បាលដោះ រីឯបុរសភាគច្រើនកើតនៅលើលិង្គ និងលើស្បែកពងស្វាស។ – ជំងឺនេះកម្រកើតមាននៅលើផ្ទៃមុខមនុស្សពេញវ័យណាស់ ប្រសិនបើក្មេងតូចៗ និងអ្នកមានមេរោគហ៊ីវ (HIV+) គេសង្កេតឃើញមាននៅលើផ្ទៃមុខ បាតដៃ បាតជើង រួមទាំងខ្លួនប្រាណផងដែរ។ ការកើតមានទាំងនេះ បង្កឲ្យមានការរមាស់យ៉ាងខ្លាំង ជាពិសេសនៅពេលយប់។ ជាទូទៅតែងមានឃើញស្នាមអេះ និងស្នាមក្រហូងដាច់រលាត់ស្បែក ការឆ្លងរោគ ជាមួយនិងការកកើតពងខ្ទុះ និងក្រម៉ធំៗ ត្រូវបានជួបញឹកញាប់គួរសមដែរ។ ខ) ការវិវត្តន៍៖ ជំងឺកមរមាស់ ដែលមិនបានព្យាបាល អាចក្លាយជាជំងឺរ៉ាំរ៉ៃរួមជាមួយនឹងការថយចុះកម្រិតរមាស់។ ការបាត់រមាស់មិនមែនមានន័យថា ពពួកប៉ារ៉ាស៊ីត ឬចៃនោះបាត់ ឬស្លាប់ឡើយ។ ការលាប់ឡើងវិញ ដែលបណ្តាលពីការព្យាបាលមិនត្រឹមត្រូវកើតមានជារឿយៗ ហើយវាត្រូវបានបិទបាំងរោគសញ្ញាផ្សេងៗ ដោយការលាបពពួកគ័រទីគួអ៊ីត (ថ្នាំលាបឲ្យស្បែកស ឬស្បែករលោង) ច្រើនពេក។ គ) ការព្យាបាល៖ – ត្រូវព្យាបាលក្រុមគ្រួសារទាំងមូលរួមគ្នាក្នុងពេលតែមួយ ដើម្បីជៀសវាងការឆ្លងសារចុះសារឡើង ឬលាប់ឡើងវិញ – ត្រូវលាបថ្នាំដែលមានការណែនាំដោយគ្រូពេទ្យជំនាញឯកទេស – មុជទឹក ហើយដុសកន្លែងដែលកើតមានជំងឺនេះ ជាមួយបន្ទះក្រណាត់ស្អាត នៅពេលយប់ – លាបថ្នាំ ឲ្យពេញខ្លួនទាំងអស់ ពីកដល់ចុងជើង (គ្រប់កន្លុកកន្លៀតទាំងអស់) – ទុកឲ្យស្ងួត ហើយរក្សាវាឲ្យនៅលើស្បែកខ្លួនមួយយប់ទល់ភ្លឺ (១២ម៉ោង) – មុជទឹកជម្រះកាយវិញបាននៅពេលព្រឹក – ធ្វើដូចខាងលើម្តងទៀត នៅយប់ទី២ ទី៣ រហូតដល់មួយអាទិត្យ – ផ្លាស់ប្តូរ ហើយបោកគក់ សំលៀកបំពាក់ កម្រាលពូក ភួយ មុង ដែលមានមេរោគ ជាមួយសាប៊ូ ស្រុះទឹកក្កៅ និងហាលថ្ងៃឲ្យបានស្ងួត “ សូមណែនាំក្រុមគ្រួសារ ឬអ្នកជុំវិញខ្លួនដែលជាប់ពាក់ព័ន្ធជាពិសេសអ្នកមានផ្ទៃពោះ បើសិនជាមានរោគសញ្ញាដូចខាងលើ។ ក្រុមគ្រូពេទ្យឯកទេសនៃមន្ទីរពេទ្យកាល់ម៉ែត រង់ចាំទទួលជួបពិគ្រោះ និងផ្តល់ជូនព័ត៌មានគ្រប់ស្ថានភាពជំងឺ ដើម្បីជៀសវាងបញ្ហាផ្សេងៗដែលបង្កឲ្យមានផលប៉ះពាល់ ពិសេសដល់ទារកក្នុងផ្ទៃ ”៕ | 2021-03-13T15:11:00+07:00 | kampucheathmey.com | https://www.kampucheathmey.com/health/80511 |
608bed37-102b-4ffa-9cb7-8184867a9654 | លោកស្រី ឱ វណ្ណឌីន៖ ខណៈពេលនេះមានអ្នកជំងឺមួយចំនួនកំពុងស្ថិតនៅក្នុងស្ថានភាពធ្ងន់ធ្ងរ ដែលក្រុមគ្រូពេទ្យកំពុងតែជួយសង្រ្គោះ | ស្ថិតក្នុងកាលៈទេសៈដ៏តានតឹងដោយសាររោគរាតត្បាតកូវីដ១៩ នេះ លោកជំទាវ ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានអំពាវនាវ សូមបងប្អូនប្រជាពលរដ្ឋទាំងអស់ បន្តការប្រុងប្រយ័ត្នខ្ពស់មែនទែន លេីស្ថានភាពឆ្លងបច្ចុប្បន្ននេះ ។ លោកជំទាវថ្លែងថា វីរុសកូវីដ១៩ បម្លែងថ្មីនេះ សាហាវជាង និងខ្លាំងជាងវីរុសនាពេលមុនៗ ដែលអាចធ្វេីឱ្យបុគ្គលស្លាប់បានគ្រប់ពេលវេលា ដែលថ្មីៗនេះ យេីងមានករណីស្លាប់ម្នាក់រួចទៅហេីយៗក៏នៅមានអ្នកដែលស្ថិតក្នុងសភាពធ្ងន់ធ្ងរមួយចំនួនទៀតដែលក្រុមគ្រូពេទ្យកំពុងតែជួយសង្រ្គោះយ៉ាងមមាញឹកជាទីបំផុត។ សូមរំឭកថា បុរសម្នាក់ត្រូវបានប្រកាសស្លាប់ដំបូងបង្អស់កាលពីថ្ងៃទី១១ ខែមីនា នៅមន្ទីរពេទ្យមិត្តភាពខ្មែរ-សូវៀត បន្ទាប់ពីគាត់ត្រូវបានរកឃើញថា មានផ្ទុកជំងឺនេះ កាលពីចុងខែកុម្ភៈ។ គិតត្រឹមព្រឹកថ្ងៃទី១៣ ខែមីនា ឆ្នាំ២០២១ កម្ពុជាមានអ្នកឆ្លងកូវីដ១៩សរុបចំនួន១២៦៤នាក់ក្នុងនោះមានអ្នកជាសះស្បើយចំនួន៦២៣ នាក់និងអ្នកកំពុងព្យាបាលចំនួន៦៣៩នាក់ ៕ | 2021-03-13T12:40:06+07:00 | kbnnews.com | https://kbn.news/archives/211407 |
45f91bf8-62be-41e2-8968-43ab14d1aee6 | ពិតជាគួរឲ្យអាណិតខ្លាំងណាស់! កុមារខ្មែរ២នាក់អាយុជាង១ឆ្នាំ និង៤ឆ្នាំ ឆ្លងកូវីដ១៩ | រាជធានីភ្នំពេញ៖ ក្នុងរយៈពេល២៤ម៉ោងកន្លងមកនេះ កម្ពុជាបានបន្ដរកឃើញករណីឆ្លងកូវីដ-១៩ ចំនួន៣៩នាក់ ហើយក្នុងចំណោមអ្នកឆ្លងទាំងនោះ ក៏មានកុមារា (ក្មេងប្រុស)ជាជនជាតិចំនួន២នាក់ គឺម្នាក់ មានអាយុ១ឆ្នាំ និង២ខែ និងម្នាក់ទៀតអាយុ៤ឆ្នាំ បានឆ្លងជំងឺដ៏កាចសាហាវនេះផងដែរ។ ជាការពិត មេរោគមិនបានប្រកាន់ថា ជាតិសាសន៍ អាយុ ឬភេទនោះទេ ប្រសិនបើយើងមានការធ្វេសប្រហែស។ ដូច្នេះ ដើម្បីបញ្ចៀស ឬគេចឲ្យផុតអំពីជំងឺដ៏កាចសាហាវនេះ ក៏ដូចជា ការប្រយុទ្ធប្រឆាំង និងយកជ័យជម្នះលើមេរោគដ៏កាចសាហាវនេះ មានតែយើងទាំងអស់គ្នា ចូលរួម ហើយធ្វើតាមការណែនាំរបស់ក្រសួងសុខាភិបាល និងមន្រ្ដីជំនាញផ្នែកវេជ្ជសាស្រ្ដ។ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន កាលពីព្រឹក ថ្ងៃទី១៣ ខែមីនា ឆ្នាំ២០២១ ថា កម្ពុជាបានបន្ដរកឃើញករណីឆ្លងថ្មី នៃកូវីដ១៩ ចំនួន៣៩នាក់ ដែលសុទ្ធសឹងជាប់ពាក់ព័ន្ធនឹងព្រឹត្ដិការណ៍ ២០ កុម្ភៈ។ ក្នុងចំណោមករណីឆ្លងថ្មីទាំងនោះ រួមមាន ជនជាតិខ្មែរចំនួន២៩នាក់ (កុមារាអាយុ១ឆ្នាំ និង២ខែម្នាក់ និងអាយុ៤ឆ្នាំម្នាក់),ជនជាតិចិន ៥នាក់ និងជនជាតិវៀតណាម៥នាក់។ ក្រសួងសុខាភិបាលកម្ពុជា បានបញ្ជាក់ថា ក្នុងចំណោមអ្នកឆ្លងថ្មីខាងលើ ក៏មានកុមារាជាជនជាតិខ្មែរម្នាក់ អាយុ១ឆ្នាំ និង២ខែ ហើយមានលំនៅក្នុងភូមិវិមានទ្រង់ សង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ ហើយកុមារាជាជនជាតិខ្មែរម្នាក់ទៀត អាយុ៤ឆ្នាំ មានលំនៅក្នុងភូមិត្បូងរំដូល សង្កាត់កំបូល ខណ្ឌពោធិ៍សែនជ័យ រាជធានីភ្នំពេញ។ ដោយឡែកទីលំនៅរបស់អ្នកឆ្លងកូវីដ១៩ទាំងនោះ មាននៅភ្នំពេញ ចំនួន២០នាក់, ខេត្តព្រៃវែង ចំនួន១៣នាក់, ខេត្តកណ្ដាល ចំនួន៥នាក់ និងខេត្តព្រះសីហនុ ចំនួន១នាក់។ សូមជម្រាបថា គិតត្រឹមព្រឹក ថ្ងៃទី១៣ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដ១៩ សរុប ១ ២៦៤នាក់ ហើយក្នុងចំណោមអ្នកជំងឺទាំងនោះ មានអ្នកជាសះស្បើយ ៦២៣ នាក់ និងស្លាប់ម្នាក់។ ដោយឡែកអ្នកជំងឺចំនួន៦៣៩នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ | 2021-03-13T10:12:53+07:00 | kbnnews.com | https://kbn.news/archives/211364 |
1f43d257-7965-4a5e-b672-60f264a8b4d9 | សម្តេចហេង សំរិន អំពាវនាវឲ្យបងប្អូនជនរួមជាតិចូលរួមគោរពច្បាប់កូវីដ-១៩ ទាំងអស់គ្នាដើម្បីទប់ស្កាត់ការរីករាលរាលនៃជំងឺកូវីដ-១៩ | ភ្នំពេញ៖ នៅ ថ្ងៃទី១១៣ មីនានេះ សម្តេចពញាចក្រី ហេង សំរិន ប្រធានរដ្ឋសភា បានមានប្រសាសន៍ថា ប្រឈមមុខនឹងការរាតត្បាតនៃជំងឺកូវីដ-១៩ ក្នុងសហគមន៍នាពេលនេះ ច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ត្រូវបានប្រកាសឱ្យប្រើប្រាស់ដោយព្រះរាជក្រម កាលពីថ្ងៃទី១១ មីនា កន្លងទៅថ្មីៗនេះ។ ដូច្នេះសូមបងប្អូនជនរួមជាតិ អាជ្ញាធរមានសមត្ថកិច្ច និងមន្ត្រីអនុវត្តច្បាប់ទាំងអស់ត្រូវចូលរួមអនុវត្តឱ្យបានគ្រប់ៗគ្នា សំដៅទប់ស្កាត់ការឆ្លងរាលដាលនៃជំងឺកូវីដ-១៩ ដ៏កាចសាហាវ ដែលកម្ពុជាយើងក៏ដូចជាសកលលោកកំពុងប្រឈមនាពេលបច្ចុប្បន្ននេះ។ ការចូលរួមគោរពច្បាប់ អនុវត្តនូវរាល់វិធានការសុខាភិបាលដែលរាជរដ្ឋាភិបាលដាក់ចេញ ដូចជា ការធ្វើអនាម័យ ការពាក់ម៉ាស ការក្សាគម្លាតសុវត្ថិភាពសង្គម ការយកសំណាកទៅវិភាគរកមេរោគកូវីដ១៩ ការធ្វើចត្តាឡីស័ក ការដាក់ឱ្យដាច់ដោយឡែកដើម្បីទទួលការព្យាបាល ការចាក់វ៉ាក់សាំងការពារជំងឺកូវីដ-១៩ ជាដើមនោះ គឺជាកាតព្វកិច្ចរបស់យើងម្នាក់ៗ ដែលជាប្រជាពលរដ្ឋល្អត្រូវធ្វើ ដើម្បីផលប្រយោជន៍រួមរបស់យើងផ្ទាល់ ក៏ដូចជាសង្គមជាតិរបស់យើង។ ការចូលរួមគោរពច្បាប់ឱ្យបានពេញលេញ និងដោយស្មារតីទទួលខុសត្រូវខ្ពស់ ជាការថែរក្សាសុខុមាលភាពសង្គមជាតិរបស់យើងឱ្យចៀសផុតពីគ្រោះថ្នាក់កាន់តែធ្ងន់ធ្ងរដែលបង្កឡើងពីមេរោគដ៏កាសសាហាវនេះ។ ការដែលយើងមិនចូលរួមគោរពអនុវត្តច្បាប់ប្រៀបដូចយើងបានបំផ្លាញសុខភាពយើង សុខភាពគ្រួសារយើង និងសង្គមសេដ្ឋកិច្ចជាតិយើង ហើយនឹងត្រូវទទួលរងការពិន័យនិងផ្តន្ទាទោសតាមច្បាប់ដែលមានជាធរមានទៀតផង។ សូមជនរួមជាតិបានប្រកបដោយសេចក្តីសុខ សុភមង្គលគ្រប់ក្រុមគ្រួសារនាចុងសប្តាហ៍នេះ៕ រក្សាសិទ្ធិដោយ៖បញ្ញាស័ក្តិ | 2021-03-13T10:06:38+07:00 | cen.com.kh | https://cen.com.kh/archives/307898.html |
952c73b4-103a-4878-a87e-b844dfc5ca72 | លោកស្រីឱ វណ្ណឌីន៖ បញ្ឈប់ការជួបជុំឬពន្យារពេលរៀបចំពិធីនានាល្អប្រសេីរជាជាងឆ្លងកូវីដហេីយអាចស្លាប់គ្រប់ពេលវេលា | អ្នកនាំពាក្យក្រសួងសុខាភិបាល លោកស្រីឱ វណ្ណឌីន បានធ្វេីការអំពាវនាវសារជាថ្មីម្តងទៀត សូមបងប្អូនប្រជាពលរដ្ឋទាំងអស់ បន្តការប្រុងប្រយ័ត្នខ្ពស់មែនទែន លេីស្ថានភាពឆ្លងបច្ចុប្បន្ននេះព្រោះវីរុសកូវីដ-១៩ បម្លែងថ្មី កំពុងតែចរាចរយ៉ាងសកម្មខ្លាំងក្លានៅក្នុងកម្ពុជា ដោយមិនដឹងថាវានៅទីណាខ្លះនោះទេ ជាពិសេសនៅរាជធានីភ្នំពេញនេះតែម្តង ដែលមានការចម្លងបន្តគ្នាលឿនណាស់ និងឆ្លងបន្តទៅខេត្ត មួយចំនួនរួចទៅហេីយ។ តាមរយៈសារអំពាវនាវនៅថ្ងៃទី១៣ មីនា នេះ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានបន្តថា ពេលនេះ នៅផ្ទះ និងកុំធ្វេីការចល័តពីកន្លែងមួយទៅកន្លែងមួយ ហេីយមិនត្រូវបង្កការជួបជុំគ្នាច្រេីនណាមួយនោះទេ ដូចជាពីធីមង្គលការ ឡេីងផ្ទះ បុណ្យសាសនាផ្សេងៗ ដោយពន្យាពេល គឺត្រូវតែធ្វេីនៅពេលនេះជាចាំបាច់បំផុតដែលជាវិធានការជួយដល់ការកាត់ផ្តាច់បាននូវការចម្លងពីបុគ្គលម្នាក់ទៅបុគ្គលម្នាក់ទៀតបានជាអតិប្បរិមា។ អ្នកនាំពាក្យបញ្ជាក់ថា “ជ្រេីសរេីសយកការបញ្ឈប់ការជួបជុំ ឫការពន្យាពេលនៃការរៀបចំពិធីនានាល្អប្រសេីរជាជាងការឆ្លងហេីយអាចស្លាប់បានគ្រប់ពេលវេលានាពេលនេះ។ សូមចងចាំថា វីរុសបម្លែងថ្មីនេះ សាហាវជាង និងខ្លាំងជាងវីរុសនាពេលមុនៗ ដែលអាចធ្វេីឱ្យបុគ្គលស្លាប់បានគ្រប់ពេលវេលាដែលថ្មីៗនេះយេីងមានករណីស្លាប់មួយនាក់រួចទៅហេីយៗក៏នៅមានអ្នកដែលស្ថិតក្នុងសភាពធ្ងន់ធ្ងរមួយចំនួនទៀតដែរដែលក្រុមគ្រូពេទ្យកំពុងតែជួយសង្រ្គោះយ៉ាងមមាញឹកជាទីបំផុត”។ អ្នកនាំពាក្យក្រសួងសុខាភិបាលបន្ថែមថាសូមបងប្អូនថែរក្សាសុខភាព និងមេីលកូនចៅឱ្យបានល្អ កុំឱ្យដេីរចេញក្រៅរហេតរហូត សម្រាប់មនុស្សពេញវ័យ បេីមិនមានការចាំបាច់ទេនោះ សូមនៅផ្ទះ ល្អជាងការចល័តទៅកន្លែងនេះកន្លែងនោះដែលមិនមានភាពចាំបាច់ ដែលមានហានិភ័យចម្លងវីរុសបម្លែងថ្មីនេះខ្ពស់ណាស់សម្រាប់លោកអ្នកនាពេលនេះ។ ដំណាក់កាលនេះជាដំណាក់លំបាកដែលបុគ្គលគ្រប់រូបមានកាតបព្វកិច្ចចាំបាច់ក្នុងការចូលរួមអនុវត្តន៍វិធានការសុខាភិបាល និងវិធានការផ្សេងៗទៀតដែលសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងក្រសួងសុខាភិបាលបានដាក់ចេញ ដូចជាការអំពាវនាវខាងលេីនេះជាដេីមហេីយរួមសាមគ្គីគ្នាប្រយុទ្ធនឹងសត្រូវអត់ស្រមោលនិងមិនដឹងថានៅទីណានោះ ទាំងអស់គ្នា ដែលយេីងអាចឆ្លងកាត់ការលំបាកនាពេលនេះទាំងអស់។ បរាជ័យ ឫជោគជ័យលេីការប្រយុទ្ធនឹងសត្រូវកូវីដ-១៩ បម្លែងថ្មីនាពេលនេះ គឺអាស្រ័យលេីការចូលរួមរបស់បងប្អូនទាំងអស់គ្នា និងសូមបងប្អូនប្រជាពលរដ្ឋទាំងអស់មានសុខភាពល្អ និងចៀសផុតពីការចម្លងវីរុសកូវីដ-១៩ បម្លែងថ្មីនាពេលនេះផងដែរ។ សូមបញ្ជាក់ថាគិតត្រឹមព្រឹក ថ្ងៃទី១៣ ខែមីនា ឆ្នាំ២០២១ នៅកម្ពុជាមានអ្នកឆ្លងជំងឺកូវីដ១៩សរុប១២៦៤ នាក់ អ្នកជាសះស្បើយ៦២៣ នាក់ អ្នកកំពុងព្យាបាល ៦៣៩ នាក់និងអ្នកស្លាប់១ នាក់៕ | 2021-03-13T09:58:28+07:00 | kbnnews.com | https://kbn.news/archives/211365 |
11fce30e-1d36-4e56-b622-ff9eb71d0a30 | លោកស្រី ឱ វណ្ណឌីន ព្រមានថា ពេលនេះវីរុសបំប្លែងថ្មីកំពុងចរាចរណ៍សកម្មខ្លាំងក្លាបំផុតនៅប្រទេសយើង វាសាហាវ និងខ្លាំងជាងវីរុសនាពេលមុនៗ ដែលអាចធ្វើឱ្យយើងស្លាប់បានគ្រប់ពេលវេលា | លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅព្រឹកថ្ងៃទី១៣ ខែមីនា ឆ្នាំ២០២១នេះ បានអំពាវនាវជាថ្មីម្តងហើយម្តងទៀត សូមឲ្យបងប្អូនប្រជាពលរដ្ឋទាំងអស់ បន្តការប្រុងប្រយ័ត្នខ្ពស់ ចំពោះវីរុសកូវីដ១៩ បំប្លែងថ្មី ដែលកំពុងចារាចរសកម្មខ្លាំងក្លាបំផុត នៅប្រទេសកម្ពុជា។ លោកស្រីបន្ថែមថា ដើម្បីទប់ស្កាត់ការរីករាលដាលនៃជំងឺវីដ១៩ បំប្លែងថ្មីនេះ កុំឲ្យកាន់តែធ្ងន់ធ្ងរឡើង គឺមានតែការចូលរួមពីប្រជាពលរដ្ឋគ្រប់រូប ដោយត្រូវនៅផ្ទះ និងមិនត្រូវធ្វើការចល័តពីកន្លែងមួយទៅកន្លែងមួយ ចំពោះការជួបជុំគ្នាច្រើនវិញ ដូចជាពីធីមង្គលការ ឡើងផ្ទះ បុណ្យសាសនាផ្សេងៗ សូមពន្យារពេលសិន។ លោកស្រី ឱ វណ្ឌឌីន បានថ្លែង «ខ្ញុំសូមធ្វើការអំពាវនាវហើយអំពាវនាវទៀត សូមបងប្អូនប្រជាពលរដ្ឋទាំងអស់ បន្តការប្រុងប្រយ័ត្នខ្ពស់មែនទែន លើស្ថានភាពឆ្លងបច្ចុប្បន្ននេះ ដែលខ្ញុំធ្លាប់បានពន្យល់រួចហើយ គឺវីរុសកូវីដ-១៩ បំប្លែងថ្មី កំពុងតែចរាចរយ៉ាងសកម្មខ្លាំងក្លានៅក្នុងប្រទេសកម្ពុជា ដោយយើងមិនដឹងថា វានៅទីណាខ្លះនោះទេ ជាពិសេសនៅរាជធានីភ្នំពេញនេះតែម្តង ដែលមានការចម្លងបន្តគ្នាលឿនណាស់ និងឆ្លងបន្តទៅខេត្តមួយចំនួនរួចទៅហើយ។ ដូច្នេះពេលនេះ នៅផ្ទះ និងកុំធ្វើការចល័តពីកន្លែងមួយទៅកន្លែងមួយ ហើយមិនត្រូវបង្កការជួបជុំគ្នាច្រើនណាមួយនោះទេ ដូចជាពីធីមង្គលការ ឡើងផ្ទះ បុណ្យសាសនាផ្សេងៗ ដោយពន្យារពេល គឺត្រូវតែធ្វើនៅពេលនេះជាចាំបាច់បំផុត ដែលជាវិធានការជួយដល់ការកាត់ផ្តាច់ បាននូវការចម្លងពីបុគ្គលម្នាក់ ទៅបុគ្គលម្នាក់ទៀតបានជាអតិប្បរិមា។ ជ្រើសរើសយកការបញ្ឈប់ការជួបជុំ ឬការពន្យាពេលនៃការរៀបចំពិធីនានា ល្អប្រសើរជាជាងការឆ្លងហើយអាចស្លាប់ បានគ្រប់ពេលវេលានាពេលនេះ»។ អ្នកនាំពាក្យរូបនេះបន្តថា សូមចងចាំថាវីរុសបំប្លែងថ្មីនេះ សាហាវជាង និងខ្លាំងជាងវីរុសនាពេលមុនៗ ដែលអាចធ្វើឱ្យបុគ្គលស្លាប់បានគ្រប់ពេលវេលា ដែលថ្មីៗនេះ យើងមានករណីស្លាប់មួយនាក់រួចទៅហើយៗ ក៏នៅមានអ្នកដែលស្ថិតក្នុងសភាពធ្ងន់ធ្ងរមួយចំនួនទៀតដែរ ដែលក្រុមគ្រូពេទ្យកំពុងតែជួយសង្រ្គោះ យ៉ាងមមាញឹកជាទីបំផុត។ លោកស្រីបានសូមឲ្យបងប្អូនប្រជាពលរដ្ឋថែរក្សាសុខភាព និងមើលកូនចៅឱ្យបានល្អ កុំឱ្យដើរចេញក្រៅរហេតរហូត សម្រាប់មនុស្សពេញវ័យ បើមិនមានការចាំបាច់ទេនោះសូមនៅផ្ទះ ល្អជាងការចល័តទៅកន្លែងនេះកន្លែងនោះ ដែលមិនមានភាពចាំបាច់ ដែលមានហានិភ័យចម្លងវីរុសបម្លែងថ្មីនេះខ្ពស់ណាស់ សម្រាប់លោកអ្នកនាពេលនេះ។ ដំណាក់កាលនេះ ជាដំណាក់លំបាកដែលបុគ្គលគ្រប់រូប មានកាតព្វកិច្ចចាំបាច់ ក្នុងការចូលរួមអនុវត្តន៍វិធានការសុខាភិបាល និងវិធានការផ្សេងៗទៀត ដែលសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងក្រសួងសុខាភិបាលបានដាក់ចេញ ដូចជាការអំពាវនាវខាងលើនេះជាដើម ហើយរួមសាមគ្គីគ្នាប្រយុទ្ធនឹងសត្រូវអត់ស្រមោល និងមិនដឹងថានៅទីណានោះទាំងអស់គ្នា ដែលយើងអាចឆ្លងកាត់ការលំបាកនាពេលនេះទាំងអស់។ លោកស្រីសង្កត់ធ្ងន់ថា បរាជ័យ ឬជោគជ័យលើការប្រយុទ្ធនឹងសត្រូវកូវីដ-១៩ បំប្លែងថ្មីនាពេលនេះ គឺអាស្រ័យលើការចូលរួមរបស់បងប្អូនទាំងអស់គ្នា និងសូមបងប្អូនប្រជាពលរដ្ឋទាំងអស់មានសុខភាពល្អ និងចៀសផុតពីការចម្លងវីរុសកូវីដ-១៩ បម្លែងថ្មីនាពេលនេះផងដែរ ៕ | 2021-03-13T09:02:11+07:00 | kbnnews.com | https://kbn.news/archives/211345 |
88a7451a-9e67-4e8a-8849-9592a257592d | ថ្ងៃនេះនៅតែបន្ដឆ្លងច្រើន! កម្ពុជា មានករណីឆ្លងកូវីដ១៩ថ្មី ចំនួន៣៩នាក់ | រាជធានីភ្នំពេញ៖ ក្រសួងសុខាភិបាល បានប្រកាសព័ត៌មាន នៅព្រឹក ថ្ងៃទី១៣ ខែមីនា ឆ្នាំ២០២១ ថា ក្នុងរយៈពេល២៤ម៉ោងកន្លងមកនេះ កម្ពុជារកឃើញករណីឆ្លងថ្មី នៃកូវីដ១៩ ចំនួន៣៩នាក់ និងជាសះស្បើយ ចំនួន៤នាក់។ ក្រសួងសុខាភិបាលកម្ពុជា បានបញ្ជាក់ថា ក្នុងចំណោមអ្នកឆ្លងថ្មីទាំង៣៩នាក់នោះ សុទ្ធតែជាករណីពាក់ព័ន្ធឹងការឆ្លងចូលសហគមន៍ នៃព្រឹត្ដិការណ៍ ២០ កុម្ភៈ ចំនួ៣៩នាក់។ រីឯអ្នកឆ្លងថ្មីទាំងនោះ រួមមាន ភ្នំពេញ ចំនួន២០នាក់, ខេត្តព្រៃវែង ចំនួន១៣នាក់, ខេត្តព្រះសីហនុ ម្នាក់ និងខេត្តកណ្ដាល ចំនួន៥នាក់។ ទោះជាយ៉ាងណា ក៏មានសញ្ញាល្អផងដែរ ដោយសារនៅថ្ងៃនេះ កម្ពុជាបានព្យាបាលអ្នកជំងឺកូវីដឲ្យជាសះស្បើយ ចំនួន៤នាក់បន្ថែមទៀត។ សូមជម្រាបថា គិតត្រឹមព្រឹក ថ្ងៃទី១៣ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដ១៩ សរុប ១ ២៦៤នាក់ ហើយក្នុងចំណោមអ្នកជំងឺទាំងនោះ មានអ្នកជាសះស្បើយ ៦២៣ នាក់ និងស្លាប់ម្នាក់។ ដោយឡែកអ្នកជំងឺចំនួន៦៣៩នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ សូមអានសេចក្ដីប្រកាសព័ត៌មានរបស់ក្រសួងសុខាភិបាល ទាំងស្រុង ដូចខាងក្រោម៖ | 2021-03-13T08:53:22+07:00 | kbnnews.com | https://kbn.news/archives/211347 |
c91af4cc-d216-4dee-bc29-f53bf7a594d5 | នៅច្រើនដដែល ! ថ្ងៃនេះ ៣៩នាក់ អ្នកឆ្លងជំងឺកូវីដ | នៅមុននេះបន្តិច ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ថា ថ្ងៃទី១៣ ខែមីនា ឆ្នាំ២០២១ មានករណីវិជ្ជមានវីរុសកូវីដ-១៩ ថ្មីចំនួន ៣៩នាក់ និងមានអ្នកជាសះស្បេីយចំនួន ០៤នាក់៕ | 2021-03-13T08:47:18+07:00 | kbnnews.com | https://kbn.news/archives/211342 |
f737b321-602b-42e6-8c0d-5aba36561fd4 | វីរុសបម្លែងថ្មី សាហាវជាង និងខ្លាំងជាងវីរុសនាពេលមុនៗ , ការអំពាវនាវរបស់ក្រសួងសុខាភិបាល បង្កើនការប្រុងប្រយ័ត្នខ្ពស់ ដើម្បីបញ្ឈប់ការចម្លងបន្តគ្នាទៀតនាពេលនេះ | ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅព្រឹកថ្ងៃទី១៣ខែមីនាឆ្នាំ២០២១នេះ បានថ្លែងថា ក្រសួងសុខាភិបាល សូមធ្វេីការអំពាវនាវសារជាថ្មីម្តងទៀត សូមបងប្អូនប្រជាពលរដ្ឋទាំងអស់ បន្តការប្រុងប្រយ័ត្នខ្ពស់មែនទែន លើស្ថានភាពឆ្លងបច្ចុប្បន្ននេះ ដែលខ្ញុំធ្លាប់បានពន្យល់រួចហើយ គឺវីរុសកូវីដ-១៩ បម្លែងថ្មី កំពុងតែចរាចរយ៉ាងសកម្មខ្លាំងក្លានៅក្នុងប្រទេសកម្ពុជា ដោយយងមិនដឹងថាវានៅទីណាខ្លះនោះទេ ជាពិសេសនៅរាជធានីភ្នំពេញនេះតែម្តង ដែលមានការចម្លងបន្តគ្នាលឿនណាស់ និងឆ្លងបន្តទៅខេត្ត មួយចំនួនរួចទៅហើយ។ ដូច្នេះ ពេលនេះ នៅផ្ទះ និងកុំធ្វើការចល័តពីកន្លែងមួយទៅកន្លែងមួយ ហេីយមិនត្រូវបង្កការជួបជុំគ្នាច្រើនណាមួយនោះទេ ដូចជាពីធីមង្គលការ ឡើងផ្ទះ បុណ្យសាសនាផ្សេងៗ ដោយពន្យាពេល គឺត្រូវតែធ្វើនៅពេលនេះជាចាំបាច់បំផុត ដែលជាវិធានការជួយដល់ការកាត់ផ្តាច់បាននូវការចម្លងពីបុគ្គលម្នាក់ទៅបុគ្គលម្នាក់ទៀតបានជាអតិប្បរិមា។ ជ្រើសរើសយកការបញ្ឈប់ការជួបជុំ ឫការពន្យាពេលនៃការរៀបចំពិធីនានា ល្អប្រសើរជាជាងការឆ្លងហើយអាចស្លាប់បានគ្រប់ពេលវេលានាពេលនេះ។ សូមចងចាំថា វីរុសបម្លែងថ្មីនេះ សាហាវជាង និងខ្លាំងជាងវីរុសនាពេលមុនៗ ដែលអាចធ្វើឱ្យបុគ្គលស្លាប់បានគ្រប់ពេលវេលា ដែលថ្មីៗនេះ យើងមានករណីស្លាប់មួយនាក់រួចទៅហើយៗក៏នៅមានអ្នកដែលស្ថិតក្នុងសភាពធ្ងន់ធ្ងរមួយចំនួនទៀតដែរដែលក្រុមគ្រូពេទ្យកំពុងតែជួយសង្គ្រោះយ៉ាងមមាញឹកជាទីបំផុត។ សូមបងប្អូនថែរក្សាសុខភាព និងមើលកូនចៅឱ្យបានល្អ កុំឱ្យដើរចេញក្រៅរហេតរហូត សម្រាប់មនុស្សពេញវ័យ បើមិនមានការចាំបាច់ទេនោះ សូមនៅផ្ទះ ល្អជាងការចល័តទៅកន្លែងនេះកន្លែងនោះដែលមិនមានភាពចាំបាច់ ដែលមានហានិភ័យចម្លងវីរុសបម្លែងថ្មីនេះខ្ពស់ណាស់សម្រាប់លោកអ្នកនាពេលនេះ។ ដំណាក់កាលនេះ ជាដំណាក់លំបាកដែលបុគ្គលគ្រប់រូប មានកាតបព្វកិច្ចចាំបាច់ក្នុងការចូលរួមអនុវត្តន៍វិធានការសុខាភិបាល និងវិធានការផ្សេងៗទៀតដែលសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងក្រសួងសុខាភិបាលបានដាក់ចេញ ដូចជាការអំពាវនាវខាងលើនេះជាដេីម ហើយរួមសាមគ្គីគ្នាប្រយុទ្ធនឹងសត្រូវអត់ស្រមោលនិងមិនដឹងថានៅទីណានោះ ទាំងអស់គ្នា ដែលយើងអាចឆ្លងកាត់ការលំបាកនាពេលនេះទាំងអស់។ បរាជ័យ ឫជោគជ័យលើការប្រយុទ្ធនឹងសត្រូវកូវីដ-១៩ បម្លែងថ្មីនាពេលនេះ គឺអាស្រ័យលើការចូលរួមរបស់បងប្អូនទាំងអស់គ្នា និងសូមបងប្អូនប្រជាពលរដ្ឋទាំងអស់មានសុខភាពល្អ និងចៀសផុតពីការចម្លងវីរុសកូវីដ-១៩ បម្លែងថ្មីនាពេលនេះផងដែរ៕ រក្សាសិទ្ធិដោយ៖បញ្ញាស័ក្តិ | 2021-03-13T08:42:20+07:00 | cen.com.kh | https://cen.com.kh/archives/307855.html |
74fdefb9-3071-4241-b436-d848aa4c8155 | វិធីដែលទីបំផុតហ្វីលីពីនអាចគ្រប់គ្រងជំងឺកូវីដ១៩បាន | អ្នកជំនាញនិងពលរដ្ឋនិយាយថា ប្រទេសហ្វីលីពីនចាត់វិធានការត្រួតពិនិត្យការរាតត្បាតជំងឺកូវីដ១៩ តាមរយៈបិទសកម្មភាពសង្គមយ៉ាងតឹងរ៉ឹង និងការបិទសាលារៀនមួយឆ្នាំ រួមជាមួយការប្រើប្រាស់របាំងមុខ។ ប្រទេសនៅអាស៊ីអាគ្នេយ៍មួយនេះ ដែលត្រូវបានគេដឹងថាមានពលករចំណាកស្រុកច្រើនទៅធ្វើការនៅប្រទេសអភិវឌ្ឍន៍នោះ បានរាយការណ៍ថា មានការឆ្លងថ្មីមិនដល់ ២.០០០ ករណីទេ ក្នុងមួយថ្ងៃភាគច្រើន ចាប់តាំងពីខែតុលា គឺធ្លាក់ចុះពីចំនួន ៦.២៧៥ ករណី កាលពីមុន។ ចំនួនឆ្លងថ្មីប្រចាំថ្ងៃបានធ្លាក់ចុះក្រោម ១.០០០ ករណី នៅដើមខែមករា។ នៅកន្លែងផ្សេងទៀតក្នុងតំបន់អាស៊ីអាគ្នេយ៍ មានតែប្រទេសឥណ្ឌូនេស៊ីទេដែលនៅមានកំណើនការឆ្លងកូវីដ១៩ ដដែលកាលពីឆ្នាំមុន។ បណ្តាប្រទេសភាគច្រើននៅអាស៊ីភាគឥសាន រួមទាំងប្រទេសចិនដែលជាប្រភពកំណើតវីរុសកូរ៉ូណា បានធូរស្រាលកាលពីដើមឆ្នាំមុន ទោះបីមានការកាត់ផ្តាច់ចាប់ផ្តើមឡើងក្តី។ ប្រជាជននិងមន្ត្រីអង្គការសហប្រជាជាតិបាននិយាយថា ការបិទព្រំដែនដែលនៅតែមានជាបន្ត និងបទបញ្ជាឲ្យនៅតាមផ្ទះនៅក្នុងប្រទេស ដែលមានទីក្រុងធំៗ និងពលរដ្ឋចំនួន ១០៩ លាននាក់ ទទួលបានការកោតសរសើរបំផុត សម្រាប់ការកាត់បន្ថយការឆ្លង។ ជាមួយគ្នានេះដែរ បុគ្គលិកពេទ្យមានសមត្ថភាពប្រសើរជាងកាលពីមួយឆ្នាំមុន ក្នុងការធ្វើតេស្តរកវីរុស និងតាមដានទំនាក់ទំនងរបស់អ្នកជំងឺ។ នេះបើយោងតាមលោក Aaron Rabena អ្នកស្រាវជ្រាវនៅមូលនិធិអាស៊ីប៉ាស៊ីហ្វិក ដើម្បីមូលនិធិវឌ្ឍនភាពនៅទីក្រុង Quezon ប្រទេសហ្វីលីពីន។ ប្រជាជនហ្វីលីពីនបានយល់ព្រមប្រើរបាំងមុខ និងម៉ាស់នៅទីសាធារណៈ៕ | 2021-03-13T07:00:00+07:00 | khmer.voanews.com | https://khmer.voanews.com/a/how-the-philippines-finally-got-its-covid-19-caseload-under-control/5812240.html |
1fcd030f-2e30-4a6a-99ff-e1252105a9a0 | WHO អនុម័តវ៉ាក់សាំងបង្ការជំងឺ COVID-19 របស់ក្រុមហ៊ុន Johnson & Johnson សម្រាប់ការប្រើប្រាស់ជាបន្ទាន់ (Video inside) | អង្គការសុខភាពពិភពលោក (WHO) នាថ្ងៃទី១២ ខែមីនា នេះ បានអនុម័តលើវ៉ាក់សាំងបង្ការជំងឺ COVID-19 របស់ក្រុមហ៊ុន Johnson & Johnson សម្រាប់ការប្រើប្រាស់ជាបន្ទាន់, នេះបើយោងតាមសារព័ត៌មាន AFP ចេញផ្សាយនាយប់នេះ។ គួររំលឹកថា សហភាពអឺរ៉ុប បានអនុញ្ញាតឲ្យប្រើប្រាស់វ៉ាក់សាំង Johnson & Johnson នេះ កាលពីថ្ងៃព្រហស្បតិ៍ម្សិលមិញ។ សូមជម្រាបថា ក្រុមហ៊ុន Johnson & Johnson ជាសាជីវកម្មពហុជាតិអាមេរិក ត្រូវបានបង្កើតឡើង នៅក្នុងឆ្នាំ១៨៨៦ ដែលបានអភិវឌ្ឍឧបករណ៍វេជ្ជសាស្ត្រ, ឱសថ និងទំនិញវេចខ្ចប់៕ | 2021-03-13T06:52:00+07:00 | freshnewsasia.com | https://m.freshnewsasia.com/index.php/en/internationalnews/189601-2021-03-12-16-52-31.html |
5c30be03-4c96-49a3-9db5-ad33be350bc5 | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ នៅទូទាំងប្រទេស លើកទី១កើនដល់ចំនួន ១៤៧,៥៩១នាក់ និងលើកទី២ចំនួន ៧,៨៨៥នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី១២ ខែមីនា ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន និង Astra Zeneca ជូនជនស៊ីវិលទូទាំងប្រទេស៖ អ្នកចាក់លើកទី១ សរុបចំនួន៖ ១៤៧,៥៩១នាក់, អ្នកចាក់លើកទី២ សរុបចំនួន៖ ៧,៨៨៥នាក់។ | 2021-03-13T05:50:00+07:00 | freshnewsasia.com | https://m.freshnewsasia.com/index.php/en/localnews/189599-2021-03-12-15-50-16.html |
7d9d957e-7f4f-4af9-9803-027b1e49e11c | តួកគីគ្រោងនឹងទិញវ៉ាក់សាំងបង្ការជំងឺកូវីដ-១៩ ពីចិន ចំនួន ៥០លានដូសបន្ថែមទៀត | ប្រធានាធិបតីតួកគីលោក Recep Tayyip Erdogan បានឲ្យដឹងនៅថ្ងៃសុក្រនេះថា ប្រទេសរបស់លោកគ្រោងនឹងទិញវ៉ាក់សាំងបង្ការជំងឺ COVID-19 ចំនួន ៥០លានបន្ថែមទៀតពីប្រទេសចិន។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃសុក្រ ទី១២ ខែមីនា ឆ្នាំ២០២១។ ស្រង់សម្តីដោយទីភ្នាក់សារព័ត៌មានរដ្ឋ Anadolu លោក Recep Tayyip Erdogan បានមានប្រសាសន៍ថា ។ តួកគីបានចាប់ផ្តើមចាក់វ៉ាក់សាំងនៅទូទាំងប្រទេស ដោយប្រើប្រាស់វ៉ាក់សាំងដែលផលិតឡើងដោយក្រុមហ៊ុនចិន Sinovac Biotech កាលពីពាក់កណ្តាលខែមករាកន្លងទៅ។ យោងតាមទិន្នន័យចុងក្រោយរបស់ក្រសួងសុខាភិបាលតួកគីបានឲ្យដឹងថា រហូតមកដល់ពេលនេះ វ៉ាក់សាំងជាង ១០.៨ លានដូសត្រូវបានផ្តល់ជូនរួចរាល់ ដែលជាផ្នែកមួយនៃយុទ្ធនាការចាក់វ៉ាក់សាំង៕ | 2021-03-13T05:29:00+07:00 | freshnewsasia.com | https://m.freshnewsasia.com/index.php/en/internationalnews/189598-2021-03-12-15-29-47.html |
505b856c-3346-4d14-a9d6-f2893bb2d758 | អ្នកជំនាញវេជ្ជសាស្ត្របារម្ភថា ការព្យាបាល និងការថែទាំមិនបានត្រឹមត្រូវ នឹងនាំឱ្យអ្នកជំងឺកូវីដ១៩ វិវឌ្ឍន៍កាន់តែធ្ងន់ធ្ងរ | អ្នកជំនាញវេជ្ជសាស្ត្រព្រួយបារម្ភអំពីកម្ពុជាខ្វះបុគ្គលិក សម្ភារៈវេជ្ជសាស្ត្រ និងកន្លែងសម្រាកព្យាបាល ដែលនឹងនាំឱ្យអ្នកជំងឺកូវីដ១៩ វិវឌ្ឍន៍កាន់តែធ្ងន់ធ្ងរ រហូតបាត់បង់ជីវិតបន្តបន្ទាប់ទៀត។ ការព្រួយបារម្ភនេះកើតឡើងក្រោយ កម្ពុជាមានអ្នកស្លាប់ដោយសារជំងឺកូវីដ១៩ ជាលើកដំបូង និងមានអ្នកជំងឺមួយចំនួនទៀតកំពុងសង្គ្រោះបន្ទាន់។ គ្រូពេទ្យ និងអ្នកជំនាញវេជ្ជសាស្ត្រ សង្កេតឃើញថា សេវាសុខាភិបាលនៅប្រទេសកម្ពុជានៅមិនអាចបំពេញតម្រូវការចាំបាច់សម្រាប់ស្ថានភាពធ្ងន់ធ្ងរនៃអ្នកកើតជំងឺកូវីដ១៩ នៅឡើយទេ។ បញ្ហានេះ អាចនឹងធ្វើឱ្យអ្នកជំងឺកាន់តែច្រើន បាត់បង់ជីវិត។ អ្នកជំនាញផ្នែកឱសថនៅប្រទេសអូស្ត្រាលី លោក លឹម សួរ មានប្រសាសន៍ថា រយៈពេលជាងមួយឆ្នាំមកនេះ ក្រសួងសុខាភិបាលកម្ពុជាហាក់ដូចជាមិនបានត្រៀមខ្លួនឱ្យបានខ្លាំងក្លា និងគ្រប់គ្រាន់ ដើម្បីទប់ស្កាត់ការរីករាលដាលជំងឺកូវីដ១៩ នៅឡើយទេ។ លោកបារម្ភថា កម្ពុជាអាចខ្វះខាតគ្រូពេទ្យជំនាញ ខ្វះខាតសម្ភារៈវេជ្ជសាស្ត្រ និងកន្លែងព្យាបាលអ្នកជំងឺមិនបានត្រឹមត្រូវ ដែលជាហេតុពិបាកសង្គ្រោះអ្នកជំងឺកូវីដ១៩ ដែលមានសភាពធ្ងន់ធ្ងរ ឱ្យបានធូរស្បើយឡើងវិញ។ លោកផ្តល់យោបល់ថា ប្រសិនបើប្រទេសកម្ពុជាមិនមានលទ្ធភាពគ្រប់គ្រាន់ដោះស្រាយបញ្ហានេះទេ រដ្ឋាភិបាលគួរស្វះស្វែងរកជំនួយបច្ចេកទេស សម្ភារៈ ពីប្រទេសជឿនលឿន៖ « »។ ការលើកឡើងពីកង្វល់របស់អ្នកជំនាញនេះ គឺបន្ទាប់ពីកម្ពុជាមានករណីអ្នកជំងឺកូវីដ១៩ ម្នាក់ បានស្លាប់ កាលពីថ្ងៃទី១១ មីនា ហើយអ្នកជំងឺមួយចំនួនទៀត កំពុងស្ថិតក្នុងស្ថានភាពធ្ងន់ធ្ងរ។ ជាងនេះទៅទៀត ករណីចម្លងក្នុងសហគមន៍បានបន្តកើនឡើងខ្ពស់។ ក្រសួងសុខាភិបាលរកឃើញករណីឆ្លងថ្មីចំនួន ៦២នាក់ទៀត នៅថ្ងៃទី១២ មីនា ធ្វើឱ្យតួលេខអ្នកឆ្លងក្នុងសហគមន៍កើនដល់ ៧១២នាក់។ ការឆ្លងក្នុងសហគមន៍នេះ បានប៉ះពាល់ និងរាលដាលទៅដល់បណ្ដាខេត្តជាច្រើន ដូចជា ខេត្តកណ្ដាល បាត់ដំបង សៀមរាប កំពង់ចាម កំពង់ធំ ព្រៃវែង ព្រះសីហនុ ស្វាយរៀង ខេត្តកោះកុង និងរាជធានីភ្នំពេញជាដើម។ បន្ទាប់ពីមានការឆ្លងទ្រង់ទ្រាយធំជាលើកទីបីនេះ លោកនាយករដ្ឋមន្ត្រី ហ៊ុន សែន បានបញ្ជាឱ្យមន្ត្រីរបស់លោករៀបចំសណ្ឋាគារពីរកន្លែងទៀត ក្នុងរាជធានីភ្នំពេញ ដើម្បីធ្វើជាមន្ទីរពេទ្យព្យាបាលជំងឺកូវីដ-១៩។ បច្ចុប្បន្ន មន្ទីរពេទ្យព្យាបាលជំងឺកូវីដ-១៩ មាន ៤កន្លែង គឺនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ មជ្ឈមណ្ឌលកម្ចាត់រោគរបេង និងហង់សិន និងមន្ទីរព្យាបាលជំងឺកូវីដ-១៩ ព្រែកព្នៅ។ ចំណែកនៅតាមខេត្តវិញ ក្រសួងបានយកមន្ទីរពេទ្យបង្អែក ធ្វើជាកន្លែងសម្រាកព្យាបាលអ្នកជំងឺ។ ចំពោះសម្ភារៈបរិក្ខារពេទ្យ ដែលត្រូវប្រើប្រាស់បន្ទាន់ដើម្បីឆ្លើយតបទៅនឹងកំណើនយ៉ាងគំហុកនៃអ្នកជំងឺកូវីដ-១៩ វិញ ក្រសួងសុខាភិបាលមិនបានទម្លាយឱ្យដឹងអំពីរឿងនេះទេ។ អាស៊ីសេរីមិនអាចទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន និងអ្នកស្រី យក់ សម្បត្តិ ដើម្បីសាកសួរព័ត៌មាននេះបានទេ នៅថ្ងៃទី១២ មីនា។ ចាប់តាំងពីផ្ទុះជំងឺកូវីដ-១៩ ទ្រង់ទ្រាយធំ និងមានអ្នកស្លាប់នេះមក ក្រសួងសុខាភិបាលមិនបានផ្តល់ព័ត៌មានពេញលេញ និងគ្រប់ជ្រុងជ្រោយដល់ប្រជាពលរដ្ឋនោះទេ ហើយសូម្បីតែអ្នកសារព័ត៌មានក៏មិនអាចទាក់ទងសុំព័ត៌មានចាំបាច់ទាំងឡាយ ពីក្រុមអ្នកនាំពាក្យនៃក្រសួងសុខាភិបាលដែរ។ ម្យ៉ាងទៀត ក្រសួងជំនាញមួយនេះហាក់ដូចជាចាំធ្វើតាមតែបញ្ជារបស់លោកនាយករដ្ឋមន្ត្រី ហ៊ុន សែន ក្នុងការផ្តល់ព័ត៌មានអំពីស្ថានការណ៍កូវីដ-១៩ និងវិធានការជាក់លាក់ទាំងឡាយក្នុងការប្រយុទ្ធប្រឆាំងនឹងជំងឺនេះ។ សាស្ត្រាចារ្យមហាវិទ្យាល័យសហគមន៍ហ្វ័រស៊ីត (Forsyth Community College) នៅរដ្ឋ ណត ខារ៉ូឡាញណា (North Carolina) សហរដ្ឋអាមេរិក អ្នកស្រី ធិត គឹមហ៊ុន អ្នកស្រីមានប្រសាសន៍ថា កម្ពុជាមានបច្ចេកទេសវេជ្ជសាស្ត្រទន់ខ្សោយ អាចនាំឱ្យអ្នកជំងឺកូវីដ១៩ ដែលមានអាការៈធ្ងន់ធ្ងរ កាន់តែពិបាកសង្គ្រោះ។ លោកស្រីពន្យល់ថា ការព្យាបាលជំងឺ គឺត្រូវធ្វើយ៉ាងណាឱ្យអ្នកជំងឺប្រព័ន្ធការពាររាងកាយរឹងមាំ ផ្តល់របបអាហារទៅតាមក្បូនវេជ្ជសាស្ត្រឱ្យបានត្រឹមត្រូវ និងផ្តល់ហិរញ្ញវត្ថុ ដើម្បីផ្គត់ផ្គង់ជីវភាពរបស់អ្នកវិជ្ជមានកូវីដ១៩៖ « »។ គិតត្រឹមព្រឹកថ្ងៃទី១២ មីនា កម្ពុជាមានអ្នកកើតជំងឺកូវីដ-១៩ សរុប ១.២២៥នាក់ ក្នុងនោះជាសះស្បើយចំនួន ៦១៩នាក់ និងកំពុងសម្រាកព្យាបាលចំនួន ៦០៤នាក់៕ | 2021-03-13T04:31:00+07:00 | rfa.org | https://www.rfa.org/khmer/news/health/health-experts-worry-improper-treatment-and-care-will-worsen-the-condition-of-covid-19-patients-03122021155548.html |
8e6864cc-b54f-4aea-8d00-cc2fccf94d1b | វៀតណាមរកឃើញករណីឆ្លងថ្មី នៃជំងឺកូវីដ-១៩ ចំនួន១៧ករណីទៀត នៅក្នុងរបាយការណ៍ថ្ងៃសុក្រនេះ | ក្រសួងសុខាភិបាលវៀតណាម នៅថ្ងៃសុក្រ ទី១២ ខែមីនា ឆ្នាំ២០២១នេះ បានប្រកាសរកឃើញករណីឆ្លង COVID-19 ថ្មីៗ ចំនួន១៧ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសអាស៊ានមួយនេះកើនដល់ ២,៥៥០ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាមបានឲ្យដឹងទៀតថា ក្នុងចំណោមករណីឆ្លងថ្មីៗទាំងអស់ខាងលើ មាន១៣នាក់ជាករណីនាំចូលពីក្រៅប្រទេស ខណៈដែល០៤នាក់ទៀតជាករណីឆ្លងក្នុងសហគមន៍។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេសចំនួន២,៥៥០ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ២,០៨៦នាក់។ រលកចុងក្រោយនៃការឆ្លងរីករាលដាលជំងឺ COVID-19 បានវាយប្រហារប្រទេសវៀតណាម នៅថ្ងៃទី២៨ ខែមករា ដោយមានករណីឆ្លងក្នុងសហគមន៍ ចំនួន៨៩៩ករណី ដែលត្រូវបានរាយការណ៍ចេញពីខេត្តក្រុងចំនួន១៣៕ | 2021-03-13T04:11:00+07:00 | freshnewsasia.com | https://m.freshnewsasia.com/index.php/en/internationalnews/189594-2021-03-12-14-11-10.html |
a840d970-e603-417a-a848-a08e6f0c0187 | រាជរដ្ឋាភិបាល ចេញអនុក្រឹត្យ ពីវិធានការសុខាភិបាល ដើម្បីទប់ស្កាត់ ការឆ្លងរាលដាល នៃជំងឺកូវីដ-១៩ | ភ្នំពេញ ៖ ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន បានចេញអនុក្រឹ ត្យស្ដីពី វិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសហាវ និងប្រកបដោយ គ្រោះថ្នាក់ធ្ងន់ធ្ងរផ្សេងទៀត។ យោងតាមអនុក្រឹត្យរបស់ រាជរដ្ឋាភិបាល នៅថ្ងៃទី១២ ខែមីនា ឆ្នាំ២០២១នេះ បានឲ្យដឹងថា ក្នុងអនុក្រឹត្យនេះ កំណត់អំពីវិធានការសុខាភិបាល ស្របតាមច្បាប់ស្ដីពី វិធានការទប់ស្កាត់ការឆ្លងរាលដាលនៃជំងឺកូវីដ- ១៩ និងជំងឺឆ្លងកាចសហាវ និងប្រកបដោយ គ្រោះថ្នាក់ធ្ងន់ធ្ងរផ្សេងទៀត សំដៅការពារអាយុជីវិតរបស់ប្រជាពលរដ្ឋ សុខភាពសាធារណៈ និងសណ្ដាប់ធ្នាប់សាធារណៈ ព្រមទាំង កាត់បន្ថយឲ្យបានជាអតិបរមានូវផលប៉ះពាល់នៃការឆ្លង ជំងឺនេះ ចំពោះវិស័យសង្គម និងសេដ្ឋកិច្ចនៅកម្ពុជា។ អនុក្រឹត្យនេះ មានវិសាលភាពអនុវត្តចំពោះការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសហាវ និងប្រកបដោយ គ្រោះថ្នាក់ធ្ងន់ធ្ងរផ្សេងទៀត នៅកម្ពុជា តាមការកំណត់របស់ ក្រសួងសុខាភិបាល៕ | 2021-03-13T02:36:00+07:00 | dap-news.com | https://dap-news.com/national/2021/03/12/126392/ |
3a8f1f91-3888-4288-a0e9-4bc327246814 | លោកស្រី ឱ វណ្ណឌី បដិសេធថា វ៉ាក់សាំងអាស្ត្រាហ្សេនេកាផលិតនៅឥណ្ឌាមិនបានបង្កឲ្យមានដុំកំណកឈាមក្នុងសរសៃឈាមធ្ងន់ធ្ងរទេ | លោកស្រី វេជ្ជបណ្ឌិត ឱ វណ្ណឌីន រដ្ឋលេខាធិការនិងជាអ្នកនាំពាក្យក្រសួងសុខាភិបាលបានបដិសេដទៅនឹងការលើកឡងថាការវ៉ាក់សាំងអាស្ត្រាហ្សនេកាផលិតនៅឥណ្ឌាមានផលប៉ះពាល់ដល់អ្នកចាក់ដោយធ្វើឲ្យមានដុំកំណកឈាមក្នុងសរសៃឈាមធ្ងន់ធ្ងរ។ តាមរយៈសារជាសំឡេងតាមតេឡេក្រាមនៅថ្ងៃនេះ លោកស្រីបានបញ្ជាក់ថា «ខ្ញុំសូមគោរពអនុញ្ញាតដល់បងប្អូនសាធារណជនថា កុំឲ្យមានការភ័ន្តច្រឡំទៅលើបញ្ហាដែលបានផ្សាយដោយវិទ្យុហ្វ្រង់អាំងទែរណាល់សូណាល់ដែលបាននិយាយពីហេតុការណ៍ដែលបានកើតឡើងក្រោយពីចាក់វ៉ាក់សាំងអាស្ត្រាហ្សនេកាដែលមានដុំកំណកឈាមក្នុងសរសៃឈាមធ្ងន់ធ្ងរដែលធ្វើឲ្យបណ្តាប្រទេសក្នុងអឺរ៉ុបបានផ្អាកការប្រើប្រាស់»។ លោកស្រីបានពន្យល់ថា «ខ្ញុំសូមបញ្ជាក់ថា ប្រភេទវ៉ាក់សាំងដែលយើងទទួលបានពីមជ្ឈមណ្ឌលកូវ៉ាក់ដែលសម្របសម្រួលដោយអង្គការសុខភាពពិភពលោកទទួលបានកន្លងទៅនេះហើយកំពុងដំណើរការចាក់ជួនដល់ពលរដ្ឋយើងនេះគឺជាប្រភេទវ៉ាក់សាំងដែលមានឈ្មោះថា កូវីលសែលដែលផលិតនៅប្រទេសឥណ្ឌាដោយទទួលបានអាជ្ញាប័ណ្ណផលិតពីអាអាស្ត្រាហ្សេនេកា មិនមែនផលិតនៅអង់គ្លេសទេ ហើយឥឡូវមានប្រជាពលរដ្ឋយើងមានការភ័ន្តច្រឡំថា វ៉ាក់សាំងនេះមកពីប្រទេសអង់គ្លេស»។ លោកស្រីបានបន្ថែមថា វ៉ាក់សាំងអាស្ត្រាហ្សេនេកាដែលកំពុងមានបញ្ហានៅបណ្តាប្រទេសនៅអឺរ៉ុបមួយចំនួននោះគឺជាវ៉ាក់សាំងផលិតនៅប្រទេសអង់គ្លេសទេ ហើយប្រទេសនៅអឺរ៉ុបមួយចំនួនបានផ្អាកការប្រើប្រាស់និងកំពុងធ្វើការស្រាវជ្រាវបន្ត។ លោកស្រីបានឲ្យដឹងទៀតថា មកដល់ពេលនេះតាមការបញ្ជាក់របស់អង្គារសុខភាពពិភពលោកវ៉ាក់សាំងអាស្ត្រាហ្សេនេកាផលកិតនៅឥណ្ឌាបានចែកវ៉ាក់សាំងនេះទៅលើបណ្តាប្រទេសនៅលើសកលលោកជាង៥០០លានដូសរួចហើយ ក្នុងចំណោមវ៉ាក់សាំងទាំងនេះអង្គការមិនទាន់ទទួលរបាយការណ៍ថា មានប្រតិកម្មខ្លាំងឬក៏មានបញ្ហាអ្វីធំដុំនៅឡើយទេព្រោះថាមុននឹងប្រប្រាស់វ៉ាក់សាំងនេះមានការទទួលស្គាល់ពីអង្គការសុខភាពពិភពលោកដែលបានដាក់ឲ្យប្រើប្រាស់ជាបន្ទាន់។ លោកស្រីបានបញ្ជាក់បន្ថែមថា វាជាហេតុការណ៍ដែលកើតឡើងជាន់ដានគ្នាប៉ុណ្ណោះធ្វើឲ្យមានការភ័ន្តច្រឡំថា ការប្រើវ៉ាក់សាំងនេះធ្វើឲ្យមានកំណកឈាមក្នុងសសរសៃឈាមធ្ងន់ធ្ងរព្រោះវ៉ាក់សាំងផលិតនៅឥណ្ឌាទទួលអាជ្ញាប័ណ្ណពីអង់គ្លេសមានឈ្មោះថាកូវីលសែល។ដូចនេះសូមប្រជាពលរដ្ឋកុំមានការយល់ច្រឡំបន្តទៀតមិនមែនវ៉ាក់សាំងផលិតនៅប្រទេសអង់គ្លេសនោះទេ។ លោកស្រីបានលើកឡើងទៀតថា អង្គការសុខភាពពិភពលោកប្រចាំនៅកម្ពុជាបានលើកឡើងថាការចាក់វ៉ាក់សាំងនៅកម្ពុជាគឺជាការចាំបាច់សម្រាប់ប្រយុទ្ធជាមួយនឹងការរាតត្បាតជំងឺកូវីដ១៩ ដែលយើងកំពុងតែមានការព្រួយបារម្ភមាននៅក្នុងប្រទេសកម្ពុជាយើងផងដែរ៕ | 2021-03-13T02:28:00+07:00 | kampucheathmey.com | https://www.kampucheathmey.com/local-news/80417 |
0f62cab4-72bf-4bd1-88cb-fccc978eca9c | សម្ដេចតេជោ ហ៊ុន សែន ចេញអនុក្រឹត្យស្ដីពីវិធានការសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងជំងឺកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត | ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន នាថ្ងៃទី១២ ខែមីនា ឆ្នាំ២០២១នេះ បានចេញអនុក្រឹត្យស្ដីពីវិធានការសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងជំងឺកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ក្នុងគោលបំណងការពារអាយុជីវិតរបស់ប្រជាពលរដ្ឋ សុខាភិបាលសាធារណៈ និងសណ្ដាប់ធ្នាប់សាធារណៈ ព្រមទាំងកាត់បន្ថយឱ្យបានជាអតិបរមានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅកម្ពុជា។ | 2021-03-13T02:11:00+07:00 | freshnewsasia.com | https://m.freshnewsasia.com/index.php/en/localnews/189588-2021-03-12-12-11-54.html |
457ee930-6599-42e0-ba2c-dc0399f81dcc | ចាប់វាយខ្នោះម្ចាស់ខារ៉ាអូខេ «ពិភពតារ៉ារះ» នៅខណ្ឌពោធិ៍សែនជ័យ ក្រោយលួចបើកអាជីវកម្ម មិនស្ដាប់ការណែនាំ ដើម្បីទប់ស្កាត់ជំងឺកូវីដ-១៩ | ម្ចាស់ខារ៉ាអូខេ ដែលមានទីតាំងនៅខណ្ឌពោធិ៍សែនជ័យ ត្រូវកម្លាំងនគរបាលចាប់វាយខ្នោះ ដើម្បីកសាងសំណុំរឿងបញ្ជូនទៅតុលាការចាត់ការតាមផ្លូវច្បាប់ ក្រោយបន្ដលួចបើកអាជីវកម្មរបស់ខ្លួន មិនស្ដាប់តាមការណែនាំរបស់រាជរដ្ឋាភិបាល ដើម្បីទប់ស្កាត់ការឆ្លងរីករាលដាលជំងឺកូវីដ-១៩។ ប្រតិបត្តិការនេះធ្វើឡើងនៅយប់ថ្ងៃទី១១ ខែមីនា ឆ្នាំ២០២១នេះ ដឹកនាំដោយលោក ហែម ដារិទ្ធ អភិបាលខណ្ឌ និងជាប្រធានគណៈបញ្ជាការឯកភាពខណ្ឌពោធិ៍សែនជ័យ គ្រាដែលលោកកំពុងដឹកនាំកម្លាំងល្បាតក្នុងមូលដ្ឋាន ហើយប្រទះឃើញខារ៉ាអូខេមួយនេះ លួចបើកដំណើរការ និងមានមនុស្សជាច្រើនចូលច្រៀងកម្សាន្ដ។ ដោយឡែក ក្រៅពីចាប់វាយខ្នោះម្ចាស់ទីតាំងហើយនោះ មនុស្សដែលនៅគឃ្លើនចូលច្រៀងលេងសប្បាយដោយមិនខ្លាចឆ្លងជំងឺកូវីដ-១៩ ដែលកំពុងរីករាលដាលក្នុងសហគមន៍ ចំនួន១៥នាក់ ត្រូវបានសមត្ថកិច្ចឃាត់ខ្លួនបញ្ជូនទៅកាន់សាលាខណ្ឌផងដែរ ដើម្បីធ្វើការអប់រំណែនាំ ទើបអនុញ្ញាតឲ្យត្រឡប់ទៅធ្វើចត្តាឡីស័កនៅផ្ទះរៀងៗខ្លួន។ អភិបាលខណ្ឌពោធិ៍សែនជ័យ លោក ហែម ដារិទ្ធ បានប្រាប់ភ្នាក់ងារ Fresh News ឲ្យដឹងបន្ថែមនៅរសៀលថ្ងៃទី១២ ខែមីនា ឆ្នាំ២០២១នេះថា រហូតមកដល់រសៀលនេះ កម្លាំងនគរបាលជំនាញ កំពុងកសាងសំណុំរឿងដើម្បីបញ្ជូនម្ចាស់ទីតាំងខារ៉ាអូខេ ទៅសាលាដំបូងរាជធានីភ្នំពេញ ចាត់ការតាមផ្លូវច្បាប់។ បន្ថែមពីនេះ លោក ហែម ដារិទ្ធិ បានផ្ញើសារសារទៅកាន់ក្រុមអ្នករកស៉ី នៅក្នុងខណ្ឌពោធិ៍សែនជ័យទាំងអស់ ត្រូវអនុវត្តតាមគោលការរបស់អាជ្ញាធរ ដែលបានចុះទៅណែនាំមិនត្រូវប្រព្រឹត្តល្មើសដែលនាំឲ្យមានហានិភ័យនោះទេ ជាពិសេសហាងខារ៉ាអូខេ បើហ៊ានលួចលាក់បើកទៀតនោះ លោកនឹងដឹកនាំកម្លាំងចុះទៅចាប់វាយខ្នោះភ្លាម គ្មានការយោគយល់ឡើយ៕ | 2021-03-13T00:49:00+07:00 | freshnewsasia.com | https://m.freshnewsasia.com/index.php/en/localnews/189578-2021-03-12-10-49-22.html |
de5217b8-6c37-4677-97bd-fea56ec0d610 | ក្រសួងទេសចរណ៍ ជូនដំណឹងអំពីការតម្រូវឱ្យដាក់ពាក្យស្នេីសុំថ្មី ឬបន្តអាជ្ញាបណ្ណតាមប្រព័ន្ធអនឡាញ ដេីម្បីចូលរួមកាត់បន្ថយហានិភ័យនៃការឆ្លងជំងឺកូវីដ-១៩ | អង្គភាពច្រកចេញចូលតែមួយ នៃក្រសួងទេសចរណ៍ បានចេញសេចក្ដីជូនដំណឹងមួយ ស្ដីពីការតម្រូវឱ្យដាក់ពាក្យស្នេីសុំថ្មី ឬបន្តអាជ្ញាបណ្ណទេសចរណ៍តាមប្រព័ន្ធអនឡាញ ដេីម្បីចូលរួមកាត់បន្ថយហានិភ័យ នៃការឆ្លងជំងឺកូវីដ-១៩។ ទន្ទឹមគ្នានេះ អង្គភាពច្រកចេញ-ចូលតែមួយនៃក្រសួងទេសចរណ៍ បានអំពាវនាវដល់ម្ចាស់ ឬអ្នកគ្រប់គ្រងអាជីវកម្មសេវាកម្មទេសចរណ៍ទាំងអស់ ចូលរួមអនុវត្តសេចក្ដីជូនដំណឹងនេះទាំងអស់គ្នា ដេីម្បីចូលរួមទប់ស្កាត់ការរីករាលដាលនៃជំងឺកូវីដ-១៩ ក្នុងសហគមន៍ ដោយគ្រាន់តែលោកអ្នកចូលទៅគេហទំព័រ ឬស្កេន QRCode ដេីម្បីធ្វេីការស្នេីសុំថ្មី ឬបន្តអាជ្ញាបណ្ណទេសចរណ៍៕ | 2021-03-13T00:10:00+07:00 | freshnewsasia.com | https://m.freshnewsasia.com/index.php/en/localnews/189568-2021-03-12-10-10-23.html |
8311ebf7-c30c-4d50-a2ca-3c42c3d6eb7e | ក្រសួងធម្មការ ប្រកាសពីការលើកលែង ករណីបូជាសពសាសនិកឥស្លាម និងជនជាតិដើមភាគតិច ដែលស្លាប់ដោយជំងឺកូវីដ-១៩ | តាមលិខិតរបស់ក្រសួងធម្មការ និងសាសនា ជូនប្រធានមន្ទីរធម្មការ និងសាសនា រាជធានី-ខេត្ត ចេញផ្សាយថ្ងៃទី១២ ខែមីនា ឆ្នាំ២០២១ បញ្ជាក់ ថា “រាជរដ្ឋាភិបាល សម្រេចលើកលែង ករណីការបូជាសពសាសនិកឥស្លាម និងជនជាតិដើមភាគតិច ដែលបានស្លាប់ដោយសារជំងឺកូវីដ-១៩ ដើម្បីឲ្យស្របទៅតាមជំនឿ ប្រពៃណី និងទំនៀមទំលាប់របស់សាសនិកឥស្លាម និងជនជាតិដើមភាគតិច ក្នុងការបញ្ចុះសព ដោយអនុវត្តតាមវិធានសុខាភិបាល។ ក្រសួងធម្មការ បន្ដថា ការធ្វើបែបនេះ ជាគោលនយោបាយរបស់រាជរដ្ឋាភិបាល ចំពោះគ្រប់ជាតិសាសន៍ និងសាសនា ដែលចាត់ទុកជាសុខដុមនីយកម្មជនជាតិ និងសាសនា ដែលមាននៅកម្ពុជា។ សូមរំលឹកថា គិតត្រឹមថ្ងៃទី១២ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ-១៩ ចំនួន ១,២២៥នាក់ ក្នុងនោះ អ្នកជាសះស្បើយ ចំនួន៦១៩នាក់ អ្នកជំងឺ ចំនួន៦០៤នាក់ កំពុងសម្រាកព្យាបាល និងមានអ្នកស្លាប់ម្នាក់៕ | 2021-03-12T23:48:00+07:00 | dap-news.com | https://dap-news.com/national/2021/03/12/126361/ |
b34d6c90-1b9b-4cff-84cf-68f027fd0aeb | របៀបពាក់ម៉ាសឱ្យបានត្រឹមត្រូវតាមក្បួនសុខាភិបាល | ខណៈការឆ្លងរាលដាលនៃវីរុសកូវីដ-១៩នៅតែបន្តរាតត្បាតជារៀងរាល់ថ្ងៃ ការគោរពតាមវិធានការសុខភាព និងរក្សាអនាម័យជាប្រចាំ ពិតជាសកម្មភាពចាំបាច់ដែលគួរអនុវត្តមិនអាចរំលងបានឡើយ។ យ៉ាងណាមិញ ការពាក់ម៉ាសជាវិធានការមួយក្នុងចំណោមវិធានការផ្សេងទៀតដែលអាចជួយកាត់បន្ថយការចម្លងនៃមេរោគនៅក្នុងដំណាក់កាលនេះ បើទោះបីអ្នកដែលបានចាក់វ៉ាក់រួចហើយក្ដី។ ដូច្នេះ តើពាក់ម៉ាស់យ៉ាងណា ទើបជាទង្វើត្រឹមត្រូវ អាចការពារការចម្លងបាន? ក របស់អ្នកជាតំបន់ដែលអាចមានជាប់ដោយបាក់តេរីឬវីរុស ហើយនៅពេលដោះម៉ាសចេញតែពីមាត់ តែវានៅនឹង ក ដដែល មេរោគនៅតែអាចចម្លង ដោយសារផ្នែកខាងក្នុងនៃម៉ាសអាចប៉ះទៅនឹងបាក់តេរីឬវីរុសទាំងនោះមកចម្លងតាមមាត់វិញ ក្រោយទាញមកពាក់ជាថ្មី។ នៅពេលពាក់ម៉ាសដោយដាក់ខាងពណ៌ដិតចូលក្នុង អ្នកអាចប្រឈមឆ្លងជំងឺផ្សេងៗរួមមាន ជំងឺផ្តាសាយជាដើម ពោលបើមិនចង់ឱ្យមេរោគទាំងអស់ចម្លងទៅខ្លួនឯង ឬអ្នកដទៃ ត្រូវពាក់ខាងពណ៌ដិតចេញមកក្រៅ។ ការពាក់ម៉ាស់ដោយដាក់ខាងពណ៌ស្រាលចូលក្នុង ប្រើប្រាស់នៅពេលដែលអ្នកគ្មានជំងឺ ហើយចង់ការពារមេរោគ រឺជាតិពុលពីក្នុងបរិយាកាសមិនឱ្យចូលយកយារយីដល់ខ្លួនអ្នក។ ចុចអាន៖ ចុចអាន៖ | 2021-03-12T23:25:00+07:00 | kampucheathmey.com | https://www.kampucheathmey.com/health/80130 |
2e2c5996-5293-465d-880f-8c7549557b94 | ស្ថាបនិកក្រុមហ៊ុន Naga World ប្រកាសបរិច្ចាគថវិកា៥លានដុល្លារ ជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១២ ខែមីនា ឆ្នាំ២០២១នេះ តាន់ ស៊ី (Tan Sri Dr. Chen Lip Keong) ស្ថាបនិក និងជាអគ្គនាយកក្រុមហ៊ុន Naga World បានប្រកាសសូមបរិច្ចាគថវិកា ៥លានដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១,២២៥នាក់ ក្នុងនោះអ្នកជាសះស្បើយចំនួន ៦១៩នាក់, អ្នកជំងឺ៦០៤នាក់ កំពុងសម្រាកព្យាបាល និងមានអ្នកស្លាប់ម្នាក់៕ | 2021-03-12T23:01:00+07:00 | freshnewsasia.com | https://m.freshnewsasia.com/index.php/en/localnews/189562-2021-03-12-09-01-25.html |
82151a54-a66a-4cac-bee3-5f46d5fb6e0c | មនុស្ស៨នាក់កើតជំងឺកូវីដ-១៩ នៅខេត្តកោះកុង ដែលប្រកាសដោយក្រសួងសុខាភិបាល ជាបុគ្គលបម្រើការងារខារ៉ាអូខេក្នុងក្រុមហ៊ុនញូញៀន ស្រុកគិរីសាគរ | មនុស្ស៨នាក់ជាជនជាតិខ្មែរ ដែលមានផ្ទុកជំងឺកូវីដ-១៩ នៅខេត្តកោះកុង ហើយក្រសួងសុខាភិបាលប្រកាសជាផ្លូវការ នៅព្រឹកថ្ងៃទី១២ ខែមីនា ឆ្នាំ២០២១នេះ ជាបុគ្គលិកបម្រើការងារក្នុងខារ៉ាអូខេ ក្រុមហ៊ុនញូញៀន ស្ថិតក្នុងស្រុកគិរីសាគរ។ នេះបើតាមការឲ្យដឹងពី លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលកោះកុង ថ្លែងប្រាប់ភ្នាក់ងារ Fresh News។ លោកវេជ្ជបណ្ឌិត ទៅ ម៉ឹង បានបញ្ជាក់ទៀតថា មនុស្សទាំង៨នាក់ដែលរកឃើញថា វិជ្ជមានជំងឺកូវីដ-១៩នេះ គឺជាចង្កោមក្នុងព្រឹត្តិការណ៍សហគមន៍២០កុម្ភៈ ហើយសម្រាប់ខេត្តកោះកុង មនុស្សចំនួន២,០៤១នាក់ហើយ ដែលត្រូវបានយកទៅពិនិត្យសំណាក និងតម្រូវឲ្យធ្វើចត្តាឡីស័កតាមការណែនាំរបស់ក្រសួងសុខាភិបាល។ បើតាមលោកប្រធានមន្ទីរសុខាភិបាលខេត្តកោះកុង មនុស្សទាំង៨នាក់ដែលវិជ្ជមានកូវីដ-១៩នេះ កំពុងសម្រាកព្យាបាលជំងឺនៅមន្ទីរពេទ្យបង្អែកខេត្ត ក្រោមការត្រួតពិនិត្យយ៉ាងយកចិត្តទុកដាក់ពីក្រុមគ្រូពេទ្យជំនាញ។ សម្រាប់ខេត្តកោះកុង រហូតមកដល់ពេលនេះ មានអ្នកឆ្លងជំងឺកូវីដ-១៩ ចំនួន១០នាក់ហើយ ក្នុងព្រឹត្តិការណ៍សហគមន៍២០កុម្ភៈ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១,២២៥នាក់ ក្នុងនោះអ្នកជាសះស្បើយចំនួន ៦១៩នាក់, អ្នកជំងឺ៦០៤នាក់ កំពុងសម្រាកព្យាបាល និងមានអ្នកស្លាប់ម្នាក់៕ | 2021-03-12T22:52:00+07:00 | freshnewsasia.com | https://m.freshnewsasia.com/index.php/en/localnews/189559-2021-03-12-08-52-09.html |
28cfd3e7-afb2-4fda-8fb6-6a8dea9d1e0c | ក្រុមការងារខុទ្ទកាល័យ សម្តេចតេជោនាយករដ្ឋមន្រ្តី ទទួលបានអំណោយមួយចំនួនធំ ដើម្បីចូលរួមយុទ្ធនាការ ទប់ស្កាត់ការឆ្លងរីករាលដាលជំងឺកូវីដ១៩ | លោកឧត្តមសេនីយ៍ទោ សេង ធារិន មេបញ្ជាការរង និងជានាយសេនាធិការយោធភូមិភាគ៥ រួមជាមួយលោក ឧត្តមសេនីយ៍ទោ តឹក ប៊ុនធឿន មេបញ្ជាការរងទិសទី១ បន្ទាយមានជ័យនៃយោធភូមិភាគ៥ នៅថ្ងៃទី១២ ខែមីនា ឆ្នាំ២០២១នេះ បានមកសួរសុខទុក្ខក្រុមការងារ ខុទ្ទកាល័យសម្តេចតេជោ នាយករដ្ឋមន្រ្តី ដែលដឹកនាំដោយលោក ប៉ាន់ខែម ប៊ុនថន នាយករងខុទ្ទកាល័យ សម្តេចតេជោនាយករដ្ឋមន្រ្តី និងក្រុមការងារសាលា ខេត្តបន្ទាយមានជ័យ។ ក្នុងឱកាសនោះ ឧត្តមសេនីយ៍ទោ សេង ធារិន និងឧត្តមសេនីយ៍ទោ តឹក ប៊ុនធឿន ក៏បាននាំយកមី២០កេសធំ ទឹកសុទ្ធ ១៥០យួរ ត្រីឆ្អើរ ២កេសធំ (៨០គីឡូក្រាម) អាល់កុល ៥ពីដុង (១៥០លីត្រ) និងម៉ាស់១កេសធំ (២ពាន់ម៉ាស) ប្រគល់ជូនក្រុមការងារខុទ្ទកាល័យ សម្តេចតេជោនាយករដ្ឋមន្រ្តី ដើម្បីចូលរួមយុទ្ធនាការ ទប់ស្កាត់ការឆ្លងរីករាលដាលជំងឺកូវីដ១៩។ លោក ប៉ាន់ខែម ប៊ុនថន និងក្រុមការងារកំពុងប្រចាំការ កំពុងដឹកនាំ ការអភិវឌ្ឍភូមិបឹងជង្រុកតេជោឈ្នះឈ្នះ ដែលជាអំណោយរបស់សម្តេចតេជោ ហ៊ុន សែន នាយករដ្ឋមន្រ្តី និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន បានសហការជាមួយក្រុមការងារ សាលាខេត្តបន្ទាយមានជ័យ ដើម្បីដោះស្រាយបញ្ចប់ វិវាទដីធ្លីដ៏រ៉ាំរ៉ៃ ជាង២០ឆ្នាំតាមបែបឈ្នះឈ្នះ៕ | 2021-03-12T21:26:00+07:00 | freshnewsasia.com | https://m.freshnewsasia.com/index.php/en/localnews/189543-2021-03-12-07-26-55.html |
fccd4a59-e9bc-4ded-b149-f34d93c30906 | ជំងឺកូវីដ១៩ (Covid-19) បានធ្វើឱ្យមានបន្លាស់ប្តូរឥរិយាបទរស់នៅ របស់មនុស្សគ្រប់គ្នា | ជាច្រើនខែកន្លងមកនេះ មនុស្សម្នាក់ៗអាចសង្កេតឃើញថា ខ្លួនឯងកំពុងមានទំនោរ និងពឹងផ្អែកលើបណ្តាញអ៊ិនធើណេត ហើយនិងប្រព័ន្ធឌីជីថលនានា សម្រាប់របទនៃការរស់នៅ ការប្រកបការងារ និងស្វែងរកការកម្សាន្តជាដើម។ ជំងឺរាតត្បាតនេះ ក៏បានជម្រុញឱ្យមានឥរិយាបទថ្មីៗ ដែលបានផ្លាស់ប្តូរជីវិតរបស់យើង ខណៈដែលយើងកំពុងតែសម្របខ្លួនទៅនឹងប្រក្រតីភាពតាមគន្លងថ្មីនេះ។ និន្នាការដែលគួរឱ្យកត់សម្គាល់មួយនោះគឺ សន្ទុះនៃការអភិវឌ្ឍអាជីវកម្មឲ្យទៅជាពាណិជ្ជកម្មឌីជីថល។ អតិថិជនជាច្រើន មិនថាជាអ្នកជំនាន់ថ្មី ឬជំនាន់ចាស់នោះទេ បានងាកមកជ្រើសរើសវិធីសាស្រ្តថ្មីៗក្នុងការទិញទំនិញតាមពាណិជ្ជកម្មអេឡិចត្រូនិច eCommerce ការទូទាត់ដោយមិនមានការប្រាស្រ័យទាក់ទងដោយផ្ទាល់ ដូចជាប្រើ បច្ចេកវិទ្យា contactless និងវិធីសាស្រ្តផ្សេងៗទៀត សម្រាប់តម្រូវការប្រចាំថ្ងៃក្នុងការទិញម្ហូបអាហារ និងគ្រឿងទេសជាដើម។ ដូច្នេះសម្រាប់ម្ចាស់អាជីវកម្មក៏ទាមទារឱ្យដើរទាន់ភាពបម្រែបម្រួលនេះផងដែរ។ គ្មាននរណាម្នាក់មានភាពស៊ាំទៅនឹងការផ្លាស់ប្តូរទាំងនេះទេ ជាពិសេសសម្រាប់អាជីវកម្មខ្នាតតូច ជំងឺរាតត្បាតមួយនេះបានរំខានដល់សុខមាលភាពហិរញ្ញវត្ថុរបស់ពួកគេ។ ជាការពិតណាស់ គោលការណ៍ផ្អាកអាជីវកម្មជាបណ្តោះអាសន្នសម្រាប់អាជីវកម្មដែលមិនមែនជាតំរូវការចាំបាច់របស់អតិថិជន និងគោលការណ៍ណែនាំស្តីពីការអនុវត្តគម្លាតសង្គម បានជះឥទ្ធិពលយ៉ាងខ្លាំងដល់វិស័យមួយនេះ។ នៅក្នុងគ្រាដ៏លំបាកមួយនេះ អាជីវកម្មខ្នាតតូចជាច្រើន បានបង្ហាញពីភាពធន់លើការរងការប៉ះទង្គិច និងសម្របខ្លួនបានយ៉ាងឆាប់រហ័ស។ ចាប់តាំងពីការចាប់ផ្តើមនៃជំងឺ Covid-19 ប្រមាណជាង ២ ភាគ ៣ (ស្មើនឹង ៦៧%) នៃអាជីវកម្មខ្នាតតូចបានព្យាយាមរកវិធីសាស្រ្តថ្មីមួយដើម្បីរក្សាអាជីវកម្មរបស់ពួកគេឱ្យអាចបន្តសកម្មភាពទៅមុខបាន។ ច្រើនជាងមួយភាគបួន (ស្មើនឹង ២៨%) បានចាប់ផ្តើមធ្វើការផ្សព្វផ្សាយពាណិជ្ជកម្មទៅរកអតិថិជនគោលដៅនៅលើបណ្តាញសង្គម ហើយប្រមាណ ២៧% បានដាក់លក់ផលិតផល ឬសេវាកម្មតាមប្រព័ន្ធអនឡាញ ២០ភាគរយ បានអនុញ្ញាតឱ្យអតិថិជនទូទាត់តាមរយៈបច្ចេកវិទ្យា contactless ក៏ដូចជាប្រើប្រាស់ការទូទាត់តាមរយៈទូរស័ព្ទដៃ ឬប្រើបច្ចេកវិទ្យាយកកាតទៅប៉ះដើម្បីទូទាត់ប្រាក់ Tap to Phone សម្រាប់ការទូទាត់ការដឹកជញ្ជូនដល់គេហដ្ឋាន ( ប្រមាណ២០%)[1] ជាដើម ។ អត្ថប្រយោជន៍នៃការទូទាត់តាមបែបឌីជីថល គឺត្រូវបានបង្ហាញឱ្យឃើញកាន់តែច្បាស់ ខណៈពេលដែលវិធីសាស្រ្តទូទាត់តាមវិធីមុន ដូចជាមូលប្បទានប័ត្របានសម្រាលបន្ទុកបណ្តោះអាសន្នមួយចំនួនសម្រាប់ម្ចាស់អាជីវកម្មខ្នាតតូច ទាក់ទងនឹងការរក្សាសន្ទនិយភាពនៃសាច់ប្រាក់ នឹងការធ្វើឱ្យប្រសើរឡើងនូវលំហូរសាច់ប្រាក់។ ប៉ុន្តែពីមួយថ្ងៃទៅមួយថ្ងៃ មូលប្បទានប័ត្រ និងសាច់ប្រាក់បានចាប់ផ្តើមក្លាយជាភាពរអាក់រអួល ដោយសារគោលការណ៍ផ្អាកអាជីវកម្មជាបណ្តោះអាសន្នសម្រាប់អាជីវកម្មដែលមិនមែនជាតំរូវការចាំបាច់ នោះមានន័យថា អ្នកលក់ និងអ្នកផ្គត់ផ្គង់ មិនអាចធ្វើដំណើរទៅធនាគារបាននោះទេ ដែលជាហេតុនាំឱ្យមានការពន្យារពេលក្នុងការទូទាត់ប្រាក់។ ម៉្យាងវិញទៀត អត្ថប្រយោជន៍នៃការទូទាត់ប្រាក់តាមរយៈឌីជីថលត្រូវបានបង្ហាញកាន់តែច្បាស់នៅពេលមានការព្រួយបារម្ភអំពីការគ្រប់គ្រងឬ កាន់សាច់ប្រាក់កើនឡើង។ នៅពេលដែលអាជីវកម្មកាន់តែច្រើនជ្រើសរើសយកមធ្យោបាយថ្មីនៃការធ្វើការពីចម្ងាយ ការទូទាត់ប្រាក់តាមរយៈប្រព័ន្ធឌីជីថល ជួយសម្រួលដល់អ្នកផ្គត់ផ្គង់ក្នុងស្រុក និងក្រៅស្រុក អាចធ្វើការទូទាត់ប្រាក់បានទាន់ពេលវេលាមិនថាពួកគេស្ថិតនៅទីណានោះទេ។ ការយល់ខុសអំពីប័ណ្ណទូទាត់អាជីវកម្ម ស្របពេលដែលអាជីវកម្មក្នុងប្រទេសកម្ពុជាបន្តរីកចម្រើន ក្រុមហ៊ុនតូចៗជាច្រើនកំពុងរងសម្ពាធក្នុងការធ្វើឱ្យមាននូវប្រសិទ្ធិភាពប្រតិបត្តិការដើម្បីសម្រេចបាននូវការសន្សំថ្លៃដើម និងជួយសម្រួលដល់ការពង្រីកអាជីវកម្ម។ ជាផ្នែកមួយនៃចំនុចនេះ បណ្តាអាជីវកម្មចាំបាច់ត្រូវចាប់ផ្តើមដាក់បញ្ចូលដំណោះស្រាយទូទាត់ទៅក្នុងខ្សែសង្វាក់ផលិតកម្មរបស់ខ្លួន។ ឌីជីថលនីយកម្មតាមរយៈការប្រើប្រាស់ Visa កាតសម្រាប់អាជីវកម្ម អាចជួយឱ្យបណ្តាអាជីវកម្មបែងចែក និងចាត់ចែងការចំណាយយ៉ាងឆាប់រហ័ស ដែលអាចឱ្យអាជីវកម្មទាំងនោះកំណត់តំបន់អាជីវកម្មដែលចំណាយច្រើនឬគ្មានប្រសិទ្ធភាព។ កាតទូទាត់សម្រាប់អាជីវកម្ម នឹងអនុញ្ញាតឱ្យអាជីវកម្មខ្នាតតូច អាចសម្រេចបាននូវដំណើរការទូទាត់យ៉ាងមានប្រសិទ្ធិភាព ហើយស្របពេលជាមួយគ្នានេះដែរក៏អាចទទួលបានការផ្តល់ជូនពិសេសដូចជាការទទួលបានសាច់ប្រាក់ត្រឡប់មកវិញ និងអត្ថប្រយោជន៍ជាច្រើនទៀតផងដែរ។ សំខាន់ជាងនេះទៅទៀត Visa កាតសម្រាប់អាជីវកម្ម អាចពន្យាពេលសងត្រលប់ឥណទានរហូតដល់ ៥៥ថ្ងៃ ដោយគ្មានការប្រាក់ ដែលជួយធ្វើឱ្យលំហូរសាច់ប្រាក់របស់អាជីវកម្មខ្នាតតូច កាន់តែមានភាពប្រសើរឡើងផងដែរ។ កង្វល់ចំបងមួយដែលយើងបានឮជាញឹកញាប់ គឺកង្វះការទទួលយកកាត ពីអ្នកផ្គត់ផ្គង់ supplier ប៉ុន្តែយើងជឿជាក់ថាបញ្ហានេះកំពុងផ្លាស់ប្តូរយ៉ាងឆាប់រហ័ស ដោយសារតែកាលៈទេសៈដែលបង្កឡើងដោយជំងឺរាតត្បាតនាពេលបច្ចុប្បន្ន។ ដំណោះស្រាយទូទាត់ប្រាក់តាមរយៈ Visa កាត (Visa Business Payment Solutions Providers ហៅកាត់ថា BPSP) អាចជួយពង្រីកវិសាលភាពរបស់ការទូទាត់ជាលក្ខណៈអាជីវកម្ម B2B តាមរយៈការធ្វើបរិយាបន្នរវាងអាជីវកម្មខ្នាតតូច និងអ្នកផ្គត់ផ្គង់ supplier របស់ពួកគេ ដោយការទូទាត់នោះមានភាពងាយស្រួល និងមិនស្មុគស្មាញ។ ហើយតាមរយៈវិធីទូទាត់ប្រាក់ក្នុងវិស័យអាជីវកម្ម B2B នេះដែរ ម្ចាស់អាជីវកម្មខ្នាតតូចអាចសន្សំសំចៃពេលវេលា សម្រាប់ផ្តោតការយកចិត្តទុកដាក់លើការទូទាត់បញ្ជី ឬពេលទំនេរផ្ទាល់ខ្លួន។ ការសម្របខ្លួនដើម្បីអាចបន្តអាជីវកម្ម ក្រៅពីការសម្របខ្លួនជាមួយនឹងមធ្យោបាយថ្មីៗក្នុងការបង់ប្រាក់ និងទទួលប្រាក់ អាជីវកម្មខ្នាតតូចក៏ត្រូវពិចារណាឡើងវិញពីវិធីសាស្ត្រដែលពួកគាត់ធ្វើប្រតិបត្តិការអាជីវកម្មផងដែរ។ គុណសម្បត្តិនៃ Visa កាតសម្រាប់អាជីវកម្ម គឺលើសពីការទូទាត់ ពោលគឺវាផ្តល់នូវមធ្យោបាយ និងដំណោះស្រាយបន្ថែមដើម្បីជួយដល់ម្ចាស់អាជីវកម្មខ្នាតតូចឱ្យទទួលបានជោគជ័យក្នុងការគ្រប់គ្រងរចនាសម្ព័ន្ធផ្សេងៗដែលមាននៅក្នុងអាជីវកម្មរបស់ពួកគេ។ អាជីវកម្មខ្នាតតូចអាចបង្កើនផលិតភាពរបស់ពួកគេជាមួយនឹងឧបករណ៍ឌីជីថល (ឧទាហរណ៍ G Suite និង Microsoft Office) នឹងអាចចូលទៅកាន់ទម្រង់គណនេយ្យដោយប្រើប្រព័ន្ធអ៊ីនធើណេត cloud accounting platforms (ឧទាហរណ៍ Xero និង Sage ជាដើម) ដែលកម្មវិធីទាំងអស់នេះ មានភ្ជាប់មកជាមួយ Visa កាតសម្រាប់អាជីវកម្មរួចជាស្រេច។ តាមរយៈ Visa កាតសម្រាប់អាជីវកម្ម ម្ចាស់អាជីវកម្មខ្នាតតូច ក៏អាចផ្តល់ជូននូវការបញ្ចុះតម្លៃពិសេសដល់អតិថិជនរបស់ខ្លួននៅលើពាណិជ្ជកម្មអេឡិចត្រូនិច ដូចជា Shopify, Boutir និង BigCommerce បានផងដែរ។ លើសពីនេះទៅទៀត ម្ចាស់អាជីវកម្មខ្នាតតូច អាចបង្កើនជំនាញរបស់ពួកគេ ដោយចូលទៅកាន់វគ្គសិក្សា LinkedIn Learning និង HBR Ascend ក៏ដូចជាវេទិកាផ្សាយពាណិជ្ជកម្មតាមប្រព័ន្ធអ៊ិនធើណេត Google Ads ដើម្បីកំណត់អត្តសញ្ញាណ នឹងទទួលយកអតិថិជនថ្មីៗតាមអ៊ិនធើណែតឱ្យកាន់តែប្រសើរឡើង។ អ្នកស្រី ជុំ ម៉ូនីកា នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ “សម្រាប់ Visa យើងផ្តោតលើការគាំទ្រដល់អាជីវកម្មខ្នាតតូចធ្វើយ៉ាងណាឱ្យពួកគេអាចត្រឡប់មកប្រកបរបរអាជីវកម្មរបស់ខ្លួនឡើងវិញដោយជោគជ័យពីព្រោះថាពួកគេជាចលករសំខាន់ក្នុងការជម្រុញដល់ការស្តារឡើងវិញនៃកំណើនសេដ្ឋកិច្ច។ ហេតុដូច្នេះហើយទើបយើងធ្វើការប្តេជ្ញាចិត្តថានឹង គាំទ្រដល់អាជីវកម្មខ្នាតតូចចំនួន១០លានកន្លែងនៅទូទាំងតំបន់អាស៊ីប៉ាស៊ីហ្វិក បន្ទាប់ពីមានការរីករាលដាលនៃជំងឺរាតត្បាតនេះ ហើយយើងក៏បានដាក់ចេញនូវយុទ្ធនាការ Practical Business Skills ដែលជាកម្មវិធីប្រមូលផ្ដុំ នូវមធ្យោបាយនិងដំណោះស្រាយសម្រាប់ការគ្រប់គ្រងអាជីវកម្ម ក៏ដូចជាការពង្រីកអាជីវកម្មខ្នាតតូច ដើម្បីជួយពួកគេឱ្យមានការរីកលូតលាស់នៅក្នុងវិស័យសេដ្ឋកិច្ចឌីជីថល។ នៅពេលពាណិជ្ជកម្មឌីជីថលបានចាក់គ្រឹះកាន់តែជ្រៅនៅក្នុងរបទជីវិតរបស់យើងគ្រប់គ្នា ក្រុមហ៊ុន Visa ប្តេជ្ញាចិត្តនឹងបន្តធ្វើការជាមួយអាជីវកម្មខ្នាតតូច ក្នុងការផ្សារភ្ជាប់ពួកគេទៅនឹងបណ្តាញសកលរបស់ Visa ព្រមទាំងបន្តជួយគាំទ្រពួកគេ បន្ថែមពីលើតួនាទីជាប្រតិបត្តិករទូទាត់ ដើម្បីធានាថាពួកគេអាចជោគជ័យនៅក្នុងកំណើនសេដ្ឋកិច្ចឌីជីថល” ។ ឯកសារយោង [1] ការសិក្សាស្ទង់មតិលើប្រធានបទ ការឆ្ពោះទៅរកអាជីវកម្ម របស់ក្រុមហ៊ុន Visa ត្រូវបានសិក្សារស្រាវជ្រាវដោយ Wakefield Research នៅចន្លោះថ្ងៃទី១៣ ខែវិច្ឆិកា រហូតដល់ថ្ងៃទី២៥ ខែវិច្ឆិកា ឆ្នាំ ២០២០ ក្នុងចំណោមម្ចាស់អាជីវកម្មខ្នាតតូចចំនួន ២៥០ សម្រាប់ក្រុមហ៊ុនដែលមាននិយោជិកចំនួន ១០០នាក់ ឬ តិចជាងនេះ នៅប្រទេសប្រេស៊ីល កាណាដា អាល្លឺម៉ង់ ទីក្រុងហុងកុង ប្រទេសអៀរឡង់ រុស្ស៊ី សឹង្ហបុរី សព័ន្ធអារ៉ាប់រួម ម្យ៉ាងវិញទៀត Wakefield Research ក៏បានធ្វើការស្រាវជ្រាវផ្សេងគ្នាមួយទៀតផងដែរទៅលើផ្នែកអតិថិជន ត្រូវបានធ្វើឡើងនៅចន្លោះថ្ងៃទី១៣ ខែវិច្ឆិកាដល់ថ្ងៃទី ២៥ ខែវិច្ឆិកា ឆ្នាំ២០២០ ក្នុងចំណោមមនុស្សពេញវ័យចំនួន ១,០០០ នាក់នៅសហរដ្ឋអាមេរិក និងមនុស្សពេញវ័យ ៥០០ នាក់ នៅប្រទេសប្រេស៊ីល កាណាដា អាល្លឺម៉ង់ ទីក្រុងហុងកុង ប្រទេសអៀរឡង់ រុស្ស៊ី សឹង្ហបូរី និង សហព័ន្ធអារ៉ាប់រួម។ ទិន្នន័យពីការស្រាវជ្រាវស្ទង់មតិទាំងនោះត្រូវបានធ្វើការវាយតម្លៃ ដើម្បីធានាឱ្យមានអំណះអំណាងត្រឹមត្រូវ សម្រាប់តំណាងឱ្យមនុស្សពេញវ័យដែលមានអាយុចាប់ពី ១៨ ឆ្នាំឡើងទៅ នៅក្នុងទីផ្សារនីមួយៗ។ តំណភ្ជាប់សម្រាប់ឯកសារយោង៖ https://usa.visa.com/dam/VCOM/global/run-your-business/documents/visa-back-to-business-study.pdf https://www.practicalbusinessskills.org/ https://en.prnasia.com/releases/apac/10-million-asia-pacific-small-businesses-to-participate-in-visa-s-global-program-to-spur-recovery-through-digital-commerce-283338.shtml | 2021-03-12T21:15:13+07:00 | kbnnews.com | https://kbn.news/archives/211313 |
31406463-422e-4711-83d0-669370288a29 | រាជរដ្ឋាភិបាល សម្រេចលើកលែងករណី ការបូជាសពសាសនិកឥស្លាម និងជនជាតិដើមភាគតិច ដែលស្លាប់ដោយជំងឺកូវីដ-១៩ (Video inside) | រាជរដ្ឋាភិបាល សម្រេចលើកលែងករណី ការបូជាសពសាសនិកឥស្លាម និងជនជាតិដើមភាគតិច ដែលបានស្លាប់ដោយសារជំងឺកូវីដ-១៩ ដើម្បីឲ្យស្របទៅតាមជំនឿ ប្រពៃណី និងទំនៀមទំលាប់របស់សាសនិកឥស្លាម និងជនជាតិដើមភាគតិច ក្នុងការបញ្ចុះសព ដោយអនុវត្តតាមវិធានសុខាភិបាល។ នេះបើតាមលិខិត របស់ក្រសួងធម្មការ និងសាសនា ផ្ញើជូនប្រធានមន្ទីរធម្មការ និងសាសនារាជធានី-ខេត្ត ដែលបណ្ដាញព័ត៌មាន Fresh News ទទួលបាននៅថ្ងៃទី១២ ខែមីនា ឆ្នាំ២០២១នេះ។ ក្រសួងធម្មការ បានបញ្ជាក់ទៀតថា ការធ្វើបែបនេះ ជាគោលនយោបាយរបស់រាជរដ្ឋាភិបាល ចំពោះគ្រប់ជាតិសាសន៍ និងសាសនា ដែលចាត់ទុកជាសុខដុមនីយកម្មជនជាតិ និងសាសនា ដែលមាននៅក្នុងព្រះរាជាណាចក្រកម្ពុជា៕ | 2021-03-12T21:11:00+07:00 | freshnewsasia.com | https://m.freshnewsasia.com/index.php/en/localnews/189542-2021-03-12-07-11-25.html |
b2f0ab1f-1d2c-4081-ac03-e5a185ae2cff | បិទផ្សារវិហារសួគ៌ ជាបណ្ដោះអាសន្ន ក្រោយមានអ្នកឆ្លង ជំងឺកូវីដ១៩ បានចូលក្នុងផ្សារ | លោក ប៊ុន ផេង បានថ្លែងប្រាប់មជ្ឈមណ្ឌលព័ត៌មានដើមអម្ពិល នារសៀលថ្ងៃទី១២ ខែមីនា ឆ្នាំ២០២១ ថា «ដោយសារមានមនុស្សម្នាក់ គាត់មានជំងឺកូវីដ-១៩ គាត់មកលេងបងប្អូននៅមូលដ្ឋាន ក្នុងឃុំវិហារសួគ៌ នាពេលថ្មីៗ ហើយការបិទផ្សារវិហារសួគ៌ ដើម្បីប្រមូលសំណាក មិនទាន់មានកូវីដ១៩ នៅវិហារសួគ៌ឡើយ ហើយយើងទទួលបានមានព័ត៌មានចឹង យើងចុះទប់ស្កាត់ឲ្យទាន់ពេលវេលា»។ លោកអភិបាលស្រុកខ្សាច់កណ្ដាល ក៏អំពាវនាវ ទៅដល់អ្នកពាក់ព័ន្ធ ជាមួយអ្នកឆ្លងជំងឺនេះត្រូវ ផ្ដល់កិច្ចសហការជាមួយអាជ្ញាធរ ដើម្បីធ្វើសំណាក ជាពិសេសនោះ ប្រជាពលរដ្ឋត្រូវចូលរួម ប្រយុទ្ធប្រឆាំងជំងឺ កូវីដ១៩ ឲ្យបានទាំងអស់គ្នា ៕ ដោយ ៖ អេង ប៊ូឆេង | 2021-03-12T20:54:00+07:00 | dap-news.com | https://dap-news.com/national/2021/03/12/126299/ |
8d864cac-0e53-4384-89b7-292cdc0e16fe | អ្នកនាំពាក្យ ក្រសួងសុខាភិបាល ច្រានចោលថា មានបុរសម្នាក់ទៀត បានស្លាប់ ដោយជំងឺកូវីដ១៩ | តាមបណ្តាញតេឡេក្រាម នារសៀលថ្ងៃ១២ មីនា លោកស្រីអ្នកនាំពាក្យបានថ្លែងថា លោកស្រី ក៏បានស្នើកុំឲ្យសាធារណជន បន្តចែកចាយព័ត៌មានមិនពិតនេះ ដើម្បីកុំឲ្យយល់ច្រឡំ ។ សូមបញ្ជាក់ថា កាលពីថ្ងៃ១១ មីនា កម្ពុជាមានអ្នកស្លាប់ ដោយសារជំងឺកូវីដ១៩ជាលើកដំបូង ។ អ្នកស្លាប់នោះត្រូវបានគេដឹងថា អាយុ៥០ឆ្នាំ ជាអ្នកបើករថយន្តឲ្យថៅកែ ជនជាតិចិននៅខេត្តព្រះសីហនុ ដែលផ្ទុកជំងឺកូវីដ១៩ ហើយបុរសស្លាប់នោះ បានឆ្លងជីថៅជនជាតិចិន របស់ខ្លួន ៕ | 2021-03-12T19:53:00+07:00 | dap-news.com | https://dap-news.com/national/2021/03/12/126273/ |
da83b61a-6127-4a48-84b1-49afb73179d9 | អគ្គនាយកក្រុមហ៊ុនផលិតបំពង់ទីបជ័រ KAP ប្រកាសបរិច្ចាគថវិកា៣ម៉ឺនដុល្លារ ជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១២ ខែមីនា ឆ្នាំ២០២១នេះ លោក មាស ប៉ាង អគ្គនាយកក្រុមហ៊ុនផលិតបំពង់ទីបជ័រ ខេ អេ ភី KAP បានប្រកាសសូមបរិច្ចាគថវិកា៣ម៉ឺនដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១,២២៥នាក់ ក្នុងនោះអ្នកជាសះស្បើយចំនួន ៦១៩នាក់, អ្នកជំងឺ៦០៤នាក់ កំពុងសម្រាកព្យាបាល និងមានអ្នកស្លាប់ម្នាក់៕ | 2021-03-12T19:39:00+07:00 | freshnewsasia.com | https://m.freshnewsasia.com/index.php/en/localnews/189535-2021-03-12-05-39-03.html |
3a33d14c-4bd8-491d-9ef8-39a29515a81f | សម្ដេចតេជោ ហ៊ុន សែន ចេញអនុក្រឹត្យស្ដីពីវិធានការសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងជំងឺកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត | ភ្នំពេញ ៖ ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន នាថ្ងៃទី១២ ខែមីនា ឆ្នាំ២០២១នេះ បានចេញអនុក្រឹត្យស្ដីពីវិធានការសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងជំងឺកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ក្នុងគោលបំណងការពារអាយុជីវិតរបស់ប្រជាពលរដ្ឋ សុខាភិបាលសាធារណៈ និងសណ្ដាប់ធ្នាប់សាធារណៈ ព្រមទាំងកាត់បន្ថយឱ្យបានជាអតិបរមានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅកម្ពុជា៕ រក្សាសិទ្ធិដោយ៖បញ្ញាស័ក្តិ ខាងក្រោមនេះជាអនុក្រឹត្យរបស់រាជរដ្ឋាភិបាលកម្ពុជា៖ | 2021-03-12T19:34:31+07:00 | cen.com.kh | https://cen.com.kh/archives/307786.html |
92ebe2d4-aeb7-463a-afe1-1176f1c0fdba | ទេសរដ្ឋមន្រ្តី លី ធុជ ចាត់ទុកក្រុមគ្រូពេទ្យជាកងទ័ពជួរមុខ ក្នុងការងារប្រយុទ្ធប្រឆាំងនឹងជំងឺកូវីដ-១៩ នៅកម្ពុជា | លោកទេសរដ្ឋមន្រ្តី លី ធុជ ប្រធានក្រុមការងាររាជរដ្ឋាភិបាល ចុះមូលដ្ឋានក្រុងបាវិត បានចាត់ទុកក្រុមគ្រូពេទ្យ ជាកងទ័ពជួរមុខ ក្នុងការងារប្រយុទ្ធប្រឆាំងនឹងជំងឺកូវីដ-១៩ នៅកម្ពុជា។ ការលើកឡើងបែបនេះ របស់លោកទេសរដ្ឋមន្ត្រី លី ធុជ បានធ្វើឡើងនៅព្រឹកថ្ងៃទី១២ ខែមីនា ឆ្នាំ២០២១នេះ ក្នុងឱកាសលោកតំណាងលោកស្រីកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាល ចុះមូលដ្ឋានខេត្តស្វាយរៀង បានចុះសួរសុខទុក្ខក្រុមគ្រូពេទ្យ កងកម្លាំងប្រដាប់អាវុធ និងប្រជាពលរដ្ឋដែលកំពុងធ្វើចត្តាឡីស័ក នៅក្រុងបាវិត និងប្រគល់សម្ភារប្រេីប្រាស់ និងថវិកាមួយចំនួន សម្រាប់ប្រើប្រាស់ក្នុងការងារធ្វើចត្តាឡីស័ក នៅមូលដ្ឋានក្រុងបាវិត។ ក្នុងនាមលោកស្រីកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាល ចុះមូលដ្ឋានខេត្តស្វាយរៀង នៅព្រឹកថ្ងៃទី១២ ខែមីនា ឆ្នាំ២០២១នេះ លោកទេសរដ្ឋមន្រ្តី លី ធុជ ប្រធានក្រុមការងាររាជរដ្ឋាភិបាល ចុះមូលដ្ឋានក្រុងបាវិត បានចុះសួរសុខទុក្ខក្រុមគ្រូពេទ្យ កងកម្លាំងប្រដាប់អាវុធ និងប្រជាពលរដ្ឋដែលកំពុងធ្វើចត្តាឡីស័ក នៅក្រុងបាវិត។ ក្នុងនាមលោកស្រីកិត្តិសង្គហបណ្ឌិត, លោកទេសរដ្ឋមន្រ្តី លី ធុជ បានថ្លែងអរគុណ និងវាយតម្លៃខ្ពស់ចំពោះកិច្ចខិតខំប្រឹងប្រែងទាំងកម្លាំងកាយ កម្លាំងចិត្ត របស់ក្រុមគ្រូពេទ្យ ដែលបានយកចិត្តទុកដាក់ពិនិត្យ និងព្យាបាលជំងឺរបស់ប្រជាពលរដ្ឋ ជាពិសេសការចំណាយពេលវេលាទាំងយប់ ទាំងថ្ងៃ ក្នុងការងារធ្វើចត្តាឡីស័ក និងព្យាបាលអ្នកឆ្លងជំងឺកូវីដ-១៩ ដែលកំពុងរីករាលដាលយ៉ាង ខ្លាំងគួរឱ្យព្រួយបារម្ភនៅកម្ពុជាយើងនេះ។ ជាមួយគ្នានេះ លោកទេសរដ្ឋមន្រ្តី លី ធុជ បានអំពាវនាវឱ្យប្រជាពលរដ្ឋទាំងអស់ ត្រូវបន្តចូលរួមអនុវត្តន៍តាមអនុសាសន៍ណែនាំដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នូវវិធានការណ៍ «៣ការពារ និង៣កុំ» ឱ្យបានល្អប្រសើរ ជៀសវាងការឆ្លងពីជំងឺកូវីដ-១៩។ លោកទេសរដ្ឋមន្ត្រី ក៏បានថ្លែងអរគុណយ៉ាងជ្រាលជ្រៅជូនចំពោះ លោក ហេង រតនា ប្រតិភូរាជរដ្ឋាភិបាលទទួលបន្ទុកជាអគ្គនាយកមជ្ឈមណ្ឌលសកម្មភាពកំចាត់មីនកម្ពុជា, សមាគមជួយសង្រ្គោះប្រជាជននៅកម្ពុជា, លោក ហែម ហេម៉ា ប្រធានក្រុមហ៊ុនយក្សាបោកអ៊ុត ដែលបានចូលរួមឧបត្ថម្ភជាសម្ភារប្រេីប្រាស់ និងថវិកាមួយចំនួន សម្រាប់ប្រេីប្រាស់ក្នុងការងារធ្វេីចត្តាឡីស័កនៅមូលដ្ឋានក្រុងបាវិត ឧបត្ថម្ភដល់ក្រុមគ្រួសារ និងកងកម្លាំងប្រដាប់អាវុធ៕ | 2021-03-12T19:21:00+07:00 | freshnewsasia.com | https://m.freshnewsasia.com/index.php/en/localnews/189533-2021-03-12-05-21-59.html |
e5293ec2-3319-48c8-a60b-353856b144d6 | រដ្ឋបាលខេត្តស្ទឹងត្រែង និងស្ថាប័នកងកម្លាំងប្រដាប់អាវុធ ទទួលបានម៉ាស់ និងអាល់កុលពីសប្បុរសជន ដើម្បីចែកជូនកងកម្លាំងការពារជំងឺកូវីដ-១៩ | រដ្ឋបាលខេត្តស្ទឹងត្រែង និងស្ថាប័នកងកម្លាំងប្រដាប់អាវុធទាំងអស់ក្នុងខេត្ត នៅថ្ងៃទី១២ ខែមីនា ឆ្នាំ២០២១នេះ បានទទួលម៉ាស់ និងទឹកអាល់កុល ពីសប្បុរសជនដើម្បីចែកជូនមន្ដ្រីរាជការ និងកងកម្លាំងចូលរួមការពារ និងទប់ស្កាត់ជំងឺកូវីដ-១៩ ដែលកំពុងរីករាលដាល។ សប្បុរសជនដែលប្រគល់ម៉ាស់ និងទឹកអាល់កុល ជូនស្ថាប័នរដ្ឋ និងកងកម្លាំងប្រដាប់អាវុធក្នុងខេត្តស្ទឹងត្រែងនាឱកាសនេះ គឺលោក ឈួ សែ និងលោកស្រី ជូ សោភា ម្ចាស់សាខាលក់ម៉ូតូហុងដា ឈួ ស៊ុន នៅខេត្តស្ទឹងត្រែង ក្នុងនោះរួមមាន៖ សាលាខេត្ត ២,០០០ម៉ាស់, តំបន់ប្រតិបត្តិការសឹករង ១,០០០ម៉ាស់, ស្នងការខេត្ត ២,០០០ម៉ាស់, អភិបាលក្រុង ១,០០០ម៉ាស់, ស្រុកសេសាន្ដ ៥០០ម៉ាស់, ស្រុកសៀមប៉ាង ៥០០ម៉ាស, ស្រុកបូរីអូស្វាយ ៥០០ម៉ាស់, ស្រុកសៀមបូក ៥០០ម៉ាស់ និងស្រុកថាឡាបរិវ៉ាត់ ៥០០ម៉ាស់។ ក្នុងនោះលោកឧត្តមសេនីយ៍ត្រី អៀង វ៉ាន់ឌី មេបញ្ជាកងរាជអាវុធហត្ថខេត្តស្ទឹងត្រែង បានទទួលម៉ាស់ ចំនួន២,០០០ម៉ាស់ និងអាល់កុល ពីសប្បុរសជនដើម្បីចែកជូនដល់កងកម្លាំង នៃបញ្ជាការដ្ឋានកងរាជអាវុធហត្ថខេត្តស្ទឹងត្រែង ចូលរួមការពារ និងទប់ស្កាត់ជំងឺកូវីដ-១៩ ដែលកំពុងរីករាលដាល។ សប្បុរសជនដែលយកម៉ាស់ប្រគល់ជូនមេបញ្ជាការកងរាជអាវុធហត្ថខេត្តស្ទឹងត្រែង គឺលោក ឈួ សែ និងលោកស្រី ជូ សោភា ម្ចាស់សាខាលក់ម៉ូតូហុងដា ឈួ ស៊ុន នៅខេត្តស្ទឹងត្រែង ដែលក្នុងឱកាសនោះ លោកឧត្តសេនីយ៍ត្រី អៀង វ៉ាន់ឌី បានចាត់ឲ្យលោកវរសេនីយ៍ឯក ដួង វិចិត្រ មេបញ្ជាការរង អញ្ជើញទទួលពីសប្បុរសជន។ ថ្លែងក្នុងឱកាសនោះ លោកវរសេនីយ៍ឯក ដួង វិចិត្រ ជំនួសមុខឲ្យលោកឧត្តមសេនីយ៍ត្រី អៀង វ៉ាន់ឌី បានថ្លែងអំណរគុណយ៉ាងជ្រាលជ្រៅចំពោះលោក ឈួ សែ និងលោកស្រី ជូ សោភា ដែលបានចូលរួមចំណែកក្នុងការផ្ដល់ម៉ាស់ជូនកងរាជអាវុធហត្ថខេត្តស្ទឹងត្រែង ដើម្បីចូលរួមការពារ និងអនុវត្តតាមការណែនាំរបស់ក្រសួងសុខាភិបាល លើការងារទប់ស្កាត់ និងការពារជំងឺកូវីដ-១៩។ លោកវរសេនីយ៍ឯក ដួង វិចិត្រ បានអះអាងថា នឹងយកម៉ាស់ទាំងអស់នេះ ប្រគល់បន្ដដល់មន្ដ្រីនៃបញ្ជាការដ្ឋានកងរាជអាវុធហត្ថខេត្តស្ទឹងត្រែង ដូចអ្វីដែលជាបំណងរបស់សប្បុរសជនដែលបានប្រគល់ជូននេះផងដែរ។ បើតាមលោក ដួង វិចិត្រ បញ្ជាការដ្ឋានកងរាជអាវុធហត្ថខេត្តស្ទឹងត្រែង ក្រោមការដឹកនាំរបស់លោកឧត្តមសេនីយ៍ត្រី អៀង វ៉ាន់ឌី បច្ចុប្បន្នមន្ដ្រីអាវុធហត្ថបាននិងកំពុងអនុវត្តយ៉ាងខ្ជាប់ខ្ជួននូវវិធានការសុខាភិបាល និងអនុវត្តយ៉ាងម៉ឺងម៉ាត់នូវបទបញ្ជារបស់ នាយឧត្តមសេនីយ៍ សៅ សុខា អគ្គមេបញ្ជាការរង និងជាមេបញ្ជាការកងរាជអាវុធហត្ថលើផ្ទៃប្រទេស។ គួរជម្រាបថា លោក ឈួ សែ និងលោកស្រី ជូ សោភា ម្ចាស់សាខាលក់ម៉ូតូហុងដា ឈួ ស៊ុន នៅខេត្តស្ទឹងត្រែង ក្រៅពីការឧបត្ថម្ភម៉ាស់ និងអាល់កុល ជូនបញ្ជាការដ្ឋានកងរាជអាវុធហត្ថហើយនោះ លោកក៏បានឧបត្ថម្ភម៉ាស់នេះ ជូនដល់រដ្ឋបាលខេត្តស្ទឹងត្រែង, រដ្ឋបាលក្រុង-ស្រុក និងស្ថាប័នកងកម្លាំងប្រដាប់អាវុធទូទាំងខេត្ត ជាច្រើនពាន់ម៉ាស់ផងដែរ ដើម្បីចូលរួមការពារ និងទប់ស្កាត់ជំងឺកូវីដ-១៩៕ | 2021-03-12T19:13:00+07:00 | freshnewsasia.com | https://m.freshnewsasia.com/index.php/en/localnews/189529-2021-03-12-05-13-56.html |
04ad7ba9-2b50-403c-ad06-701eb2fc6f05 | ជែលសម្លាប់មេរោគ៩៩កេស របស់ក្រុមហ៊ុន អនភ័ញ ឯ.ក ផ្ដល់ជូរដ្ឋបាលរាជធានីភ្នំពេញ ដើម្បីអាជ្ញាធរបន្ដជូនទៅសហគមន៍ ប្រើប្រាស់ការពារជំងឺកូវីដ-១៩ | ជែលសម្លាប់មេរោគ ចំនួន៩៩កេស របស់ក្រុមហ៊ុន អនភ័ញ ឯ.ក ផ្ដល់ជូនរដ្ឋបាលរាជធានីភ្នំពេញ ដើម្បីអាជ្ញាធរបន្ដជូនទៅសសហគមន៍ ប្រើប្រាស់ការពារជំងឺកូវីដ-១៩ ខណៈជំងឺកូវីដ-១៩ថ្មី កំពុងវិវត្ដចូលក្នុងសហគមន៍ច្រើនៗឡើង ដែលធ្វើឲ្យប្រជាពលរដ្ឋ មានការព្រួយបារម្មណ៍ជាខ្លាំង ទៅលើជំងឺក៍កាចសាហាវនេះ។ ជាក់ស្ដែងនៅព្រឹកថ្ងៃទី១២ ខែមីនា ឆ្នាំ២០២១នេះ លោក សុខ វិបុល សមាជិកមេធាវី នៃក្រុមហ៊ុនមេធាវី វ័នហ្គោល និងជាមេធាវីតំណាងក្រុមហ៊ុន អនភ័ញ ឯ.ក បាននាំយកអំណោយសប្បុរសធម៍ ជាសម្ភារមានជែលសម្លាប់មេរោគ ដើម្បីការពារជំងឺកូវីដ-១៩ ចំនួន៩៩កេស ជូនរដ្ឋបាលរាជធានីភ្នំពេញ ដោយមានការចូលរួមពីលោក ស៊ុយ សេរិទ្ធ អភិបាលរងរាជធានីភ្នំពេញ និងលោក សុខ វិបុល តំណាងក្រុមហ៊ុន អនភ័ញ ឯ.ក និងសហការី។ លោក ស៊ុយ សេរិទ្ធ បានថ្លែងអំណរគុណ ចំពោះក្រុមហ៊ុន អនភ័ញ ឯ.ក និងក្រុមហ៊ុនឯកជនទាំងអស់ ដែលបានចូលរួមបរិច្ចាគនូវទ្រព្យធនរបស់ខ្លួន ដើម្បីចូលរួមជាមួយរាជរដ្ឋាភិបាល ក្នុងការបង្ការ និងទប់ស្កាត់ជំងឺកូវីដ-១៩ ក្នុងព្រឹត្តិការណ៍ សហគមន៍២០កុម្ភៈនេះ មានជាជែលសម្លាប់មេរោគ ជាច្រើនពាន់ដបតូចរបស់ក្រុមហ៊ុន បានប្រគល់ជូនរដ្ឋបាលរាជធានីភ្នំពេញ ដើម្បីចូលរួមចំណែកក្នុងការបង្ការ និងទប់ស្កាត់ជំងឺកូវីដ-១៩។ សូមបញ្ជាក់ថា កាលពីថ្មីៗកន្លងទៅនេះ លោក ឃួង ស្រេង អភិបាលរាជធានីភ្នំពេញ ក៏បានប្រគល់ម៉ាស៊ីនក្រណាត់របស់សម្ដេចតេជោ និងម៉ាស៊ីនវាស់កំដៅ ជាម៉ាស៊ីនបាញ់អាកុលជិត២ពាន់គ្រឿង ជូនទៅផ្សារទាំង២៥នៅក្នុង រាជធានីភ្នំពេញផងដែរ ដោយក្នុងមួយផ្សារទទួលបានម៉ាស៊ីនវាស់កម្ដៅ និងម៉ាស៊ីន បាញ់អាកុលចំនួន៤គ្រឿង និងបដាអប់រំមួយចំនួន៕ | 2021-03-12T19:11:00+07:00 | freshnewsasia.com | https://m.freshnewsasia.com/index.php/en/localnews/189528-2021-03-12-05-11-16.html |
5d1d93bb-51d4-4b46-9e0d-bfd6825dbd3c | រដ្ឋបាលរាជធានីភ្នំពេញ កំពុងឈូសឆាយដីដី១០ហិកតា នៅស្រុកឱរ៉ាល់ ខេត្តកំពង់ស្ពឺ ដើម្បីធ្វើឡបូជាសពអ្នកកើតជំងឺកូវីដ-១៩ | ក្រោយទទួលបានការណែនាំពីសម្តេចតេជោ ហ៊ុន សែន នាយករដ្ឋមន្ដ្រីនៃកម្ពុជា ឲ្យរដ្ឋបាលរាជធានីភ្នំពេញ រកទីតាំង និងរៀបចំបង្កើតឡសម្រាប់បូជាសព អ្នកកើតកូវីដ-១៩នោះ រដ្ឋបាលរាជធានីភ្នំពេញ បានរៀបចំជាស្រេចនូវផ្ទៃដីប្រមាណ១០ហិកតា និងឡបច្ចេកទេសស្តង់ដារ ហើយបាននិងកំពុងមមាញឹកឈូសឆាយសាងសង់ទាំងយប់ទាំងថ្ងៃ។ លោក ម៉េត មាសភក្ដី អ្នកនាំពាក្យរដ្ឋបាលរាជធានីភ្នំពេញ បានឲ្យដឹងនៅព្រឹកថ្ងៃទី១២ ខែមីនា ឆ្នាំ២០២១នេះថា ចំពោះមុខក្រោយពីទទួលបានបទបញ្ជារបស់ សម្ដេចតេជោ ហ៊ុន សែន និងការដឹកនាំបញ្ជាដោយផ្ទាល់ពីលោក ឃួង ស្រេង អភិបាលរាជធានីភ្នំពេញ ភ្លាមៗអាជ្ញាធរ និងជំនាញពាក់ព័ន្ធបានគិតគូរ ជ្រើសរើសទីតាំងសម្រាប់រៀបចំធ្វើជាកន្លែងបូជាសព អ្នកស្លាប់ដោយសារជំងឺកូវីដ១៩ ដោយគិតគូរពីសុវត្ថិភាព និងមិនឲ្យប៉ះពាល់ដល់ប្រជាពលរដ្ឋនោះ ទើបពិនិត្យ និងសម្រេចឃើញថា មានតែទីតាំងមូលដ្ឋានក្នុងស្រុកឱរ៉ាល់ ខេត្តកំពង់ស្ពឺនោះទេ ដែលផ្ដល់សុវត្ថិភាព និងជាជម្រើសល្អ នៅក្នុងការបង្កើតឲ្យមានជា ទីតាំងសម្រាប់បូជាសពអ្នកដែលស្លាប់ដោយសារជំងឺកូវីដ-១៩នេះ ដោយសារទីនោះមិនប៉ះពាល់ដល់ការរស់នៅរបស់ប្រជាពលរដ្ឋឡើយ។ លោក ម៉េត មាសភក្ដី បានបន្ថែមថា បច្ចុប្បន្នរដ្ឋបាលរាជធានីភ្នំពេញ បានរៀបចំផ្ទៃដីទំហំប្រមាណ១០ហិកតា និងឡជាបច្ឆាបច្ចេកទេសស្តង់ដារចំនួន៦ សម្រាប់ត្រៀមបូជាសពអ្នកស្លាប់ដោយសារជំងឺកូវីដ-១៩នេះ គឺស្ថិតក្នុងស្រុកឱរ៉ាល់ ខេត្តកំពង់ស្ពឺ ហើយបាននិងកំពុងមមាញឹកឈូសឆាយ រៀបចំទាំងយប់ទាំងថ្ងៃផងដែរ ។ លោក ម៉េត មាសភក្ដី បានគូសបញ្ជាក់បន្ថែមថា ទោះបីមកដល់ពេលនេះ ការរីករាលដាលនៃជំងឺកូវីដ១៩ នៅតែបន្តមាន និងមានអ្នកស្លាប់ម្នាក់ក្ដី ក៏ភូមិសាស្ត្ររាជធានីភ្នំពេញ មិនត្រូវបានប្រកាសបិទ ឬផ្អាកចរាចរណ៍តំបន់ណាឡើយ លើកលែងតែទីតាំងប្រមាណជា១០០ទីតាំង ដែលមានដូចជាផ្ទះ ឬខុនដូជាដើម មានអ្នកពាក់ព័ន្ធកំពុងរស់នៅ និងធ្វើចត្តាឡីស័កប៉ុណ្ណោះ ដែលត្រូវបានហ៊ុព័ន្ធទីនោះ។ រដ្ឋបាលរាជធានីភ្នំពេញ បានត្រៀមលក្ខណៈរួចជាស្រេច ចំពោះការដោះស្រាយសភាពការណ៍បន្ទាន់ៗ ទាំងការរៀបចំទីតាំងធ្វើចត្តាឡីស័ក ទីតាំងព្យាបាល ពិសេសគឺការការពារសន្តិសុខសណ្ដាប់ធ្នាប់តំបន់ពាក់ព័ន្ធទាំងនោះ៕ | 2021-03-12T18:59:00+07:00 | freshnewsasia.com | https://m.freshnewsasia.com/index.php/en/localnews/189524-2021-03-12-04-59-04.html |
cce33d88-d217-4083-99aa-29ce77190d5e | មួយឃុំក្នុងខេត្តកណ្តាល មួយថ្ងៃ រកឃើញអ្នកឆ្លង ១៣ នាក់ អាជ្ញាធរប្រកាសអាសន្ន | ឃុំសំពៅពូនស្ថិតនៅក្នុងស្រុកកោះធំខេត្តកណ្តាលត្រឹមតែមួយថ្ងៃ រកឃើញអ្នកឆ្លងកូវីដ ១៣ នាក់។ ខេត្តកណ្តាលទាំងមូលមានករណីអ្នកវិជ្ជមានកូវីដសរុប ១៦ នាក់ត្រឹម ២៤ ម៉ោងចុងក្រោយ ក្នុងនោះឃុំសំពៅពូនមានចំនួន ១៣ នាក់ ឃុំឧកញ៉ាអ៊ុង ចំនួន ០២ នាក់ និងនៅក្រុងតាខ្មៅចំនួន ០១ នាក់។ ក្រសួងសុខាភិបាល ប្រកាសមានអ្នកឆ្លងកូវីដរហូតដល់ ៦២ នាក់ទៀត គិតត្រឹមព្រឹកម៉ោង ០៧ ០០ ថ្ងៃទី ១២ មីនា ២០២១។ ក្នុងនោះ ៦០ នាក់ពាក់ព័ន្ធក្នុងព្រឹត្តិការណ៍ ២០ កុម្ភៈ។ អ្វីគួរឲ្យបារម្ភ កុមារចំនួន ០៦ នាក់ ត្រូវបានតេស្តឃើញមានវិជ្ជមានកូវីដ ១៩ ក្នុងចំណោមអ្នកពាក់ព័ន្ធទាំង ៦០ នាក់។ អភិបាលខេត្តកណ្តាលក៏បានប្រកាសបិទបណ្តោះអាសន្នការចេញចូលឃុំសំពៅពូន ស្រុកកោះធំ ខេត្តកណ្តាល។ យោងតាមលិខិតរបស់លោក គង់ សោភ័ណ្ឌ អភិបាលខេត្តកណ្តាល មានជនបរទេសចំនួន៥នាក់ ត្រូវបានរកឃើញវិជ្ជមានវីរុសកូវីដ-១៩ នៅតំបន់ទីប្រជុំជនជ្រៃធំ ស្ថិតនៅឃុំសំពៅពូន ស្រុកកោះធំ ។ ដូច្នេះដើម្បីទប់ស្កាត់ការចម្លងជម្ងឺកូវីដ-១៩ ចូលទៅក្នុងសហគមន៍ រដ្ឋបាលខេត្តណែនាំឲ្យបិទជាបណ្តោះអាសន្ន ត្រូវរកមុខសញ្ញាពាក់ព័ន្ធ ធ្វើតេស្តសំណាកឱ្យបានត្រឹមត្រូវ និងរៀបចំប៉ុស្តិ៍ប្រចាំការ ដើម្បីគ្រប់គ្រងមណ្ឌលចត្តាឡីស័កឱ្យបានម៉ឺងម៉ាត់។ ជាមួយគ្នានេះ ត្រូវយកចិត្តទុកដាក់ខ្ពស់ លើការងារបង្ការការពារការឆ្លងរីករាលដាលជម្ងឺកូដ-១៩ ដោយអនុវត្តតាមវិធានការរបស់ក្រសួងសុខាភិបាល៕ | 2021-03-12T18:22:00+07:00 | kampucheathmey.com | https://www.kampucheathmey.com/local-news/79866 |
cae6780e-c355-4935-bc18-6bb93851a355 | អាជ្ញាធរ ខណ្ឌឫស្សីកែវ រកឃើញអ្នកផ្ទុក ជំងឺកូវីដ១៩ថ្មី ចំនួន២នាក់ទៀត នាយប់មិញនេះ | ទីតាំង២នោះរួមមាន ៖ ១-ទីតាំងផ្ទះលេខ១០៥ បុរីកាំកូស៊ីធី ភូមិគង្គាផុស សង្កាត់ទួលសង្កែទី២ អ្នកជំងឺភេទប្រុស អាយុ៤៥ឆ្នាំ មានអ្នកពាក់ព័ន្ធ៥នាក់ (ស្រី៤នាក់) ។ ២-ទីតាំងផ្ទះលេខ១០៦ បុរីកាំកូស៊ីធី ភូមិគង្គាផុស សង្កាត់ទួលសង្កែទី២ អ្នកជំងឺភេទ ប្រុសអាយុ៤៥ឆ្នាំ ទីតាំងទាំងពីរខាងលើ មានអ្នកពាក់ព័ន្ធ៥ នាក់។ បច្ចុប្បន្នអ្នកជំងឺទាំង២នាក់ បានបញ្ជូនទៅព្យាបាល នៅអតីតសណ្ឋាគារអ៊ីនធឺខនធីណង់តាល់ (បច្ចុប្បន្ន The Great Duke)។ រីឯអ្នកពាក់ព័ន្ធ ត្រូវបានឲ្យធ្វើ ចត្តាឡីស័កនៅផ្ទះ ហើយអាជ្ញាធរ ក៏បានសម្រេចបិទទីតាំងទាំង២ ជាបណ្ដោះអាសន្ន ៕ | 2021-03-12T18:10:00+07:00 | dap-news.com | https://dap-news.com/national/2021/03/12/126227/ |
89d6f33b-0776-436c-bbd9-dd3437dd1ea5 | ខេត្តកោះកុងកើនឥតឈប់ ឆ្លងថែម ០៨ នាក់ទៀត មានខ្មែរដល់ទៅ ០៧ នាក់ | ខេត្តកោះកុង បានរកឃើញអ្នកឆ្លងកូវីដចំនួន ០៨ នាក់ថែមទៀតគិតត្រឹមព្រឹកនេះ ក្នុងនោះមានខ្មែរចំនួន ០៧ នាក់ និងចិន ០១ នាក់។ អ្នកឆ្លងទាំង ០៨ នាក់នេះ មានអាសយដ្ឋាននៅស្រុកគីរីសាគរ។ អ្នកទាំង ០៨ នាក់ មាន៖ 1/ បុរសជនជាតិខ្មែរអាយុ ២០ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង 2/បុរសជនជាតិខ្មែរអាយុ ២៤ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង 3/ស្រ្តីជនជាតិខ្មែរអាយុ ២៣ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង 4/បុរសជនជាតិខ្មែរអាយុ ៥៣ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង 5/ស្រ្តីជនជាតិចិនអាយុ ៣០ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង 6/ស្រ្តីជនជាតិខ្មែរអាយុ ៣១ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង 7/ស្រ្តីជនជាតិខ្មែរអាយុ ២៩ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង 8/បុរសជនជាតិខ្មែរអាយុ ២៦ ឆ្នាំ មានអាសយដ្ឋានស្នាក់នៅ ភូមិកូនកុក ឃុំភ្ញីមាស ស្រុកគីរីសាគរ ខេត្តកោះកុង គួរបញ្ជាក់ថា គិតត្រឹមព្រឹកម៉ោង ០៧ ០០ ថ្ងៃទី ១២ មីនា ២០២១ ក្រសួងសុខាភិបាលបានប្រកាសរកឃើញអ្នកឆ្លង ៦២ នាក់ទៀត ក្នុងនោះ ៦០ នាក់ពាក់ព័ន្ធព្រឹត្តិការណ៍ ២០ កុម្ភៈ។ កុមារចំនួន ០៦ នាក់ ស្ថិតនៅក្នុងចំណោមជនរងគ្រោះទាំង ៦២ នាក់ដែលឆ្លងកូវីដ ១៩៕ អត្ថបទ៖ ប៊ុណ្ណារ៉ា | 2021-03-12T17:57:00+07:00 | kampucheathmey.com | https://www.kampucheathmey.com/local-news/79901 |
cef36ce1-281c-48d4-8fb8-dc0aac263a3e | BREAKING: សហរដ្ឋអាមេរិក៖ មនុស្សជាង ៦ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៥៣១នាក់ស្លាប់ នៅក្នុងពេលតែ១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦២,៧៧៣នាក់ទៀតបានឆ្លងជំងឺ COVID-19 ខណៈអ្នកជំងឺ ១,៥៣១នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី១២ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៩២៥,៩០២ករណី ក្នុងនោះមានអ្នកស្លាប់សរុបចំនួន ៥៤៣,៧២១នាក់ និងជាសះស្បើយឡើងសរុប ២០,៧៩៧,២៩៨នាក់។ គួរបញ្ជាក់ថា ប្រធានាធិបតីអាមេរិក លោក ចូ បៃដិន នៅថ្ងៃព្រហស្បតិ៍សប្ដាហ៍នេះ បានចុះហត្ថលេខាលើកញ្ចប់ថវិកាសង្រ្គោះទំហំ ១.៩ទ្រីលានដុល្លារហើយ ដែលវាគឺជាកញ្ចប់ថវិកាសង្រ្គោះ ដែលមានទំហំធំបំផុត នៅក្នុងប្រវត្តិសាស្រ្តរបស់សហរដ្ឋអាមេរិក។ វាជាជ័យជម្នះធំធេងមួយជាលើកដំបូង សម្រាប់លោក បៃដិន ចាប់តាំងពីលោកបានឡើងកាន់អំណាចកាលពីខែមករាមក៕ | 2021-03-12T17:48:00+07:00 | freshnewsasia.com | https://m.freshnewsasia.com/index.php/en/internationalnews/189515-2021-03-12-03-48-09.html |
c6dc03c2-8c96-4101-a315-ddf2a81b0e2f | TOP NEWS: អ្នកឧកញ៉ា ពុង ឃាវសែ ប្រកាសបរិច្ចាគថវិកា៣លានដុល្លារជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១២ ខែមីនា ឆ្នាំ២០២១នេះ អ្នកឧកញ៉ា ពុង ឃាវសែ និងក្រុមគ្រួសារ បានប្រកាសសូមបរិច្ចាគថវិកា៣លានដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ៕ | 2021-03-12T16:44:00+07:00 | freshnewsasia.com | https://m.freshnewsasia.com/index.php/en/localnews/189509-2021-03-12-02-44-05.html |
9b19e596-e93b-4bd1-8267-c0802a6b09a8 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ចំនួន ៦២នាក់ថែមទៀត ខណៈអ្នកជំងឺ២២នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១២ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ពីការបន្តរកឃើញអ្នកឆ្លងកូវីដ១៩ ចំនួន៦២នាក់ថែមទៀត ខណៈអ្នកជំងឺ២២នាក់បានជាសះស្បើយ។ ក្រសួងសុខាភិបាលបានបញ្ជាក់ថា ក្នុងចំណោមអ្នកឆ្លងជំងឺកូវីដ-១៩ ទាំង៦២នាក់នេះ រួមមាន៖ ខ្មែរ៤៤នាក់, ឥណ្ឌូនេស៉ី២នាក់, ចិន១៤នាក់ និងវៀតណាមម្នាក់។ ក្នុងនោះមាននៅរាជធានីភ្នំពេញ, ខេត្តកំពង់ធំ, ខេត្តកណ្ដាល, ខេត្តកោះកុង និងខេត្តព្រៃវែង។ ចំណែកអ្នកជាសះស្បើយទាំង២២នាក់វិញមាន៖ ម្នាក់ជាអ្នកធ្វើដំណើរចូលមកកម្ពុជា (មិនមែនជាពលករធ្វើដំណើរមកពីប្រទេសថៃ) និង២១នាក់ទៀត មានជនជាតិចិន ជនជាតិវៀតណាម និងជនជាតិខ្មែរ នៅរាជធានីភ្នំពេញ និងខេត្តព្រះសីហនុ ដោយទទួលបានលទ្ធផលតេស្តអវិជ្ជមាន២លើក និងបានអនុញ្ញាតឲ្យចេញពីកន្លែងព្យាបាល។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១,២២៥នាក់ ក្នុងនោះអ្នកជាសះស្បើយចំនួន ៦១៩នាក់, អ្នកជំងឺ៦០៤នាក់ កំពុងសម្រាកព្យាបាល និងមានអ្នកស្លាប់ម្នាក់៕ | 2021-03-12T16:24:00+07:00 | freshnewsasia.com | https://m.freshnewsasia.com/index.php/en/localnews/189506-2021-03-12-02-24-02.html |
8fcdb561-bab7-41d3-96b4-06c84581b6ad | ធនាគារឯកទេសវីង ច្រានចោលនូវព័ត៌មានថា មានអ្នកជំងឺកូវីដ១៩ បានទៅកាន់ទីតាំងរបស់ធនាគារនេះ | កាលពីពេលថ្មីៗនេះ ធនាគារឯកទេសវីងបានសង្កេតឃើញថា មានការចែករំលែកនូវតារាងបញ្ជីទីតាំងមួយ ចំនួនដែលត្រូវបានយល់ច្រលំថា មានអ្នក ជំងឺកូវីដ១៩ បានទៅកាន់ទីតាំងទាំងនោះ ហើយក្នុងតារាងបញ្ជីទីតាំងនោះ ក៏មានទីតាំងការិយាល័យកណ្តាលនៃធនាគារឯកទេសវីង ក្នុងរាជធានីភ្នំពេញផងដែរ។ ធនាគាឯកទេសវីង សូមបដិសេដចោលនូវព័ត៌មានខាងលើនេះទាំងស្រុង។ តាមការជូនដំណឹងពីក្រុមការងារ “Stop Covid” ក៏ដូចជាការសង្កេតតាមដានដោយផ្ទាល់នៅទីតាំងការិយាល័យកណ្តាលនៃធនាគារឯកទេសវីង គឺមានអតិជនម្នាក់បានស្កែន “Stop Covid” QR Code ហើយទទួលបានសញ្ញាពណ៌លឿង។ អ្នកដែលបានស្កែន “Stop Covid” QR Code ទទួលបានសញ្ញាពណ៌លឿង មិនត្រូវបានអនុញ្ញាតឲ្យចូលក្នុងបរិវេណរបស់ធនាគារនោះឡើយ។ ដោយអនុវត្តតាមការណែនាំរបស់ក្រសួងប្រៃសណីយ៍ និងទូរគមនាគមន៍ និងក្រសួងសុខាភិបាលធនាគារឯកទេសវីងអនុញ្ញាតឲ្យតែអ្នកដែលបានស្កែន “Stop Covid” QR Code ហើយទទួលបានសញ្ញាពណ៌បៃតងប៉ុណ្ណោះ ទើបអនុញ្ញាតឲ្យចូលក្នុងបរិវេណធនាគារ។ ធនាគារឯកទេសវីង បានអនុវត្តតាមវិធានការណ៍ណែនាំរបស់ក្រសួងសុខាភិបាល ដោយតម្រូវឲ្យភ្ញៀវគ្រប់រូបដែលមកធ្វើប្រតិបត្តការនៅក្នុងធនាគារត្រូវរក្សា គម្លាតសុវត្ថិភាពបាញ់អាល់កុល លាងដៃ វាស់សីតុណ្ហភាព និងពាក់ម៉ាស់ជាចាំបាច់។ ទន្ទឹមនឹងនេះដែរធនាគារឯកទេសវីង ក៏សូមឲ្យអតិថិជនទាំងអស់ដែលមកធ្វើប្រតិបត្តិការហិរញ្ញវត្ថុមិន ថា ជានៅការិយាល័យកណ្តាលឬក៏នៅតាមភ្នាក់ងារវីងនានានៅទូទាំងប្រទេសចូលរួមសហការ និងអនុវត្តតាមការណែនាំរបស់ក្រសួងសុខាភិបាល ដើម្បីការពារការឆ្លងជំងឺកូវីដ ១៩ ក៏ដូចជារួមគ្នាទប់ស្កាត់ការចម្លងបន្តដល់សហគមន៍យើង។ ធនាគារឯកទេសវីង តែងតែសហការជាមួយស្ថាប័ណ្ណពាក់ព័ន្ធទាំងអស់ ដើម្បីចូលរួមការពារការរីករាលដាលនៃជំងឺកូវីដ ១៩នេះ ៕ | 2021-03-12T16:23:00+07:00 | freshnewsasia.com | https://m.freshnewsasia.com/index.php/en/localnews/189505-2021-03-12-02-23-07.html |
c3c4f4b9-69e7-45a0-907a-090ed7f53dd8 | អ្នកឃ្លាំមើលសង្គមស្នើអាជ្ញាធរបង្ហាញព័ត៌មានចាំបាច់ផ្នែកសុខភាពរបស់អ្នកស្លាប់ដោយជំងឺកូវីដ-១៩ | អ្នកតាមដានបញ្ហាសង្គម និងអ្នកជំនាញផ្នែកសារព័ត៌មានស្នើអាជ្ញាធររដ្ឋាភិបាលពាក់ព័ន្ធ ពិសេសក្រសួងសុខាភិបាលបង្ហាញព័ត៌មានចាំបាច់មួយចំនួនទាក់ទងនឹងអ្នក ដែលស្លាប់ដោយជំងឺកូវីដ-១៩ ដើម្បីអោយសារធារណៈជនបានដឹងព័ត៌មានពិតច្បាស់លាស់ និងត្រៀមការពារខ្លួនបានត្រឹមត្រូវ។ សំណើនេះធ្វើឡើងដោយសារតែកម្ពុជាមានអ្នកស្លាប់ដោយសារតែជំងឺកូវីដ-១៩ ជាលើកដំបូងកាលពីថ្ងៃទី១១ ខែមីនា។ សេចក្ដីប្រកាសព័ត៌មានមួយសន្លឹករបស់ក្រសួងសុខាភិបាលអំពីអ្នកជំងឺកូវីដ-១៩ ដំបូងគេ ដែលបានស្លាប់កាលពីថ្ងៃទី១១ ខែមីនា នោះនាំឱ្យមានចម្ងល់ជាច្រើនក្នុងចំណោមសាធារណៈជន ដែលចាំបាច់ត្រូវមានការបកស្រាយបន្ថែម ពីមន្រ្តីជំនាញពាក់ព័ន្ធ ពិសេសអ្នកជំនាញរបស់ក្រសួងសុខាភិបាល។ អ្នកស្រាវជ្រាវការអភិវឌ្ឍសង្គមលោក បណ្ឌិត សេង សារី វាយតម្លៃថា ព័ត៌មានរបស់ក្រសួងសុខាភិបាលនោះ អាចចាត់ទុកថា គ្រប់គ្រាន់ដែរប្រសិនបើយើងមើលតែមួយជ្រុង។ លោកថា នៅពេលដែលនិយាយដល់ព័ត៌មាន ដែលអាចមានប្រយោជន៍សម្រាប់ពលរដ្ឋនោះ ចាំបាច់ត្រូវមានព័ត៌មានបន្ថែមទៀត ប៉ុន្តែអាជ្ញាធរគួតែគិតដល់ព័ត៌មានទាក់ទងនឹងឯកជនភាពរបស់អ្នកស្លាប់ផងដែរ៖ ។ នាយកប្រតិបត្តិសម្ព័ន្ធអ្នកសារព័ត៌មានកម្ពុជាហៅកាត់ថាខេមបូចា(Camboja) លោក ណុប វី ឱ្យអាស៊ីសេរីដឹងថា ក្រសួងគួរបន្ថែមព័ត៌មានចាំបាច់មួយចំនួនទៀតដែលមានប្រយោជន៍ដល់សាធារណៈជន និងអាចជួយឱ្យមានការប្រុងប្រយ័ត្នការពារខ្លួន កុំឱ្យធ្លាក់ក្នុងស្ថានភាពជំងឺធ្ងន់ធ្ងរដោយប្រការណាមួយ៖ ។ មិនខុសគ្នានេះដែរ គ្រូពេទ្យជួរមុខព្យាបាលជំងឺកូវីដ-១៩ នៅប្រទេសបារាំងម្នាក់លោកវេជ្ជបណ្ឌិត សុខ សូផាត មានប្រសាសន៍លើព័ត៌មានជាក់លាក់មួយចំនួនពីអ្នកជំងឺ ពិតជាមានប្រយោជន៍សម្រាប់ការពារការឆ្លងរាលដាលជំងឺកូវីដ-១៩ ទៅក្នុងចំណោមអ្នកដែលងាយរងគ្រោះដោយជំងឺនេះដូចជាមនុស្សចាស់ អ្នកមានប្រវត្តិជំងឺដែលងាយធ្វើឱ្យស្ថានភាពជំងឺធ្ងន់ធ្ងរ អ្នកដែលកំពុងប្រើថ្នាំងាយគ្រោះថ្នាក់ដោយសារជំងឺរលាកថ្លើមប្រភេទថ្មីនេះជាដើម៖ « »។ លោកគ្រូពេទ្យដែលធ្លាប់ឆ្លងកាត់ជំងឺកូវីដ-១៩ រូបនេះបញ្ជាក់ថា មិនត្រឹមតែព័ត៌មានពីអ្នកជំងឺអាចត្រូវចែករម្លែកទេ របៀបនៃការព្យាបាលអ្នកជំងឺនោះទៀតសោត ក៏អ្នកជំនាញផ្នែកសុខាភិបាល គ្រូពេទ្យព្យាបាល មន្ទីរពេទ្យ រួមទាំងក្រសួងសុខាភិបាលផង អាចចែករម្លែកជាសាធារណៈបានដែរ ដែលរឿងនេះមិនទាក់ទងទៅដល់ឯកជនភាពរបស់បុគ្គលឡើយ ប៉ុន្តែជាព័ត៌មានផ្នែកជំនាញវិជ្ជសាស្រ្តសុខាភិបាលសុទ្ធសាធ៖ ។ មនុស្សគ្រប់វ័យសុទ្ធតែប្រឈមនឹងឆ្លងជំងឺកូវីដ-១៩ នេះ ប៉ុន្តែអ្នកដែលងាយនឹងរងគ្រោះ ហើយធ្លាក់ក្នុងស្ថានភាពជំងឺធ្ងន់ធ្ងរនោះ គឺអ្នកមានវ័យចាស់ អ្នកកំពុងមានជំងឺប្រចាំកាយមួយចំនួនមានដូចជាអ្នកធាត់ជ្រុល ជំងឺទឹកនោមផ្អែម ជំងឺបេះដូង ជំងឺមហារីក ជំងឺផ្លូវដង្ហើម ដូចជាហឺតជាដើម។ អាស៊ីសេរីមិនទាន់អាចសុំការបញ្ជាក់បន្ថែមពីអ្នកនាំពាក្យក្រសួងសុខាភិបាលបាននៅឡើយទេ កាលពីយប់ថ្ងៃទី១១ ខែមីនា ដោយទូរស័ព្ទចូល ប៉ុន្តែពុំមានអ្នកទទួល។ ប៉ុន្តែនាំពាក្យក្រសួងសុខាភិបាលអ្នកស្រី ឱ វណ្ណឌីន ប្រាប់សារព័ត៌មានក្នុងស្រុកថា ករណីអ្នកស្លាប់ដោយជំងឺកូវីដ-១៩ ក្រុមគ្រូពេទ្យបានពិនិត្យឃើញថា សួតទាំងសងខាងរបស់បុរសនោះមានសភាពធ្ងន់ធ្ងរធ្វើឲ្យកង្វះអុកស៊ីសែននៅក្នុងសួត និងរលាកខ្លាំង រហូតសរីរាង្គរបស់បុរសរូបនោះទ្រាំទ្រលែងបាន។ អ្នកស្រី ឱ វណ្ណឌីន បន្ថែមថា អ្នកជំងឺមួយចំនួនទៀត ក៏ស្ថិតក្នុងសភាពធ្ងន់ធ្ងរគួរឱ្យព្រួយបារម្ភដែរ។ ចំណែកស្ថាបនិកបណ្ដាញព្រះសង្ឃឯករាជ្យដើម្បីយុត្តិធម៌សង្គមព្រះតេជគុណ ប៊ុត ប៊ុនតិញ ព្រះអង្គមានថេរដីកាថា ការលាក់ព័ត៌មានបានក្លាយជាវប្បធម៌ទៅហើយនៅក្នុងសង្គមកម្ពុជា។ ព្រះអង្គបន្តថា ពេលនេះពលរដ្ឋកំពុងមានចម្ងល់ច្រើនណាស់ថា តើបុរសដែលត្រូវអះអាងថា មានជំងឺកូវីដ-១៩នោះ បានស្លាប់ដោយជំងឺនោះពិតប្រាកដមែនដែរឬទេ? តើអាចនឹងមានហេតុផលអ្វីខ្លះនៅពីខាងក្រោយ នៅពេលដែលព័ត៌មាននានា ហាក់ដូចជាចេញពីមាត់លោកនាយករដ្ឋមន្រ្តី ហ៊ុនសែន និងគ្រួសាររបស់លោកច្រើនជាងចេញមកពីមន្រ្តីជំនាញផ្នែកសុខាភិបាល។ ព្រះអង្គបន្ថែមថា ករណីនេះគួរតែផ្ដល់ឱកាសឱ្យពេញលេញដល់អ្នកជំនាញសុខាភិបាលផ្ដល់ព័ត៌មានពិតទៅតាមវិជ្ជាជីវៈរបស់ពួកគេ៖ «ត្រូវតែមានរបាយការណ៍បច្ចេកទេស មិនមែនរដ្ឋាភិបាលឬក៏លោក ហ៊ុន សែន ឬក៏ខាងយោធាហ្នឹងឡើងមកនិយាយខ្លួនឯងទេ ត្រូវមានអ្នកពាក់ព័ន្ធចូលរួម ព្រោះរោគកូវីដនេះមិនមែនជារោគកម្ពុជាទេ វាជារោគសាកល វាទាល់តែមានភាគីយ៉ាងតិចក៏៣ភាគីដែរ គឺម្ចាស់ផ្ទះក្រសួងសុខាភិបាលខ្លួនឯង ទី២ អង្គការសុខភាពពិភពលោក និងទី៣គឺអ្នកអនុវត្តការងារផ្ទាល់គឺគ្រូពេទ្យតែម្ដង»។ ព្រះតេជព្រះគុណបន្តទៀតថា ការលើកឡើងពីព័ត៌មានឯកជនភាពបុគ្គលករណីនេះ នឹងរឹតតែធ្វើឱ្យពលរដ្ឋមានការសង្ស័យកាន់តែខ្លាំងបន្ថែមទៀតទៅវិញទេ ដែលពេលកន្លងមកអាជ្ញាធររដ្ឋាភិបាលមិនដែលឈឺក្បាល នឹងរឿងការបញ្ចេញព័ត៌មានបុគ្គលឯកជនជាច្រើនហូរហែនៅតាមបណ្ដាញសង្គម ពេលខ្លះព័ត៌មានទាំងនោះត្រូវបញ្ចេញដោយលោកនាយករដ្ឋមន្រ្តី ហ៊ុន សែន ផង ដូចជារឿងលួចថតសំឡេងកិច្ចសន្ទនាឯកជនជាដើម៖ «ប៉ុន្តែស្រាប់មានមនុស្សស្លាប់ម្នាក់ក៏ថាមកពីរឿងឯកជនមិនហ៊ាននិយាយ ហើយម៉េចក៏មិនប្រាប់ផងថា បើរោគកូវីដហ្នឹងបើសិនជាប៉ះទៅលើអ្នកណាមានបញ្ហាជាពិសេសជំងឺផ្លូវដង្ហើមស្រាប់ ហើយដូចជាកើតហឺតមានអីអាថ៌កំបាំង មនុស្សកើតហឺត ម៉ោនិយាយប្រាប់គេម៉ោ។ អ៊ីញ្ចឹងថា បើចង់អោយគេជឿ ចង់ស្រាយចម្ងល់មហាជនទាល់តែយើងប្រាប់ពីមូលដ្ឋានពិត។ ខំបិទមាត់គេវាអត់បានទេគេកាន់តែចង់ដឹង។» នៅពេលមានករណីឆ្លងជំងឺកូវីដ-១៩ ដំបូងៗ ដែលជាករណីនាំចូល ក្រសួងសុខាភិបាលតែងចេញមុខប្រាប់ព័ត៌មានដល់ពលរដ្ឋស្ទើរៀងរាល់ថ្ងៃដើម្បីបង្ហាញពីការវិវត្តថ្មីៗផង និងអប់រំណែនាំពលរដ្ឋឱ្យយល់ពីជំងឺកូវីដ-១៩ផង។ ប៉ុន្តែរបៀបធ្វើការនោះបានផ្លាស់ប្ដូរជាច្រើន ដោយយូរៗម្ដងក៏មានមន្រ្តីចេញមុខមកប្រាប់ពលរដ្ឋ ហើយក៏ចេះតែរយាលទៅរហូតដល់មានករណីអ្នកស្លាប់ដោយជំងឺនេះក្រសួងគ្រាន់តែបានចេញសេចក្ដីប្រកាសព័ត៌មានខ្លីមួយនៅលើហ្វេសប៊ុក គឺនៅមិនទាន់មានព័ត៌មានលម្អិតសម្រាប់ពលរដ្ឋនៅឡើយ។ ជាមួយគ្នានេះក្រុមអ្នកឃ្លាំមើលសង្គមរំពឹងថា ក្រសួងនឹងអាចស្រាយចម្ងល់របស់សាធារណជន និងបន្ថែមការអប់រំពលរដ្ឋ ព្រោះករណីមានមនុស្សស្លាប់ដោយជំងឹកូវីដ-១៩នេះគឺជារឿងធំ ហើយវានឹងធ្វើឱ្យផលប៉ះពាល់កាន់តែធ្ងន់ធ្ងរដល់ជីវភាពរស់នៅរបស់ពួកគេ៕ | 2021-03-12T16:09:14+07:00 | rfa.org | https://www.rfa.org/khmer/news/health/watchdogs-urge-ministry-health-provide-information-about-one-died-of-covid-19-03122021035016.html |
dabb8d2b-4a19-4b1f-99bf-f416b66d37e0 | ឧកញ៉ាបណ្ឌិត ជា រតនា និងឧកញ៉ា លី ហៀករតនា ប្រកាសបរិច្ចាគថវិកា១០ម៉ឺនដុល្លារជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១២ ខែមីនា ឆ្នាំ២០២១នេះ ឧកញ៉ាបណ្ឌិត ជា រតនា និងឧកញ៉ា លី ហៀករតនា បានប្រកាសសូមបរិច្ចាគថវិកា១០ម៉ឺនដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ៕ | 2021-03-12T16:00:00+07:00 | freshnewsasia.com | https://m.freshnewsasia.com/index.php/en/localnews/189502-2021-03-12-02-00-44.html |
d5050e64-d728-4e65-aab1-109bb4503589 | ស្វាមីរបស់ពិធីការិនី ប្រចាំផលិតកម្ម ហង្សមាសម្នាក់ទៀត ហើយឆ្លងជំងឺកូវីដ១៩ | ភ្នំពេញ ៖ លោក ឆេង ពន្លកនេត្រា ត្រូវជាស្វាមីរបស់អ្នកនាងប៉ែន ស្រីពេជ្រ ដែលជាពិធីការិនីល្បីឈ្មោះ ប្រចាំផលិតកម្ម រស្មីហង្សមាស បានឆ្លងជំងឺកូវីដ១៩ ខណៈអ្នកនាងបានធ្វើតេស្ត រកមេរោគដែរ ប៉ុន្តែមិនទាន់ បានលទ្ធផលនៅឡើយ ។ បើតាមហ្វេសប៊ុក របស់ពិធីការិនី រូបស្រស់នេះ បង្ហាញនាព្រឹកថ្ងៃទី១២ មីនានេះបានឲ្យដឹងថា នាងនិងស្វាមីបានធ្វើតេស្ត រកមេរោគកូវីដ១៩ កាលពីថ្ងៃ១០ មីនា ហើយលទ្ធផល គឺស្វាមីរបស់នាងមានវិជ្ជមាន។ បន្ទាប់ពីលទ្ធផលតេស្ត បង្ហាញមកក៏បានបញ្ជូន ទៅមន្ទីរពេទ្យ ដើម្បីធ្វើការព្យាបាល រួចរាល់កាលពីយប់មិញនេះ តែដោយឡែករូបនាង មិនទាន់ទទួលដំណឹង ពីលទ្ធផលនៅឡើយនោះទេ នាងក៏រង់ចាំលទ្ធផលផងដែរ ។ ពេលនេះ នាងកំពុងតែបន្តធ្វើចត្តាឡីស័កនៅផ្ទះ១៤ថ្ងៃ ដើម្បីបន្តតាមដានសុខភាព ៕ | 2021-03-12T15:49:00+07:00 | dap-news.com | https://dap-news.com/national/2021/03/12/126124/ |
ee28a698-961e-438b-8d80-171e7356d69c | អគ្គស្នងការដ្ឋាននគរបាលជាតិ ណែនាំវិធានការ ប្រយុទ្ធប្រឆាំងជំងឺកូវីដ១៩ | ភ្នំពេញ ៖ នាយឧត្តមសេនីយ៍សន្ដិបណ្ឌិត នេត សាវឿន អគ្គស្នងការនគរបាលជាតិ បានចេញសចក្ដីណែនាំស្ដីពី វិធានការប្រយុទ្ធប្រឆាំង ជំងឺឆ្លងកូវីដ-១៩ ពាក់ព័ន្ធព្រឹត្តិការណ៍ សហគមន៍២០កុម្ភៈ។ ខ្លឹមសារណែនាំរបស់នាយឧត្តមសេនីយ៍ នេត សាវឿន មានចំនួន៥ចំណុច៖ ទី១-អនុញ្ញាតឲ្យគ្រប់អង្គភាព ចំណុះអគ្គស្នងការដ្ឋាននគរបាលជាតិ រៀបចំឲ្យមានការផ្លាស់វេនមន្ត្រីប្រចាំការ ក្នុងអង្គភាពនីមួយៗ ដោយត្រូវធានារក្សានិន្តរភាព ការងារប្រចាំថ្ងៃ។ ទី២-ត្រូវអនុវត្តឲ្យបានខ្ជាប់ខ្ជួននូវវិធានការ ការពារជំងឺកូវីដ-១៩ ៣ការពារ និង៣កុំ ពាក់ម៉ាស់ លាងដៃ ឬបាញ់អាល់កុល រក្សាគម្លាតសុវត្ថិភាពសង្គម និងសុវត្ថិភាពបុគ្គលឲ្យបានគ្រប់គ្នាគ្រប់ទីកន្លែង និងកុំនៅកន្លែងសាធារណៈបិទជិតគ្មានខ្យល់ចេញចូល កុំជួបជុំមនុស្សច្រើន កុំប៉ះពាល់គ្នា កុំចាប់ដៃគ្នា កុំកៀកស្មាគ្នា និងកុំឱបថើបគ្នា ជាដើម។ ទី៣-ត្រូវផ្អាកជាបណ្តោះអាសន្ន នូវការរៀបចំកិច្ចប្រជុំ ការប្រារព្ធពិធី ការជួបសំណេះសំណាលនានា លើកលែងតែមានករណីចាំបាច់ ឬមានបទបញ្ជា។ ទី៤-ត្រូវតាមដាន ត្រួតពិនិត្យសុខភាពរបស់ខ្លួនជាប្រចាំ។ សម្រាប់កងកម្លាំងដែលមានអាការៈ ក្តៅខ្លួន ក្អក ផ្តាសាយ ឬមានការសង្ស័យណាមួយ ពាក់ព័ន្ធនឹងជំងឺកូវីដ-១៩ ពុំចាំបាច់មកបំពេញការងារនោះទេ និងត្រូវរាយការណ៍ទៅអង្គភាពរបស់ខ្លួន ហើយត្រូវប្រញាប់ទៅមណ្ឌលសុខភាព ឬមន្ទីរពេទ្យដែលនៅជិតបំផុត ។ និងទី៥-ផ្អាកការអនុញ្ញាតចេញ-ចូលបរិវេណអគ្គស្នងការដ្ឋាននគរបាលជាតិ ជាបណ្ដោះអាសន្ន ចំពោះប្រជាពលរដ្ឋ ឬបុគ្គលដែលពុំមានភារកិច្ច ចាប់ពីពេលនេះ រហូតដល់មានការណែនាំថ្មី៕ | 2021-03-12T15:48:00+07:00 | dap-news.com | https://dap-news.com/national/2021/03/12/126119/ |
61e20e8c-bfcb-4a78-84d1-c6771b061e54 | លោក ពេជ្រ ស្រស់ ផ្ដល់យោបល់ ឲ្យរាជរដ្ឋាភិបាល បិទរាជធានីភ្នំពេញ ៣ថ្ងៃ គឺដើម្បីបាញ់ថ្នាំ សម្លាប់ មេរោគCovid-19 | ស្របពេលដែលស្ថានភាព នៃការរីករាលដាលជំងឺកូវីដ១៩ នៅកម្ពុជាមិនទាន់ថមថយរហូត ឈានដល់មានករណីស្លាប់ជនជាតិខ្មែរម្នាក់ ជាលើកដំបូងនោះ លោក ពេជ្រ ស្រស់ ប្រធានគណបក្សយុវជនកម្ពុជា បានផ្ដល់ជាវិធានការ៣ចំណុច ដល់រាជរដ្ឋាភិបាល ក្នុងការទប់ស្កាត់ការរីករាលដាល ជំងឺCOVID-19។ វិធានការ១ក្នុងចំណោម វិធានការទាំង៣នោះ លោក ពេជ្រ ស្រស់ បានស្នើឲ្យរាជរដ្ឋាភិបាលបិទរាជធានីភ្នំពេញ រយៈពេល៣ថ្ងៃ គឺដើម្បីបាញ់ថ្នាំសម្លាប់ មេរោគCovid-19 នៅកន្លែងសាធារណៈ ស្ថាប័នរដ្ឋ និងស្ថាប័នឯកជន ដែលមានមនុស្ស ច្រើនធ្វើការ ។ វិធានការទាំង បីចំណុចដែលលោក ពេជ្រ ស្រស់ ជូនទៅកាន់រាជរដ្ឋាភិបាល រួមមាន៖ ១. បិទរាជធានីភ្នំពេញ3ថ្ងៃ គឺដើម្បីបាញ់ថ្នាំសម្លាប់ មេរោគCovid-19 នៅកន្លែងសាធារណៈ ស្ថាប័នរដ្ឋ និងស្ថាប័នឯកជន ដែលមានមនុស្សច្រើនធ្វើការ។ ២. ចេញបំរាមហាមជួបជុំគ្នា លើសពីមនុស្ស ៥នាក់ នៅគ្រប់ទីកន្លែងក្នុងរយៈពេល១៤ថ្ងៃ ដើម្បីតាមដាន ការរីករាលដាល នូវមេរោគCOVID-19នៅភ្នំពេញ។ ៣. ហាមមនុស្សចេញចូល ពីរាជធានីភ្នំពេញទៅខេត្ត នានាក្នុងរយៈពេល១៤ថ្ងៃសិន ដើម្បីកាត់ផ្តាច់មេរោគ COVID-19 ឆ្លងទៅខេត្តផ្សេងៗ ក្នុងប្រទេសកម្ពុជា ក៏ប៉ុន្តែចំពោះអ្នកដឹកទំនិញ គ្រូពេទ្យ និង កងកម្លាំង គ្រប់ប្រភេទគឺអនុញ្ញាតឲ្យមានការចេញចូលធម្មតា។ លោក ពេជ្រ ស្រស់ បញ្ជាក់បន្ថែមថា “ក្នុងកាលៈទេសៈនេះរដ្ឋាភិបាលគួរធ្វើការសម្រេចចិត្ត ឲ្យទាន់សភាពការណ៍COVID-19 គឺដើម្បីបញ្ចប់ការ រីករាលដាលនូវមេរោគCOVID-19នៅទូទាំងកម្ពុជា”។ ជាមួយគ្នានេះ លោក ពេជ្រ ស្រស់ក៏បានអំពាវនាវសូមបងប្អូនបង្កើនការប្រុងប្រយ័ត្នឲ្យបានខ្ពស់ ចំពោះមេរោគ COVID-19 ដោយ គោរពតាមការណែនាំ របស់ក្រសួងសុខាភិបាលនិង កុំចេញក្រៅផ្ទះ បើគ្មានការចាំបាច់ ជាពិសេសត្រូវតែ អនាម័យជាប្រចាំ ដើម្បីកម្ចាត់មេរោគCOVID-19។ សូមបញ្ជាក់ថាគិតត្រឹមថ្ងៃទី១១ ខែមីនា ឆ្នាំ២០២១ កម្ពុជាមានអ្នកជំងឺកូវីដ១៩ សរុបចំនួន ១១៦៣ នាក់ ក្នុងនោះព្យាបាលជាសះស្បើយសរុប៥៩៧ នាក់ និងកំពុងសម្រាកព្យាបាលនៅមន្ទីរពេទ្យ៥៦៥ នាក់ និងមានអ្នកស្លាប់ម្នាក់ជាលើកដំបូង៕ | 2021-03-12T15:44:00+07:00 | dap-news.com | https://dap-news.com/national/2021/03/12/126120/ |
b11f5353-14b3-4faa-a04e-10587e443a47 | អាការទូទៅក្រោយចាក់វ៉ាក់សាំងកូវីដរួច តែគ្រូពេទ្យថាជារឿងធម្មតា កុំព្រួយបារម្ភ | ស្របពេលវ៉ាក់សាំងប្រឆាំងជំងឺកូវីដ១៩ កំពុងត្រូវបានចាក់នៅក្នុងប្រទេសភាគច្រើនទូទាំងពិភពលោកនោះ វេជ្ជបណ្ឌិតចក្រភពអង់គ្លេសបាននិយាយថា វាជារឿងធម្មតាទេដែលអ្នកចាក់វ៉ាក់សាំងហើយមានអារម្មណ៍មិនស្រួលខ្លួន។ សេចក្តីណែនាំជាផ្លូវការបានបង្ហាញថា ផលប៉ះពាល់ពីវ៉ាក់សាំងកូវីដ គឺជារឿងធម្មតាទៅហើយ។ នេះអាចមានន័យថា បន្ទាប់ពីចាក់វ៉ាក់សាំងកូវីដរួច អ្នកនឹងមានអារម្មណ៍នឿយហត់ ឈឺក្បាល ឈឺចាប់ឬមានរោគសញ្ញាដូចជាផ្តាសាយ ប៉ុន្តែគ្រូពេទ្យបាននិយាយថា វាមិនមានអ្វីដែលត្រូវព្រួយបារម្ភនោះទេ។ សាស្ត្រាចារ្យ Martin Marshall មកពីមហាវិទ្យាល័យ Royal University of GPs បាននិយាយថា “វាជារឿងធម្មតាទៅហើយនៅពេលការចាក់វ៉ាក់សាំងភាគច្រើនសម្រាប់អ្នកជំងឺខ្លះ ជួបប្រទះផលប៉ះពាល់ស្រាល។ ប្រសិនបើចាំបាច់ យើងនឹងណែនាំឲ្យអ្នកជំងឺដោះស្រាយបញ្ហាទាំងនេះ ដោយប្រើថ្នាំបំបាត់ការឈឺចាប់ ដូចជាថ្នាំប៉ារ៉ាសេតាមុលជាដើម”។ ការណែនាំរបស់រដ្ឋាភិបាលព្រមានថា វ៉ាក់សាំងអាចបណ្តាលឲ្យមានផលប៉ះពាល់ដូចជាថ្នាំពេទ្យទាំងអស់ដែរ។ ការណែនាំបានបន្ថែមទៀតថា មនុស្សភាគច្រើនគឺមានផលប៉ះពាល់ស្រាល និងមានរយៈពេលខ្លីប៉ុន្តែមិនមែនគ្រប់គ្នាសុទ្ធតែជួបប្រទះនោះទេ”។ ទោះបីជាអ្នកមានរោគសញ្ញាបន្ទាប់ពីចាក់វ៉ាក់សាំងលើកដំបូងក៏ដោយ ក៏អ្នកនៅតែត្រូវការចាក់វ៉ាក់សាំងលើកទីពីរដដែរ៕ ប្រែសម្រួលដោយ៖ Vann Vann ប្រភព៖ | 2021-03-12T15:36:00+07:00 | kampucheathmey.com | https://www.kampucheathmey.com/health/79583 |
5ff15670-6273-4bf2-8a9f-b738bd2a8b51 | អ្នកមានជំងឺតម្រងនោម ប្រឈមហានិភ័យស្លាប់ដោយសារកូវីដ ខ្លាំងជាងមនុស្សអាយុលើស៨០ឆ្នាំ | ម្នាក់ក្នុងចំណោមមនុស្ស៣០នាក់ដែលមានជំងឺតម្រងនោមបានស្លាប់ដោយសារវីរុសកូរ៉ូណាដែលជាហេតុជំរុញឲ្យមានការអំពាវនាវជាបន្ទាន់ថា ពួកគេគួរតែត្រូវបានផ្តល់អាទិភាពសម្រាប់ការចាក់វ៉ាក់សាំង។ យោងតាមអង្គការ Kidney Care UK បានឲ្យដឹងថា គិតត្រឹមពេលនេះ អ្នកមានបញ្ហាតម្រងនោមចំនួន៦៦២នាក់ក្នុងចំណោម២០,០០០នាក់បានស្លាប់ដោយសារការឆ្លងវីរុសកូរ៉ូណា។ មនុស្ស៥៦៤នាក់ផ្សេងទៀតដែលទទួលការវះកាត់ប្តូរក្រលៀនក៏បានបាត់បង់អាយុជីវិតដោយសារតែជំងឺកូវីដ១៩ផងដែរ។ លោកវេជ្ជបណ្ឌិត Graham Lipkin ប្រធានសមាគម Renal បាននិយាយថា “មានមនុស្សចំនួន៥៦,០០០នាក់នៅក្នុងចក្រភពអង់គ្លេសដែលមានទាំងជំងឺតម្រងនោមនិងប្តូក្រលៀន។ លោកនិយាយថា “ពួកគេត្រូវបានវាយប្រហារធ្ងន់ធ្ងរដោយជំងឺកូវីដ១៩។ យើងចាំបាច់ត្រូវការពារពួកគេឥឡូវនេះ យើងមានវ៉ាក់សាំងហើយ។ ពាក់កណ្តាលនៃអ្នកដែលមានជំងឺតម្រង់នោមគឺមានអាយុ៤០ឆ្នាំឬក្រោមនេះហើយភាគច្រើនជាគ្រួសារវ័យក្មេង”។ លោកបន្តថា “វាជាការពិតដែលថា បុរសឬស្ត្រីអាយុក្រោម៤០ឆ្នាំដែលមានបញ្ហាតម្រងនោមទំនងជាស្លាប់ដោយសារជំងឺកូវីដ១៩ច្រើនជាងបុរសដែលមានអាយុ៨០ឆ្នាំរហូតដល់ទៅ៤ដងឯណោះ”។ ជំងឺកូវីដ១៩ត្រូវបានគេគិតថា បានបំផ្លាញតម្រងនោមដោយសារតែការកកឈាម៕ ប្រែសម្រួលដោយ៖ Vann Vann ប្រភព៖ | 2021-03-12T15:35:00+07:00 | kampucheathmey.com | https://www.kampucheathmey.com/health/28327 |
055f0d3d-9f46-40fa-a3a7-f0bb8240d1c8 | អគ្គមេបញ្ជាការ កងយោធពលខេមរភូមិន្ទ បញ្ជាកម្លាំងក្រុមគ្រូពេទ្យ របស់កងយោធពលខេមរភូមិន្ទ ត្រៀម ប្រតិបត្តិការ ទប់ស្កាត់ជំងឺកូវីដ១៩ | ភ្នំពេញ ៖ នាយឧត្តមសេនីយ៍ វង្ស ពិសេន អគ្គមេបញ្ជាការ នៃកងយោធពលខេមរភូមិន្ទបានចេញបទបញ្ជាឲ្យប្រើបាស់កម្លាំងក្រុមគ្រូពេទ្យ នៃកងយោធពលខេមរភូមិន្ទ ដើម្បីត្រៀមចូលរួមប្រតិបត្តិការទប់ស្កាត់ជំងឺកូវីដ១៩ ជាមួយគណៈកម្មការអន្តរក្រសួង ដើ្បម្បីប្រយុទ្ធនឹងជំងឺកូវីដ-១៩ ខណៈជំងឺកំពុងតែរាតត្បាត ។ ការចេញបទបញ្ជារបស់ នាយឧត្តមសេនីយ៍ វង្ស ពិសេន ធ្វើឡើងកាលពីថ្ងៃទី១១ ខែមីនា ឆ្នាំ២០២១៕ | 2021-03-12T15:31:00+07:00 | dap-news.com | https://dap-news.com/national/2021/03/12/126105/ |
ce35d454-0b0e-4078-9f66-c7367ca49b4e | សាំចិត្តណាស់ ! បុរសចិន១ក្រុមនេះ រថយន្តមិនហ៊ានដឹក លេងដើរថ្មើរជើងឆ្លងកាត់… | នៅព្រឹកថ្ងៃទី១២ ខែមីនា ឆ្នាំ២០២១ កម្លាំងសមត្ថកិច្ចស្រុកបរសេដ្ឋបានធ្វើការឃាត់ខ្លួនជនជាតិចិនចំនួន៦នាក់ ដែលលួចដើរក្នុងអូរត្រង់ចំណុច ភូមិថ្មីខាងត្បូង ឃុំទួលអំពិល នៃស្រុកបរសេដ្ឋ ។ ជនជាតិចិន១ក្រុមនេះ ត្រូវបានប្រជាការពារឃើញ ហើយរាយការណ៍ទៅអាជ្ញាធរថ្នាក់លើ ទើបកម្លាំងសមត្ថកិច្ចចុះទៅធ្វើការឃាត់ខ្លួនយកមកអធិការដ្ឋានស្រុក។ បន្ទាប់មក មន្ទីរសុខាភិបាល បានទៅយកសំណាករួច ហើយនាំទៅធ្វើចត្តាឡីស័ក ក្នុងមជ្ឈមណ្ឌលអភិវឌ្ឍន៍ជនបទ កម្ពុជា-កូរ៉េ។ ជាមួយគ្នានោះដែរ លោកវី សំណាង អភិបាលខេត្តកំពង់ស្ពឺ សូមធ្វើការអំពាវនាវដល់បងប្អូនប្រជាពលរដ្ឋ សូមកុំភ្លេចអនុសាសន៍ណែនាំដ៏ខ្ពង់ខ្ពស់ របស់សម្ដេច ហ៊ុន សែន ដែលលោកបានដាក់ចេញនូវវិធានការដើម្បីបង្ការ និងទប់ស្កាត់នៃការឆ្លងរីករាលដាលនូវជំងឺកូវីដ-១៩ គឺ៣ការពារ និង៣កុំ៕ | 2021-03-12T15:00:53+07:00 | kbnnews.com | https://kbn.news/archives/211210 |
46cab6e0-b069-4043-8f82-069d059813ea | លោកជំទាវ ឱ វណ្ណឌីន ច្រានចោលចំពោះព័ត៌មានករណីអ្នកជំងឺកូវីដ-១៩ម្នាក់ទៀតបានស្លាប់, គ្រូពេទ្យម្នាក់នៅអ្នកលឿងកំពុងព្យាបាលនៅពេទ្យរុស្ស៊ី | ភ្នំពេញ ៖ អ្នកនាំពាក្យក្រសួងសុខាភិបាល លោកជំទាវ ឱ វណ្ណឌីន នៅថ្ងៃទី១២មីនានេះ បានច្រានចោលចំពោះព័ត៌មានករណីអ្នកជំងឺកូវីដ-១៩ម្នាក់ទៀតបានស្លាប់ ដែលព័ត៌មាននេះជាព័ត៌មានមិនពិតទេ។ មិនពិតទេណា។ គាត់កំពុងតែសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ លោកជំទាវ បញ្ជាក់ថា គាត់កំពុងតែសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតនៅឡេីយទេ។ លោកជំទាវ ក៏សុំកុំបន្តចែកចាយព័ត៍មានមិនពិតនេះ។ បើតាមសារសំឡេង បានលើកឡើងថា គ្រូពេទ្យម្នាក់នៅអ្នកលឿងបានស្លាប់ហើយ ហើយកូនប្រសាគាត់ដែលធ្វើការយោធា ក៏កើតជំងឺកូវីដនេះដែរ ហើយបានចម្លងទៅមនុស្ស៩នាក់ផ្សេងទៀត៕ រក្សាសិទ្ធិដោយ៖បញ្ញាស័ក្តិ | 2021-03-12T12:24:38+07:00 | cen.com.kh | https://cen.com.kh/archives/307540.html |
8fec81a2-5a0f-4bb8-8b8f-975b993b5514 | លើកលែងករណីការបូជាសពមកការបញ្ចុះសពវិញ សាសនិកឥស្លាម និងជនជាតិដើមភាគតិច ដែលបានស្លាប់ដោយសារជំងឺកូវីដ-១៩ | ភ្នំពេញ៖ ក្រសួងធម្មការ និងសាសនា សូមឲ្យប្រធានមន្ទីរធម្មការ និងសាសនាគ្រប់រាជធានី-ខេត្ត លើកលែងករណីការបូជាសពមកការបញ្ចុះសពវិញ សាសនិកឥស្លាម និងជនជាតិដើមភាគតិច ដែលបានស្លាប់ដោយសារជំងឺកូវីដ-១៩។ យោងតាមប្រសាសន៍ ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា កាលពីថ្ងៃទី០៩ ខែមីនា ឆ្នាំ២០២១ ស្តីពីបូជាសពអ្នកដែលបានស្លាប់ដោយសារជំងឺកូវីដ- ១៩ ។ ប្រសាសន៍ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា កាលពីថ្ងៃទី ១០ ខែមីនា ឆ្នាំ២០២១ ស្តីពីការលើកលែងការបូជាសព សាសនិកឥស្លាម និងជនជាតិដើមភាគតិច អ្នកដែលបានស្លាប់ដោយសារជំងឺកូវីដ-១៩ ។ លោករដ្ឋមន្ត្រីក្រសួងធម្មការនិងសាសនា ឈិត សុខុន សូមជម្រាបជូនលោកប្រធានមន្ទីរធម្មការ និងសាសនា រាជធានី-ខេត្តជ្រាបថា ៖ រាជរដ្ឋាភិបាលសម្រេចលើកលែងករណីការបូជាសពសាសនិកឥស្លាម និងជនជាតិដើមភាគតិច ដែលបានស្លាប់ដោយសារជំងឺកូវីដ-១៩ ដើម្បីឱ្យស្របទៅតាមជំនឿ ប្រពៃណី និងទំនៀមទំលាប់របស់សាសនិកឥស្លាម និងជនជាតិដើមភាគតិច ក្នុងការបញ្ចុះសពដោយអនុវត្តតាមវិធានសុខាភិបាល ហើយជាគោលនយោបាយរបស់រាជរដ្ឋាភិបាល ចំពោះគ្រប់ជាតិសាសន៍ និងសាសនា ដែលចាត់ទុកជាសុខដុមនីយកម្មជនជាតិ និងសាសនា ដែលមាននៅក្នុង ព្រះរាជាណាចក្រកម្ពុជា ។ អាស្រ័យហេតុនេះ សូមលោកប្រធានមន្ទីរធម្មការ និងសាសនាគ្រប់រាជធានី-ខេត្ត ត្រូវអនុវត្ត៕ រក្សាសិទ្ធិដោយ៖បញ្ញាស័ក្តិ | 2021-03-12T11:36:47+07:00 | cen.com.kh | https://cen.com.kh/archives/307471.html |
b552f1af-ea87-411d-b8c1-8ccf34933fcf | កូវីដ១៩! បន្ទាប់ពីរាជធានីភ្នំពេញ មានខេត្តកណ្ដាលដែលមានករណីឆ្លងកូវីដ១៩ នាំមុខគេ | ក្រសួងសុខាភិបាល នៅព្រឹកថ្ងៃទី១២ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ពីការបន្តរកឃើញអ្នកឆ្លងកូវីដ១៩ ចំនួន៦២នាក់ថែមទៀត ខណៈអ្នកជំងឺ២២នាក់បានជាសះស្បើយ។ នៅក្នុងសេចក្ដីប្រកាសព័ត៌មានផងដែរ ក៏បានបង្ហាញថា ខេត្តកណ្ដាលនៅតែជាខេត្តដែលនាំមុខមានអ្នកឆ្លងជំងឺកូវីដ១៩ ច្រើនជាងគេ បន្ទាប់ពីរាជធានីភ្នំពេញ ដោយមានចំនួន ១៦នាក់ ក្នុងនោះខេត្តកោះកុង ចំនួន ០៨ នាក់ កំពង់ធំ ០១នាក់ និងខេត្តព្រៃវែង ០៧ នាក់ ដោយឡែកក្នុងរាជធានីភ្នំពេញគឺមានរហូតដល់ ២៨នាក់ ៕ ប្រភព៖ | 2021-03-12T11:04:44+07:00 | kbnnews.com | https://kbn.news/archives/211194 |
72882757-b3ec-43e8-87e3-6389c22b8461 | ថ្ងៃទី១១មីនា មានករណីវិជ្ជមានវីរុសកូវីដ-១៩ ថ្មីចំនួន ៦២នាក់ និងមានអ្នកជាសះស្បើយចំនួន ២២នាក់ | ភ្នំពេញ ៖ ក្រសួងសុខាភិបាល ប្រកាសថា រហូតដល់ម៉ោង ០៩និង០០ ព្រឹក ថ្ងៃទី ១២ មីនា ២០២១ រកឃើញករណីជំងឺកូវីដ-១៩ សរុបចំនួន ៦២នាក់ ឆ្លងសហគមន៌ ៦០នាក់ និងនាំចូល ២នាក់និងមានជាសះស្បើយ ២២នាក់ ។ ដូច្នេះចំនួនករណីជំងឺកូវីដ-១៩សរុបកើន ១២២៥នាក់ ចំនួនសំរាកពេទ្យ ៦០៥នាក់ និងចំនួនជាសះស្បើយសរុបកើន ៦១៩នាក់ និង ស្លាប់ ១នាក់ ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសយើងកំពុងរាត្បាតក្នុងសហគមន៍ហើយ និងប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ ត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ ត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ បានធ្វើតេស្តចំនួន 563959 ស្មើនឹង 33568 ក្នុង១លាននាក់៕ រក្សាសិទ្ធិដោយ៖បញ្ញាស័ក្តិ | 2021-03-12T11:00:33+07:00 | cen.com.kh | https://cen.com.kh/archives/307434.html |
5fc6d7c1-a9f5-4a48-ad39-679113e5615b | ប្រុងប្រយ័ត្នអ្នកកំពង់ធំ! ព្រឹកនេះ មានស្រ្តីអាយុ៧៥ ឆ្នាំម្នាក់ឆ្លងកូវីដ១៩ | នាថ្ងៃទី១២ មីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មានបញ្ជាក់ពីការបន្តរកឃើញអ្នកឆ្លងកូវីដ១៩ ចំនួន៦២នាក់ថែមទៀត ខណៈអ្នកជំងឺ២២នាក់បានជាសះស្បើយ៖ | 2021-03-12T10:14:25+07:00 | kbnnews.com | https://kbn.news/archives/211185 |
b345de62-b965-407f-b919-5d4429480425 | លោក ស្រ៊ុន ពៅ ៖ តម្រូវការបរិភោគសាច់ មានការថយចុះ ខណៈតម្លៃលក់នៅលើទីផ្សារនៅតែថ្លៃ ក្នុងពេលស្ថានភាពសេដ្ឋកិច្ចមិនល្អដោយសារជំងឺកូវីដ១៩ | ភ្នំពេញ៖ ប្រធានសមាគមអ្នកចិញ្ចឹមសត្វកម្ពុជា លោក ស្រ៊ុន ពៅ បានអះអាងថា មានផលប៉ះពាល់មួយចំនួន គឺលក់មិនបានច្រើន ប៉ុន្តែការចិញ្ចឹមក៏មានការកើនឡើងច្រើន ព្រោះតម្រូវការបរិភោគមានការថយចុះក្នុងពេលស្ថានភាពសេដ្ឋកិច្ចមិនល្អដោយសារជំងឺកូវីដ១៩។ ចំណែកការនាំចូលក៏ត្រូវបានបន្ថយចំនួនផងដែរ។ លោក ស្រ៊ុន ពៅ បានគូសបញ្ជាក់ថា តម្រូវការសាច់សត្វពុំមានការខ្វះខាតនោះទេ គឺមានតែលើសតម្រូវការថែមទៀត ក៏ប៉ុន្តែតម្រូវការទិញយកទៅចម្អិនជាម្ហូបអាហារមានការធ្លាក់ចុះយ៉ាងខ្លាំង។ លោកបានបន្តថា វិស័យចិញ្ចឹមសត្វនៅកម្ពុជា មានការរីកចម្រើនយ៉ាងខ្លាំង ប៉ុន្តែបើនិយាយពីមាន់វិញនៅសល់រាប់លានក្បាល បើទោះបីជាអ្នកចិញ្ចឹមលក់ក្នុង ១គីឡូ តម្លៃ ១៥០០រៀល ក៏មានគេទិញយកមិនអស់នោះដែរ។ បើសិនមើលទៅទីផ្សារ ដែលធ្លាប់មួយថ្ងៃលក់អស់ ២០០ក្បាល ប៉ុន្តែឥឡូវនេះលក់ក្នុងមួយថ្ងៃមិនបាន ២០ ទៅ ៣០ក្បាលផង ប៉ុន្តែអាជីវករលក់មាន់នៅតែលក់ថ្លៃពី ៨ពាន់រៀល ទៅ ៩ពាន់រៀល ក្នុងមួយគីឡូមាន់សាច់ ខណៈការលក់នៅកសិដ្ឋានវិញ ក្នុងមួយគីឡូ ១៥០០រៀលស្ទើរតែមិនបានផង ដូច្នេះធ្វើឲ្យមាន់របស់ពួកគាត់កកស្ទះយ៉ាងខ្លាំង។ ម្យ៉ាងវិញទៀត សមាគម និងក្រសួងកំពុងតែសហការរៀបចំដើម្បីរកវិធីជួយដល់អ្នកចិញ្ចឹមមាន់ ក៏ប៉ុន្តែជួយមិនចេញនោះទេ ដោយសារតែការដឹកទៅលក់នៅថៃ គឺដឹកចេញទៅមិនបាន និងដឹកទៅវៀតណាមក៏ដឹកទៅមិនបាន ដោយសារប្រទេសគេមានអ្នកចិញ្ចឹមសត្វដូចយើងដែរ។ ដោយឡែក សាច់ជ្រូកវិញ ត្រូវបានលោក ស្រ៊ុន ពៅ លើកឡើងថា មានផលប៉ះពាល់មួយចំនួន គឺលក់មិនបានច្រើន ប៉ុន្តែការចិញ្ចឹមក៏មានការកើនឡើងច្រើន ព្រោះតម្រូវការបរិភោគមានការថយចុះក្នុងពេលស្ថានភាពសេដ្ឋ កិច្ចមិនល្អដោយសារជំងឺកូវីដ១៩។ ចំណែកការនាំចូលក៏ត្រូវបានបន្ថយចំនួនផងដែរ។ យ៉ាងណាក៏ដោយលោកថា តម្លៃសាច់ជ្រូក មិនធ្លាក់ចុះនោះទេ ពោលគឺវានៅរក្សាតម្លៃដដែល ប៉ុន្តែតម្រូវការមានការថយចុះ ខណៈកាលពីមុនយើងធ្លាប់មានតម្រូវការក្នុងមួយថ្ងៃ ៨ពាន់ក្បាល តែឥឡូវនេះនៅសល់តែត្រឹម ៦ពាន់ក្បាលប៉ុណ្ណោះ។ ប្រធានសមាគមអ្នកចិញ្ចឹមសត្វរូបនេះឲ្យដឹងទៀតថា ទោះបីជាតម្លៃជ្រូកលក់ចេញពីកសិដ្ឋានធ្លាក់ចុះ ក៏អាជីវករលក់នៅតាមផ្សារលក់សាច់ជ្រូកក្នុងតម្លៃខ្ពស់ដដែល ដែលកត្តានេះហើយវាក៏ជាផ្នែកមួយរួមផ្សំធ្វើឲ្យតម្រូវការធ្លាក់ចុះ ក្នុងពេលចំណូលប្រជាពលរដ្ឋកំពុងថមថយ៕ រក្សាសិទ្ធិដោយ៖CEN | 2021-03-12T10:04:00+07:00 | cen.com.kh | https://cen.com.kh/archives/307412.html |
7a78c609-a2f7-4c82-a31b-939deb362cf4 | អាណិតណាស់! ក្នុងចំណោមអ្នកកើតកូវីដ១៩ ចំនួន៦២នាក់ មានក្មេងអាយុជាង១ឆ្នាំម្នាក់ឆ្លងកូវីដ ដែរ | នាថ្ងៃទី១២ ខែមីនា ឆ្នាំ២០២១ នេះ ក្រសួងបានប្រកាសថា រកឃើញអ្នកឆ្លងកូវីដ១៩ ចំនួន៦២នាក់ថែមទៀត ដោយក្នុងនោះមានកូនក្មេងអាយុ ១ឆ្នាំ ៦ខែម្នាក់កើតកូវីត ខណៈអ្នកជំងឺ២២នាក់បានជាសះស្បើយ៖ | 2021-03-12T10:01:21+07:00 | kbnnews.com | https://kbn.news/archives/211174 |
0fa464b2-798b-49bf-8ec4-260efa383bcb | លទ្ធផលចេញហើយ ! អ្នកឆ្លងកូវីដ១៩ច្រើនមិនធម្មតា គឺចំនួន៦២នាក់ | នៅមុននេះបន្តិច ក្រសួងសុខាភិបាល បានចេញសេចក្តីប្រកាសព័ត៌មានបញ្ជាក់ពីការបន្តរកឃើញអ្នកឆ្លងកូវីដ១៩ ចំនួន៦២នាក់ថែមទៀត ខណៈអ្នកជំងឺ២២នាក់បានជាសះស្បើយ៖ | 2021-03-12T09:36:38+07:00 | kbnnews.com | https://kbn.news/archives/211163 |
ffb69bcb-d9f1-4995-90ec-efb770004a23 | ឆ្លងច្រើនណាស់ថ្ងៃនេះ! កម្ពុជា មានករណីឆ្លងកូវីដ១៩ថ្មី ចំនួន៦២នាក់ | រាជធានីភ្នំពេញ៖ ក្រសួងសុខាភិបាល បានប្រកាសព័ត៌មាន នៅព្រឹក ថ្ងៃទី១២ ខែមីនា ឆ្នាំ២០២១ ថា ក្នុងរយៈពេល២៤ម៉ោងកន្លងមកនេះ កម្ពុជាមានករណីឆ្លងថ្មី នៃកូវីដ១៩ ចំនួន៦២នាក់ និងជាសះស្បើយ ចំនួន២២នាក់។ ក្រសួងសុខាភិបាលកម្ពុជា បានបញ្ជាក់ថា ក្នុងចំណោមអ្នកឆ្លងថ្មីទាំង៦២នាក់នោះ មានករណីពាក់ព័ន្ធឹងការឆ្លងចូលសហគមន៍ នៃព្រឹត្ដិការណ៍ ២០ កុម្ភៈ ចំនួ៦០នាក់ និងអ្នកដំណើរមកពីក្រៅប្រទេស ចំនួន២នាក់។ ទោះជាយ៉ាងណា ក៏មានសញ្ញាល្អផងដែរ ដោយសារនៅថ្ងៃនេះ កម្ពុជាបានព្យាបាលអ្នកជំងឺកូវីដឲ្យជាសះស្បើយចំនួន២២នាក់បន្ថែមទៀត។ សូមជម្រាបថា គិតត្រឹមព្រឹក ថ្ងៃទី១២ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដ១៩ សរុប ១២២៥ នាក់ ហើយក្នុងចំណោមអ្នកជំងឺទាំងនោះ មានអ្នកជាសះស្បើយ ៦១៩ នាក់ និងស្លាប់ម្នាក់។ ដោយឡែកអ្នកជំងឺផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ | 2021-03-12T09:32:20+07:00 | kbnnews.com | https://kbn.news/archives/211155 |
5451471e-e29e-4cf1-85c3-038d809ade68 | កើនកាន់តែខ្លាំងហើយ! ព្រឹកនេះក្រសួងប្រកាសរកឃើញករណីឆ្លងកូវីដ-១៩ ៦២នាក់ | ក្រសួងសុខាភិបាល នៅព្រឹកថ្ងៃទី១២ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ពីការបន្តរកឃើញអ្នកឆ្លងកូវីដ១៩ ក្នុងសហគមន៍ចំនួន៦២នាក់ថែមទៀត ខណៈអ្នកជំងឺ២២នាក់បានជាសះស្បើយ។ ក្នុងនោះករណីឆ្លងសហគមន៍មាន ៦០នាក់ និងករណីនាំចូលអ្នកដំណើរពីបរទេសចំនួន ០២នាក់ ៕ | 2021-03-12T09:31:23+07:00 | kbnnews.com | https://kbn.news/archives/211145 |
524c36b9-f1bb-4605-8c27-b986f417e42a | ត្រៀមដី១០ហិកតា និងឡបច្ចេកទេសស្តង់ដារ៦ ដើម្បីបូជាសពដោយសារជំងឺកូវីដ-១៩ នៅមូលដ្ឋានក្នុងស្រុកឱរ៉ាល់ | ភ្នំពេញ៖ រដ្ឋបាលរាជធានីភ្នំពេញបានរៀបចំ នូវផ្ទៃដីប្រមាណ ១០ហិតា និងឡបច្ចេកទេសស្តង់ដារសម្រាប់បូជាសពអ្នកស្លាប់ដោយសារជំងឺកូវីដ-១៩មានមូលដ្ឋានក្នុងស្រុកឱរ៉ាល់ នៃខេត្តកំពង់ស្ពឺ។ លោក ម៉េត មាសភក្ដី អ្នកនាំពាក្យរដ្ឋបាលរាជធានីភ្នំពេញបានឱ្យដឹងនៅរសៀលថ្ងៃទី១១ ខែមីនា ឆ្នាំ២០២១ថា ចំពោះមុខក្រោយពីទទួលបានបទបញ្ជារបស់សម្ដេចតេជោ ហ៊ុន សែន នាយករដ្ឋមន្ត្រី និងការដឹកនាំបញ្ជាដោយផ្ទាល់ពីឯកឧត្តម ឃួង ស្រេង អភិបាលរាជធានីភ្នំពេញ ភ្លាមៗអាជ្ញាធរ និងជំនាញពាក់ព័ន្ធបានគិតគូរជ្រើសរើសទីតាំងសម្រាប់រៀបចំធ្វើជាកន្លែងបូជាសពអ្នកស្លាប់ដោយសារជំងឺកូវីដ១៩ ដោយគិតគូរពីសុវត្ថិភាព និងមិនឱ្យប៉ះពាល់ដល់ប្រជាពលរដ្ឋនោះ ទើបពិនិត្យ និងសម្រេចឃើញថា មានតែទីតាំងមូលដ្ឋានក្នុងស្រុកឱរ៉ាល់ នៃខេត្តកំពង់ស្ពឺនោះទេ ដែលផ្ដល់សុវត្ថិភាព និងជាជម្រើសល្អនៅក្នុងការបង្កើតឱ្យមានជាទីតាំងសម្រាប់បូជាសពអ្នកដែលស្លាប់ដោយសារជំងឺកូវីដ១៩នេះ ដោយសារទីនោះមិនប៉ះពាល់ដល់ការរស់នៅរបស់ប្រជាពលរដ្ឋឡើយ។ លោក ម៉េត មាសភក្ដី បានបន្ថែមថា បច្ចុប្បន្នរដ្ឋបាលរាជធានីភ្នំពេញបានរៀបចំផ្ទៃដីទំហំប្រមាណ១០ហិកតា និងឡជាបច្ឆាបច្ចេកទេសស្តង់ដារចំនួន ៦ សម្រាប់ត្រៀមបូជាសពអ្នកស្លាប់ដោយសារជំងឺកូវីដ-១៩នេះ គឺស្ថិតក្នុងស្រុកឱរ៉ាល់ នៃខេត្តកំពង់ស្ពឺ ដូចដែលបានសិក្សា និងគិតគូរនោះ។ លោក ម៉េត មាសភក្ដី បានគូសបញ្ជាក់បន្ថែមថា ទោះបីមកដល់ពេលនេះការរីករាលដាលនៃជំងឺកូវីដ១៩ នៅតែបន្តមាន និងមានអ្នកស្លាប់ម្នាក់ក្ដី ក៏ភូមិសាស្ត្ររាជធានីភ្នំពេញមិនត្រូវបានប្រកាសបិទ ឬផ្អាកចរាចរណ៍តំបន់ណាឡើយ លើកលែងតែទីតាំងប្រមាណជា ១០០ទីតាំង ដែលមានដូចជាផ្ទះ ឬខុនដូជាដើម មានអ្នកពាក់ព័ន្ធកំពុងរស់នៅ និងធ្វើចត្តាឡីស័កប៉ុណ្ណោះដែលត្រូវបានហ៊ុមព័ន្ធទីនោះ ព្រោះថា រដ្ឋបាលរាជធានីភ្នំពេញបានត្រៀមលក្ខណៈរួចជាស្រេចចំពោះការដោះស្រាយសភាពការណ៍បន្ទាន់ៗ ទាំងការរៀបចំទីតាំងធ្វើចត្តាឡីស័ក ទីតាំងព្យាបាល ពិសេសគឺការការពារសន្តិសុខសណ្ដាប់ធ្នាប់តំបន់ពាក់ព័ន្ធទាំងនោះ៕ រក្សាសិទ្ធិដោយ៖បញ្ញាស័ក្តិ | 2021-03-12T09:30:42+07:00 | cen.com.kh | https://cen.com.kh/archives/307383.html |
ddf34ebd-c4cf-4b3a-b93f-69728badd032 | កូវីដរាតត្បាតចូលសហគមន៍ ចំនួនអ្នកទៅចាក់វ៉ាក់សាំងបង្ការ កើនឡើងខ្លាំង | រាជធានីភ្នំពេញ៖ ចាប់តាំងពីការបើកយុទ្ធនាការចាក់វ៉ាក់សាំងបង្ការកូវីដ១៩ នៅថ្ងៃទី១០ ខែកុម្ភៈ ឆ្នាំ២០២១ រហូតដល់ថ្ងៃទី១១ ខែមីនា ឆ្នាំ២០២១ ក្រសួងសុខាភិបាលកម្ពុជា បានចាក់វ៉ាក់សាំងបង្ការកូវីដ១៩ ដែលជាជំនួយរបស់រដ្ឋាភិបាលចិន ចូលដល់មន្រ្ដី រាជកា និងជនស៊ីវិល សរុបកើនដល់ជិត១៣០ ០០០នាក់។ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា បានបញ្ជាក់ នៅក្នុងសេចក្ដីជូនព័ត៌មានដល់សាធារណជនថា ចំនួនអ្នកដែលស្ម័គ្រចិត្តចាក់វ៉ាក់សាំងកូវីដ-១៩ (Sinopharm Beijing Institute of Biological Products) ពីថ្ងៃទី១០ កុម្ភៈ ដល់ថ្ងៃទី១១ ខែមីនា ឆ្នាំ២០២១ និង (COVISHIELD) ពីថ្ងៃទី០៤ ខែមីនា ដល់ថ្ងៃទី១១ ខែមីនា ឆ្នាំ២០២១៖ ១.សរុបអ្នកមកចាក់វ៉ាក់សាំងកូវីដ-១៩៖ ១៤៦ ៦០១នាក់ (ស្រី ៤៧ ៧៣៩នាក់)។ ២.អ្នកបានចាក់វ៉ាក់សាំងរួច៖ ១២៩ ៩០៨នាក់ (ស្រី ៤០ ៨០៨នាក់)។ ៣.អ្នកដែលគ្រូពេទ្យមិនអនុញ្ញាតឲ្យចាក់៖ ១៦ ៦៩៣នាក់ (ស្រី ៦ ៩៣១នាក់)៕ | 2021-03-12T07:39:25+07:00 | kbnnews.com | https://kbn.news/archives/211121 |
e2407371-577d-4230-9cbc-1b1ea7924eda | កម្ពុជារកឃើញករណីឆ្លងកូវីដ ៦០នាក់ថែមទៀត ជាង ៤០នាក់ជាជនជាតិខ្មែរ | ក្រសួងសុខាភិបាលកម្ពុជាបានឲ្យដឹងនៅថ្ងៃសុក្រនេះថា មនុស្ស ៦០ នាក់ទៀត បានឆ្លងជំងឺកូវីដ១៩ ក្នុងព្រឹត្តិការណ៍ឆ្លងសហគមន៍ដែលក្នុងនោះ ជាង ៤០ នាក់ ជាជនជាតិខ្មែរ។ សេចក្តីប្រកាសព័ត៌មានរបស់ក្រសួងសុខាភិបាល ឲ្យដឹងថា មនុស្ស ៦០ នាក់បន្ថែមទៀតបានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងព្រឹត្តិការណ៍ «២០ កុម្ភៈ» កើនទៅដល់ ៧១២ នាក់។ អ្នកឆ្លងនៅថ្ងៃនេះ ភាគច្រើននៅរាជធានីភ្នំពេញ ខេត្តកណ្តាល ព្រៃវែង និងកោះកុងជាដើម។ ក្រសួងសុខាភិបាលក៏បានឲ្យដឹងថា មនុស្ស ២២ នាក់ បានជាសះស្បើយពីជំងឺកូវីដ១៩ នេះផងដែរ។ អង្គការសុខភាពពិភពលោក (WHO) បានប្រកាសឲ្យចាត់វិធានការទាំងអស់គ្នាពេលនេះ ដើម្បីបញ្ចៀសផលប៉ះពាល់ធ្ងន់ធ្ងរ។ កាលពីថ្ងៃព្រហស្បតិ៍ ក្រសួងសុខាភិបាលបានឲ្យដឹងថា អ្នកជំងឺកូវីដ១៩ ម្នាក់អាយុ ៥០ ឆ្នាំ បានស្លាប់ដែលជាករណីស្លាប់ដំបូងក្នុងប្រទេសកម្ពុជា។ លោកស្រី ឱ វណ្ណឌីន រដ្ឋលេខាធិការក្រសួងសុខាភិបាលនិងជាអ្នកនាំពាក្យ បានប្រាប់សារព័ត៌មានក្នុងស្រុកថា អ្នកជំងឺមួយចំនួនទៀតមានសុខភាពមិនល្អនោះទេ ហើយក្រុមគ្រូពេទ្យកំពុងតាមដានសុខភាពរបស់ពួកគេ។ លោកស្រីបន្ថែមថា ស្ថានភាពនៃការរាតត្បាតនៃវីរុសជំងឺកូវីដ១៩ ក្នុងព្រឹត្តិការណ៍សហគមន៍នេះ ជា«ស្ថានភាពបារម្ភមែនទែន»។ លោកស្រីបញ្ជាក់ថា ជំងឺកូវីដ១៩ បម្លែងថ្មី ក៏កំពុងវាយលុកទីក្រុងភ្នំពេញនិងបណ្តាខេត្តផ្សេងៗផងដែរ។ គួរបញ្ជាក់ថា ករណីឆ្លងសរុបក្នុងប្រទេសកម្ពុជា មានចំនួន ១២២៥ នាក់ គិតចាប់ពីថ្ងៃឆ្លងជំងឺកូវីដ១៩ លើកដំបូងក្នុងប្រទេស រហូតមកដល់ថ្ងៃទី១២ ខែមីនា ឆ្នាំ ២០២១ នេះ៕ | 2021-03-12T07:00:00+07:00 | khmer.voanews.com | https://khmer.voanews.com/a/cambodia-reports-60-new-cases-of-covid-19-from-community-outbreak/5811839.html |
e3e225d2-12c2-4bf8-8449-7f75faf2ce1e | លោក Biden បញ្ជាឲ្យរដ្ឋនានាមានវ៉ាក់សាំងសម្រាប់ពលរដ្ឋអាមេរិកពេញវ័យទាំងអស់នៅត្រឹមថ្ងៃទី១ ខែឧសភា | ប្រធានាធិបតីសហរដ្ឋអាមេរិកលោក Joe Biden បានបញ្ជាឲ្យរដ្ឋទាំង ៥០ ដែនដីនិងអាជ្ញាធរតំបន់កុលសម្ព័ន្ធចាក់វ៉ាក់សាំងបង្ការជំងឺកូវីដ១៩ ដល់មនុស្សពេញវ័យទាំងអស់ ដោយចាប់ផ្តើមនៅខែឧសភា។ លោក Biden បានថ្លែងយ៉ាងដូច្នេះទៅកាន់ប្រទេសជាតិ កាលពីល្ងាចថ្ងៃព្រហស្បតិ៍។ លោកប្រធានាធិបតីបានមានប្រសាសន៍នៅក្នុងសុន្ទរកថាតាមទូរទស្សន៍ជាលើកទី ១ របស់លោកថា៖ «ការចាក់វ៉ាក់សាំងនេះរហ័សជាងការរំពឹងទុក។ ការណ៍នេះមិនមែនមានន័យថា មនុស្សគ្រប់គ្នានឹងទទួលបានការចាក់វ៉ាក់សាំងភ្លាមៗនោះទេ។ ក៏ប៉ុន្តែ វាមានន័យថា អ្នកអាចចុះឈ្មោះ សុំការចាក់វ៉ាក់សាំងចាប់ផ្តើមនៅថ្ងៃទី ១ ខែឧសភា»។ នៅចុងខែឧសភា សហរដ្ឋអាមេរិករំពឹងនឹងមានវ៉ាក់សាំងគ្រប់គ្រាន់សម្រាប់មនុស្សពេញវ័យទាំងអស់។ នេះបើតាមមន្ត្រីរដ្ឋបាលជាន់ខ្ពស់ម្នាក់ ដែលបានប្រាប់ក្រុមអ្នកយកព័ត៌មាន មុនពេលលោកប្រធានាធិបតីធ្វើសុន្ទរកថា។ ក្នុងសុន្ទរកថាចំរយៈពេលមួយឆ្នាំ ចាប់តាំងពីជំងឺកូវីដ១៩ ចាប់ផ្តើមរាលដាលទូទាំងសហរដ្ឋអាមេរិកមក លោកប្រធានាធិបតី Biden បានពន្យល់ពីគោលបំណងរបស់លោក ដើម្បីកម្រិតការប្រមូលផ្តុំគ្នានៅថ្ងៃបុណ្យឯករាជ្យអាមេរិកថ្ងៃទី ៤ ខែកក្កដា នៅឆ្នាំនេះ។ មុនសុន្ទរកថារបស់លោកប្រធានាធិបតី ដែលចំថ្ងៃទី ៥០ នៃការកាន់តំណែងផងនោះ រដ្ឋបាលរបស់លោក Biden បានប្រកាសពីការដាក់ពង្រាយកងទ័ពបន្ថែម ដើម្បីជួយដល់កិច្ចប្រឹងប្រែងចាក់វ៉ាក់សាំងនេះ ឱ្យដល់ចំនួនជាង ៦.០០០ នាក់។ បើតាមទិន្នន័យរដ្ឋាភិបាលអាមេរិក រហូតមកដល់ថ្ងៃពុធ វ៉ាក់សាំងប្រហែល ៩៦ លានដូស ត្រូវបានចាក់នៅក្នុងសហរដ្ឋអាមេរិក ដោយមានពលរដ្ឋអាមេរិកពេញវ័យប្រហែល ១០ ភាគរយ បានទទួលការចាក់វ៉ាក់សាំងគ្រប់ ២ ដូសរបស់ក្រុមហ៊ុន Moderna និង Pfizer/BioNTech៕ | 2021-03-12T07:00:00+07:00 | khmer.voanews.com | https://khmer.voanews.com/a/biden-directs-states-to-make-vaccine-available-to-all-adults-by-may-1/5811866.html |
5a2ad209-e16b-4c3b-ad59-43cda296552f | ពិភពលោករំឭកខួបទីមួយនៃការប្រកាសផ្លូវការរបស់អង្គការសុខភាពពិភពលោកអំពីការរាតត្បាតជំងឺកូវីដ១៩ | មួយឆ្នាំ បន្ទាប់ពីអង្គការសុខភាពពិភពលោកប្រកាសការរាតត្បាតនៃជំងឺកូវីដ១៩ ការសិក្សាថ្មីមួយបានរកឃើញថា សណ្តានវីរុសមួយប្រភេទដែលត្រូវបានរកឃើញជាលើកដំបូងនៅប្រទេសអង់គ្លេស បង្កគ្រោះថ្នាក់ជាងសណ្តានវីរុសដំបូងៗ។ ការសិក្សាមួយ ដែលចេញផ្សាយកាលពីថ្ងៃពុធក្នុងទស្សនាវដ្តីវេជ្ជសាស្ត្រអង់គ្លេស បាននិយាយថា អ្នកដែលឆ្លងវីរុសសណ្តាន B.1.1.7 អាចនាំឲ្យស្លាប់ចន្លោះរវាងពី ៣០% ទៅ ១០០% ច្រើនជាងអ្នកដែលឆ្លងវីរុសសណ្តានផ្សេងទៀត ដោយមានអត្រាជាមធ្យមប្រហែល ៦៤%។ វីរុសសណ្តាន B.1.1.7 ត្រូវបានគេរកឃើញនៅក្នុងប្រទេសជាង ១០០ ចាប់តាំងពីវាត្រូវបានរកឃើញដំបូង កាលពីខែកញ្ញា នៅភាគអាគ្នេយ៍នៃប្រទេសអង់គ្លេស។ ការសិក្សាមុនៗបង្ហាញថា វីរុសសណ្តាននេះឆ្លងខ្លាំងជាងវីរុសសណ្តានដំបូង។ ប្រទេសប្រេស៊ីលបានប្រកាសអំពីការស្លាប់ ដែលទាក់ទងទៅនឹងកូវីដ១៩ ចំនួន ២២៨៦នាក់ កាលពីថ្ងៃពុធ ដែលជាចំនួនកំណត់ត្រាមួយទៀតនៃចំនួនមនុស្សស្លាប់ក្នុងមួយថ្ងៃ។ ប្រទេសអាមេរិកខាងត្បូងនេះកំពុងទប់ទល់ការកើនឡើងខ្លាំងនៃករណីឆ្លងវីរុសសណ្តាន P.1 ថ្មី ដែលត្រូវបានគេរកឃើញ កាលពីខែវិច្ឆិកាក្នុងទីក្រុង Manaus តំបន់ Amazonia។ ក្រុមអ្នកស្រាវជ្រាវនិយាយថា វីរុសសណ្តាន P.1 មានល្បឿនចម្លងពី ១,៤ ទៅ ២,៤ ដងច្រើន ជាងប្រភេទវីរុសកូរ៉ូណាដំបូង ហើយវាក៏អាចឆ្លងជាថ្មីទៅមនុស្សដែលបានជាសះស្បើយពីជំងឺកូវីដ១៩ ផងដែរ៕ | 2021-03-12T07:00:00+07:00 | khmer.voanews.com | https://khmer.voanews.com/a/world-marks-one-year-anniversary-of-world-health-organization-official-declaration-of-covid-19-pandemic/5810721.html |
ce548f50-9593-423e-b1fa-2665b661f9eb | រដ្ឋបាលរាជធានីភ្នំពេញ ត្រៀមដី១០ហិកតា និងឡរបច្ចេកទេសស្តង់ដា៦ សម្រាប់បូជាសព អ្នកស្លាប់ ដោយជំងឺកូវីដ១៩ | ភ្នំពេញ៖ លោក ម៉េត មាសភក្តី អ្នកនាំពាក្យសាលារាជធានីភ្នំពេញ បានឲ្យដឹងថា រដ្ឋបាលរាជធានីភ្នំពេញ បានត្រៀមដី១០ហិកតា នៅក្នុងស្រុកឱរ៉ាល់ ខេត្តកំពង់ស្ពឺ និងឡរបច្ចេកទេសស្តង់ដារ៦ សម្រាប់បូជាសពអ្នកស្លាប់ ដោយសារជំងឺកូវីដ១៩ ។ អ្នកនាំពាក្យ សាលារាជធានីភ្នំពេញ បានថ្លែងប្រាប់ BTV នៅថ្ងៃទី១១ ខែមីនា ឆ្នាំ២០២១ ថា “ចំពោះមុខក្រោយពីទទួល បានបទបញ្ជា របស់សម្ដេចតេជោ ហ៊ុន សែន នាយករដ្ឋមន្ត្រី និងការដឹកនាំបញ្ជាដោយផ្ទាល់ ពីឯកឧត្តម ឃួង ស្រេង អភិបាលរាជធានីភ្នំ ពេញ ភ្លាមៗអាជ្ញាធរ និងជំនាញពាក់ព័ន្ធ បានគិតគូរជ្រើស រើសទីតាំងសម្រាប់រៀបចំធ្វើជាកន្លែង បូជាសពអ្នកស្លាប់ ដោយសារជំងឺកូវីដ១៩ ដោយគិតគូរពីសុវត្ថិភាព និងមិនឱ្យប៉ះពាល់ដល់ប្រជាពលរដ្ឋនោះ ទើបពិនិត្យនិងសម្រេចឃើញថា មានតែទីតាំងមូលដ្ឋាន ក្នុងស្រុកឱរ៉ាល់ នៃខេត្តកំពង់ស្ពឺនោះទេ ដែលផ្ដល់សុវត្ថិភាព និងជាជម្រើសល្អ នៅក្នុង ការបង្កើតឱ្យមានជាទីតាំង សម្រាប់បូជាសព អ្នកដែលស្លាប់ ដោយសារជំងឺ កូវីដ១៩នេះ ដោយ សារទីនោះមិនប៉ះពាល់ ដល់ការរស់នៅ របស់ប្រជាពលរដ្ឋឡើយ” ។ លោក ម៉េត មាសភក្ដី បានបន្ថែមថា បច្ចុប្បន្នរដ្ឋបាលរាជធានីភ្នំពេញ បានរៀបចំផ្ទៃដីទំហំ ប្រមាណ ១០ហិកតា និងឡរជាបច្ឆាបច្ចេកទេសស្តង់ដារ ចំនួន ០៦សម្រាប់ត្រៀមបូជាសព អ្នកស្លាប់ដោយសារ ជំងឺកូវីដ១៩នេះ គឺស្ថិតក្នុង ស្រុកឱរ៉ាល់ នៃខេត្តកំពង់ស្ពឺ ដូចដែលបានសិក្សា និងគិតគូរនោះ ។ លោក ម៉េត មាសភក្ដី បានគូសបញ្ជាក់ប ន្ថែមថា ទោះបីមកដ ល់ពេលនេះ ការរីករាលដាល នៃជំងឺកូវីដ១៩ នៅតែបន្តមាននិងមានអ្នកស្លាប់ម្នាក់ក្ដី ក៏ភូមិសាស្ត្ររាជធានីភ្នំពេញ មិនត្រូវបានប្រកាស បិទឬផ្អាកចរាចរណ៍ តំបន់ណាឡើយ លើកលែងតែ ទីតាំងប្រមាណ ជា ១០០ទីតាំង ដែលមានដូចជា ផ្ទះ ឬខុនដូជាដើម មាន អ្នកពាក់ព័ន្ធកំពុងរស់នៅ និងធ្វើចត្តាឡីស័កប៉ុណ្ណោះ ដែលត្រូវបានហ៊ុព័ន្ធទីនោះ ព្រោះថារដ្ឋបា លរាជធានីភ្នំពេញ បានត្រៀមលក្ខណៈរួចជាស្រេចចំពោះ ការដោះស្រាយសភាពការណ៍បន្ទាន់ៗ ទាំងការរៀបចំទីតាំង ធ្វើចត្តាឡីស័ក ទីតាំងព្យាបាល ពិសេសគឺការការពារសន្តិសុខ សណ្ដាប់ធ្នាប់ តំបន់ពាក់ព័ន្ធទាំងនោះ ៕ | 2021-03-12T06:11:00+07:00 | dap-news.com | https://dap-news.com/national/2021/03/11/126097/ |
ac3d8267-2ea3-44a1-920f-acecf4db26dd | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ នៅទូទាំងប្រទេស លើកទី១កើនដល់ចំនួន ១២៩,៩០៨នាក់ និងលើកទី២ចំនួន ៥៧៦៨នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី១១ ខែមីនា ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលទូទាំងប្រទេស៖ អ្នកចាក់លើកទី១ សរុបចំនួន៖ ១២៩,៩០៨នាក់, អ្នកចាក់លើកទី២ សរុបចំនួន៖ ៥,៧៦៨នាក់។ | 2021-03-12T05:42:00+07:00 | freshnewsasia.com | https://m.freshnewsasia.com/index.php/en/localnews/189490-2021-03-11-15-42-03.html |
3f543056-2263-4a5b-b23b-d839413dfa30 | នាយឧត្តមសេនីយ៍ នេត សាវឿន ចេញសេចក្ដីណែនាំ៥ចំណុច ដើម្បីពង្រឹងវិធានការប្រយុទ្ធប្រឆាំងជំងឺកូវីដ-១៩ របស់អគ្គស្នងការដ្ឋាននគរបាលជាតិ | នាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ នៅថ្ងៃទី១១ ខែមីនា ឆ្នាំ២០២១នេះ បានចេញសេចក្ដីណែនាំ ចំនួន៥ចំណុច ដើម្បីពង្រឹងវិធានការប្រយុទ្ធប្រឆាំងជំងឺកូវីដ-១៩ ពាក់ព័ន្ធព្រឹត្តិការណ៍សហគមន៍២០កុម្ភៈ ឆ្នាំ២០២១។ នេះបើតាមសេចក្ដីណែនាំដែលបណ្ដាញព័ត៌មាន Fresh News ទទួលបាន។ អនុញ្ញាតឲ្យគ្រប់អង្គភាព ចំណុះអគ្គស្នងការដ្ឋាននគរបាលជាតិ រៀបចំឲ្យមានការផ្លាស់វេនមន្ត្រីប្រចាំការ ក្នុងអង្គភាពនីមួយៗ ដោយត្រូវធានារក្សានិន្តរភាពការងារប្រចាំថ្ងៃ។ ដោយឡែកមន្ត្រីដែលមិនត្រូវវេនប្រចាំការ ត្រូវយកចិត្តទុកដាក់បំពេញភារកិច្ច នៅផ្ទះរៀងៗខ្លួនតាមប្រព័ន្ធ អនឡាញ ជានិច្ចកាលត្រៀមទទួលការទាក់ទង និងអនុវត្តតាមការណែនាំ។ ត្រូវអនុវត្តឲ្យបានខ្ជាប់ខ្ជួន នូវវិធានការការពារជំងឺកូវីដ-១៩ ៣ការពារ និង៣កុំ (ពាក់ម៉ាស់ លាងដៃ ឬបាញ់អាល់កុល រក្សាគម្លាតសុវត្ថិភាពសង្គម និងសុវត្ថិភាពបុគ្គលឲ្យបានគ្រប់គ្នាគ្រប់ទីកន្លែង និងកុំនៅកន្លែងសាធារណៈបិទជិតគ្មានខ្យល់ចេញចូល កុំជួបជុំមនុស្សច្រើន កុំប៉ះពាល់គ្នា កុំចាប់ដៃគ្នា កុំកៀកស្មាគ្នា និងកុំឱបថើបគ្នា) ធ្វើការវាស់កំដៅនៅច្រកចេញ-ចូលនិងស្កេន QR Code ដើម្បីពិនិត្យ និងទប់ស្កាត់កូវីដ-១៩ ឲ្យបានជាប្រចាំ។ ត្រូវផ្អាកជាបណ្តោះអាសន្ន នូវការរៀបចំកិច្ចប្រជុំ ការប្រារព្ធពិធី ការជួបសំណេះសំណាលនានាលើកលែងតែមានករណីចាំបាច់ ឬមានបទបញ្ជា។ ត្រូវតាមដាន ត្រួតពិនិត្យសុខភាពរបស់ខ្លួនជាប្រចាំ។ សម្រាប់កងកម្លាំងដែលមានអាការៈ ក្តៅខ្លួន ក្អក ផ្តាសាយ ឬមានការសង្ស័យណាមួយ ពាក់ព័ន្ធនឹងជំងឺកូវីដ-១៩ ពុំចាំបាច់មកបំពេញការងារនោះទេ និងត្រូវរាយការណ៍ទៅអង្គភាពរបស់ខ្លួន ហើយត្រូវប្រញាប់ទៅមណ្ឌលសុខភាព ឬមន្ទីរ ពេទ្យដែលនៅជិតបំផុត ឬទាក់ទងទៅភ្នាក់ងារសុខាភិបាលតាមរយៈទូរស័ព្ទលេខ ១១៥។ ផ្អាកការអនុញ្ញាតចេញ-ចូលបរិវេណ អគ្គស្នងការដ្ឋាននគរបាលជាតិ ជាបណ្ដោះអាសន្ន ចំពោះប្រជាពលរដ្ឋ ឬបុគ្គលដែលពុំមានភារកិច្ច ចាប់ពីពេលនេះ រហូតដល់មានការណែនាំថ្មី។ ដោយឡែកសម្រាប់ភ្ញៀវដែលមកទំនាក់ទំនងការងារជាផ្លូវការ ឬការងារប្រចាំថ្ងៃ មន្ដ្រីតម្រួតបទបញ្ជាប្រចាំការនៅ អគ្គស្នងការដ្ឋាននគរបាលជាតិ ត្រូវណែនាំភ្ញៀវឲ្យឆ្លងកាត់ទ្វារសម្លាប់មេរោគ (បាញ់អាល់កុល) និងវាស់កម្ដៅ ពីសំណាក់គ្រូពេទ្យប្រចាំការ ដោយរក្សាគម្លាតសុវត្ថិភាពមុនអនុញ្ញាតឲ្យចូលជួប នាយកដ្ឋានរដ្ឋបាលទូទៅ ដើម្បីបញ្ជាក់ព័ត៌មាន និងគ្រប់គ្រងអត្តសញ្ញាណបុគ្គល៕ | 2021-03-12T04:08:00+07:00 | freshnewsasia.com | https://m.freshnewsasia.com/index.php/en/localnews/189485-2021-03-11-14-08-40.html |
d732c5a4-80a2-4699-8e21-9c01fccbd7f4 | អ្នកឧកញ៉ា ចេន ហ្ស៊ី ប្រកាសបរិច្ចាគថវិកា៣លានដុល្លារជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១១ ខែមីនា ឆ្នាំ២០២១នេះ អ្នកឧកញ៉ ចេន ហ្ស៊ី ប្រធានក្រុមប្រឹក្សាភិបាល ក្រុមហ៊ុនព្រីនស៍ ហូល ឌីង គ្រុប（Prince Holding Group） បានប្រកាសសូមបរិច្ចាគថវិកា៣លានដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ។ ក្រុមហ៊ុនព្រីនស៍ ហូល ឌីង គ្រុប តែងតែយកចិត្តទុកដាក់ចំពោះការវិវឌ្ឍនៃស្ថានការណ៍បង្ការ និងទប់ស្កាត់ការរីករាលដាលនៃជំងឺកូវីដ-១៩។ កន្លងមកក្រុមហ៊ុនព្រីនស៍ ហូល ឌីង គ្រុប បានផ្តួចផ្តើមសកម្មភាពសប្បុរសធម៌ទ្រង់ទ្រាយធំជាច្រើនលើក ដើម្បីគាំទ្រដល់យុទ្ធនាការប្រឆាំងនឹងការរីករាលដាលជំងឺកូវីដ-១៩ក្នុងប្រទេសកម្ពុជា និងចូលរួមចំណែកក្នុងការជួយសង្គ្រោះប្រជាជន ដែលរងគ្រោះដោយទឹកជំនន់។ ក្រុមហ៊ុនព្រីនស៍ ហូល ឌីង គ្រុប ជាសហគ្រាសចម្រុះខ្នាតធំ និងនាំមុខគេនៅកម្ពុជា ដែលមានអាជីវកម្មគ្របដណ្តប់លើវិស័យជាច្រើន ដូចជាវិស័យអចលនទ្រព្យ ធនាគារ ហិរញ្ញវត្ថុ អាកាសចរណ៍ ទេសចរណ៍ ឡូជីស្ទីក បច្ចេកវិទ្យា ភោជនីយដ្ឋាន មជ្ឈមណ្ឌលកម្សាន្ត និងវិស័យផ្សេងៗទៀត។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១១ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១១៦៣នាក់ ក្នុងនោះអ្នកជាសះស្បើយចំនួន៥៩៧នាក់ និងអ្នកជំងឺ៥៦៥នាក់ កំពុងសម្រាកព្យាបាល។ ដោយឡែកព្រឹត្តិការណ៍២០កុម្ភៈ មានអ្នកឆ្លងកូវីដ១៩ចំនួន៦៥២នាក់៕ | 2021-03-12T04:07:00+07:00 | freshnewsasia.com | https://m.freshnewsasia.com/index.php/en/localnews/189430-2021-03-11-07-07-34.html |
88c0b2cb-552a-4bad-99d1-6f8cc7bbe74e | វៀតណាមបន្តរកឃើញករណីឆ្លងថ្មី នៃជំងឺកូវីដ-១៩ ចំនួន០៤ករណីទៀត នៅក្នុងរបាយការណ៍ ថ្ងៃព្រហស្បតិ៍នេះ | ក្រសួងសុខាភិបាលវៀតណាម នៅថ្ងៃព្រហស្បតិ៍ ទី១១ ខែមីនា ឆ្នាំ២០២១នេះ បានប្រកាសរកឃើញករណីឆ្លង COVID-19 ថ្មីៗ ចំនួន០៤ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសអាស៊ានមួយនេះកើនដល់ ២,៥៣៣ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាមបានឲ្យដឹងទៀតថា ករណីឆ្លងថ្មីៗទាំងអស់ខាងលើ សុទ្ធតែជាករណីនាំចូលពីក្រៅប្រទេស។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេសចំនួន២,៥៣៣ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ២,០៤៨នាក់។ រលកចុងក្រោយនៃការឆ្លងរីករាលដាលជំងឺ COVID-19 បានវាយប្រហារប្រទេសវៀតណាមនៅថ្ងៃទី២៨ ខែមករា ដោយមានករណីឆ្លងក្នុងសហគមន៍ ចំនួន៨៩៥ករណី ដែលត្រូវបានរាយការណ៍ចេញពីទីក្រុង និងខេត្តចំនួន១៣៕ | 2021-03-12T04:05:00+07:00 | freshnewsasia.com | https://m.freshnewsasia.com/index.php/en/internationalnews/189484-2021-03-11-14-05-33.html |
e29b8647-f73e-4526-b17a-85eb4f235049 | កម្ពុជាមានអ្នកស្លាប់ដោយសារជំងឺកូវីដ១៩ ជាករណីដំបូងបង្អស់ | ក្រសួងសុខាភិបាលប្រកាសករណីអ្នកស្លាប់ដោយសារជំងឺកូវីដ-១៩ ដំបូងបង្អស់ នៅកម្ពុជា នៅថ្ងៃទី១១ ខែមីនា នេះ។ ប្រជាពលរដ្ឋ និងមន្ត្រីសង្គមស៊ីវិលយល់ថា ករណីស្លាប់នេះ ជាសញ្ញាមួយដាស់តឿនឲ្យកម្ពុជាយកចិត្តទុកដាក់ក្នុងការទប់ស្កាត់ជំងឺកូវីដ-១៩ ដែលកំពុងរីករាលដាលធ្ងន់ធ្ងរនេះ។ អ្នកជំងឺកូវីដ-១៩ ម្នាក់បានស្លាប់នៅព្រឹកថ្ងៃទី១១ ខែមីនា នៅមន្ទីរពេទ្យមិត្តភាពខ្មែរ-សូវៀត បន្ទាប់ពីគាត់ត្រូវបានរកឃើញថា មានផ្ទុកជំងឺនេះ កាលពីចុងខែកុម្ភៈ។ ក្រសួងសុខាភិបាលឱ្យដឹងតាមសេចក្តីប្រកាសព័ត៌មានថា អ្នកជំងឺដែលបានស្លាប់នោះ គឺជាបុរសខ្មែរ អាយុ ៥០ឆ្នាំ។ បុរសរូបនោះមានទីលំនៅនៅសង្កាត់ចាក់អង្រែ ខណ្ឌមានជ័យ រាជធានីភ្នំពេញ។ គាត់ជាអ្នកបើកបរឱ្យថៅកែជនជាតិចិននៅខេត្តព្រះសីហនុ ដែលមានផ្ទុកជំងឺកូវីដ-១៩ ក្នុងព្រឹត្តិការណ៍សហគមន៍២០ កុម្ភៈ។ ក្រសួងបានបញ្ជាក់ប្រាប់ពត៌មានក្នុងស្រុកដែលជិតស្នឹតនឹងរដ្ឋាភិបាលថា សពរបស់អ្នកជំងឺមិនអាចរក្សាទុកបានយូរទេ ពោលគឺត្រូវរៀបចំបូជាតាមការកំណត់របស់រដ្ឋាភិបាលដើម្បីទប់ស្កាត់ការឆ្លងរីករាលដាលជំងឺនេះ។ អាស៊ីសេរីបានព្យាយាមទាក់ទងទៅអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ដើម្បីសួរនាំបន្ថែមពីករណីស្លាប់របស់អ្នកជំងឺរូបនេះ នៅថ្ងៃទី១១ ខែមីនា ដោយទូរស័ព្ទចូល ប៉ុន្តែពុំមានអ្នកទទួល។ ប៉ុន្តែអ្នកស្រីបានផ្តល់បទសម្ភាសន៍ឲ្យសារព័ត៌មានក្នុងស្រុកថា ជំងឺកូវីដ-១៩ ដែលបុរសនោះបានឆ្លងពីថៅកែជនជាតិចិននោះ បានវិវត្តយ៉ាងលឿន និងមានសភាពធ្ងន់ធ្ងរ។ អ្នកស្រីបន្តថា ក្រុមគ្រូពេទ្យបានពិនិត្យឃើញថា សួតទាំងសងខាងរបស់បុរសនោះមានសភាពធ្ងន់ធ្ងរធ្វើឲ្យកង្វះអុកស៊ីសែននៅក្នុងសួត និងរលាកខ្លាំង រហូតសរីរាង្គរបស់បុរសរូបនោះទ្រាំទ្រលែងបាន។ អ្នកស្រី ឱ វណ្ណឌីន បន្ថែមថា អ្នកជំងឺមួយចំនួនទៀត ក៏ស្ថិតក្នុងសភាពធ្ងន់ធ្ងរគួរឱ្យព្រួយបារម្ភដែរ៖ ក្រៅពីការស្លាប់អ្នកជំងឺម្នាក់ ក្រសួងបានរកឃើញករណីឆ្លងថ្មី ៣៩នាក់ បន្ថែមទៀត ដែលជាសុទ្ធតែជាករណីចម្លងក្នុងព្រឹត្តិការណ៍សហគមន៍ ២០ កុម្ភៈ ធ្វើឱ្យតួលេខអ្នកឆ្លងក្នុងសហគមន៍កើនដល់ជាង ៦រយ (៦៥២) នាក់ គិតត្រឹមថ្ងៃទី១១ ខែមីនា។ ករណីស្លាប់ដំបូងនៅកម្ពុជានេះ គឺជាក្តីបារម្ភមួយរបស់ប្រជាពលរដ្ឋ និងសង្គមស៊ីវិល ជុំវិញការរីករាលដាលនៃជំងឺនេះ នៅទូទាំងប្រទេសកម្ពុជា។ ខេត្តជាច្រើនដែលរងផលប៉ះពាល់ និងរីករាលដាលដល់នោះ រួមមាន ខេត្តកណ្តាល ខេត្តបាត់ដំបង ខេត្តសៀមរាប ខេត្តកំពង់ចាម ខេត្តកំពង់ធំ ខេត្តព្រៃវែង ខេត្តព្រះសីហនុ ខេត្តស្វាយរៀង ខេត្តកោះកុង និងរាជធានីភ្នំពេញជាដើម។ ពលរដ្ឋរស់នៅរាជធានីភ្នំពេញលោកស្រី សុខ ស្រីនិច ថ្លែងថា លោកស្រីព្រួយបារម្ភចំពោះសុវត្ថិភាពរបស់ខ្លួន និងក្រុមគ្រួសារជាខ្លាំង ក្រោយមានករណីស្លាប់ដោយសារជំងឺកូវីដ-១៩នេះ។ លោកស្រី ខកចិត្តដែលរាជរដ្ឋាភិបាលមិនបានប្រកាសបិទទាំងស្រុងនូវពិធីជួបជុំមួយចំនួន ដូចជាពិធីមង្គលការ ពិធីផ្សេងៗទៀត ដែលអាចបង្កហានិភ័យដល់ប្រជាពលរដ្ឋ។ លោកស្រីទទូចឲ្យរដ្ឋាភិបាលគួរយកចិត្តទុកដាក់លើប្រជាពលរដ្ឋឲ្យបានខ្លាំងជាងនេះ និងស្នើឲ្យពលរដ្ឋគួរចួលរួមសហការទប់ស្កាត់ ដោយអនុវត្តវិធានការសុខាភិបាលឲ្យបានត្រឹមត្រូវ៖ ចំណែកនាយករងទទួលបន្ទុកផ្នែកឃ្លាំមើលសិទ្ធិមនុស្សនៃអង្គការលីកាដូលោក អំ សំអាត ទទូចឲ្យរដ្ឋាភិបាលគួរបន្ថែមនូវសំភារៈបរិក្ខារ និងក្រុមគ្រូពេទ្យបន្ថែមទៀត ដើម្បីបំរុងក្នុងការព្យាបាលអ្នកជំងឺកូវីដ-១៩។ លោកបន្តថា ករណីស្លាប់ដំបូងនៅប្រទេសកម្ពុជានេះ គឺជាសញ្ញាដាស់តឿនដល់រដ្ឋាភិបាល ជាពិសេសក្រសួងសុខាភិបាល គួរយកចិត្តទុកដាក់ ពង្រឹងវិធានការសុខាភិបាល និងរិះរកវិធានការបន្ថែមទៀត ដើម្បីទប់ស្កាត់នូវការឆ្លងរីករាលដាលនៃជំងឺនេះ៖ គិតត្រឹមថ្ងៃទី១១ ខែមីនា កម្ពុជាមានអ្នកស្លាប់ដោយសារជំងឺកូវីដ-១៩ម្នាក់ អ្នកឆ្លងសរុបជិត ១ពាន់២រយ (១១៦៣) នាក់ ក្នុងនោះ ព្យាបាលជាសះស្បើយជិត ៦រយ (៥៩៧) នាក់ និងកំពុងសម្រាកព្យាបាលជិត ៦រយ (៥៦៥)នាក់៕ | 2021-03-12T03:44:19+07:00 | rfa.org | https://www.rfa.org/khmer/news/health/one-died-of-covid-19-in-cambodia-03112021153017.html |
9a3845ff-6120-45d4-a956-e4d2731a3ef2 | អ្នកឧកញ៉ា សុខ គង់ ប្រកាសបរិច្ចាគថវិកា៣០ម៉ឺនដុល្លារជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១១ ខែមីនា ឆ្នាំ២០២១នេះ អ្នកឧកញ៉ា សុខ គង់ និងក្រុមគ្រួសារ បានប្រកាសសូមបរិច្ចាគថវិកា៣០ម៉ឺនដុល្លារ ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១១ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១១៦៣នាក់ ក្នុងនោះអ្នកជាសះស្បើយចំនួន៥៩៧នាក់ និងអ្នកជំងឺ៥៦៥នាក់ កំពុងសម្រាកព្យាបាល។ ដោយឡែកព្រឹត្តិការណ៍២០កុម្ភៈ មានអ្នកឆ្លងកូវីដ១៩ចំនួន៦៥២នាក់៕ | 2021-03-12T03:23:00+07:00 | freshnewsasia.com | https://m.freshnewsasia.com/index.php/en/localnews/189480-2021-03-11-13-23-01.html |
facdbf7c-1312-4473-9bc6-6f74d077ae0f | ប្រមុខរដ្ឋស្ដីទីចុះហត្ថលេខា ដាក់ឲ្យប្រើប្រាស់ច្បាប់ស្តីពីវិធានការទប់ស្កាត់ការឆ្លងរាលដាល នៃជំងឺកូវីដ-១៩ | ភ្នំពេញ៖សម្ដេច សាយ ឈុំ ប្រមុខរដ្ឋស្ដីទីនៅថ្ងៃទី១១ ខែ មីនា ឆ្នាំ ២០២១ បានចុះហត្ថលេខាដាក់ឲ្យប្រើប្រាស់ ជាផ្លូវការនូវច្បាប់ស្តីពីវិធានការទប់ស្កាត់ ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ ធ្ងន់ធ្ងរផ្សេងទៀត។ ច្បាប់នេះ ត្រូវបានរៀបចំឡើង ដើម្បីកំណត់អំពីគោលបំណង វិសាលភាព វិធានការទោសប្បញ្ញត្តិ និងសមត្ថកិច្ច ដែលត្រូវអនុវត្តសំដៅ ការពារអាយុជីវិតប្រជាពលរដ្ឋ សុខភាព សាធារណៈ និងសណ្តាប់ធ្នាប់ សាធារណៈ ព្រមទាំងការកាត់បន្ថយ ឲ្យបានជាអតិបរមានូវ ផលប៉ះពាល់ នៃជំងឺឆ្លងនេះ ចំពោះវិស័យ សង្គម-សេដ្ឋកិច្ចនៅកម្ពុជា ។ អនុលោមតាមជំពូកទី៣ មាត្រា៣២ និង ជំពូកទី៤ មាត្រា៥២ រដ្ឋធម្មនុញ្ញកម្ពុជា ច្បាប់នេះ បង្ហាញពីឆន្ទៈ របស់ រាជរដ្ឋាភិបាល ក្នុងការ លើកកម្ពស់ ការទទួលខុសត្រូវ ចំពោះភាពរស់រានមាន ជីវិត របស់ប្រជាពលរដ្ឋ និងការថែរក្សាសន្តិសុខ សណ្តាប់ធ្នាប់ សាធារណៈ ក្នុងកាលៈទេសៈ ដែលប្រទេសជាតិ កំពុងប្រឈមនឹងការគំរាមកំហែង ពីការ រីករាលដាល នៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរ ផ្សេងទៀត ។ ច្បាប់នេះ មាន៦ ជំពូក និង១៨មាត្រា ត្រូវបានរដ្ឋសភាកម្ពុជា អនុម័តយល់ព្រម ជាលើកដំបូង ចំនួន៨៣សំឡេង នៃ ចំនួនសមាជិករដ្ឋសភា ទាំងមូល កាលពីថ្ងៃទី៥ ខែមីនា ឆ្នាំ២០២១ នាសម័យប្រជុំ រដ្ឋសភាជាវិសាមញ្ញ នីតិកាលទី៦និងត្រូវបានព្រឹទ្ធសភាអនុម័តនៅថ្ងៃទី១១មីនានេះ៕ | 2021-03-12T03:19:00+07:00 | dap-news.com | https://dap-news.com/national/2021/03/11/126061/ |
ccb36a98-19d9-49d6-98cf-e88fdd1effad | ច្បាប់ថ្មី៖ អ្នករត់ចេញពីមន្ទីរចត្តាឡីស័ក ឬមណ្ឌលព្យាបាល ហើយចម្លងជំងឺទៅអ្នកដទៃ អាចនឹងត្រូវដាក់ពន្ធនាគារដល់១០ឆ្នាំ និងពិន័យ២០លានរៀល (Video inside) | ច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ត្រូវបានប្រមុខរដ្ឋស្តីទី សម្តេចវិបុលសេនាភក្តី សាយ ឈុំ ប្រកាសឱ្យប្រើប្រាស់ នៅល្ងាចថ្ងៃទី១១ ខែមីនា ឆ្នាំ២០២១នេះ ខណៈដែលការរីករាលដាលជំងឺកូវីដ១៩ នៅក្នុងប្រទេសកម្ពុជា កាន់តែធ្ងន់ធ្ងរ ដែលតម្រូវ៌ឱ្យមានវិធានការកាន់តែមុតស្រួច។ បើយោងតាមមាត្រា៨ នៃច្បាប់នេះ សម្រាប់អ្នកបំពានលើវិធានការទប់ស្កាត់ជំងឺឆ្លងរបស់រាជរដ្ឋាភិបាល នឹងត្រូវផាកពិន័យ និងដាក់ទោសធ្ងន់ធ្ងរ ក្រោម ។ បទគេចវេះពីការព្យាបាល ឬរត់គេចចេញពីទីកន្លែងព្យាបាល កំណត់ថា អំពើគេចវេះពីការតម្រូវឱ្យទទួលការព្យាបាល ឬគេចចេញពីទីកន្លែងព្យាបាល ដែលកំណត់ដោយក្រសួងសុខាភិបាល ឬការប៉ុនប៉ងប្រព្រឹត្តអំពើនេះ ត្រូវផ្តន្ទាទោសដាក់ពន្ធនាគារពី១(មួយ)ឆ្នាំ ទៅ ៥(ប្រាំ)ឆ្នាំ និងពិន័យជាប្រាក់ពី ៥.០០០.០០០ (ប្រាំលាន)រៀល ទៅ ២០.០០០.០០០ (ម្ភៃលាន)រៀល។ ត្រូវផ្តន្ទាទោសដាក់ពន្ធនាគារពី ៥(ប្រាំ)ឆ្នាំ ទៅ ១០(ដប់)ឆ្នាំ កាលបើអំពើខាងលើនេះបានបណ្តាលឱ្យមានការចម្លងជំងឺកូវីដ១៩ ដល់អ្នកដទៃ។ បទគេចវេះពីការធ្វើចត្តាឡីស័ក ឬគេចចេញពីទីកន្លែងធ្វើចត្តាឡីស័ក កំណត់ថា អំពើគេចវេះពីការធ្វើចត្តាឡីស័ក ឬគេចចេញពីទីកន្លែងធ្វើចត្តាឡីស័កក្នុងអំឡុងពេលធ្វើចត្តាឡីស័ក ដែលកំណត់ដោយក្រសួងសុខាភិបាល ឬអាជ្ញាធរមានសមត្ថកិច្ចត្រូវទទួលពិន័យអន្តរការណ៍តាមការកំណត់នៅក្នុងអនុក្រឹត្យ។ ត្រូវផ្តន្ទាទោសដាក់ពន្ធនាគារពី៦ (ប្រាំមួយ)ខែ ទៅ ៣(បី)ឆ្នាំ និងពិន័យជាប្រាក់ពី ២.០០០.០០០ (ពីរលាន)រៀល ទៅ ១០.០០០.០០០ (ដប់លាន)រៀល កាលបើអំពើខាងលើនេះបានបណ្តាលឱ្យមានការចម្លងជំងឺកូវីដ១៩ ដល់អ្នកដទៃ។ បទគេចវេះពីការព្យាបាល ឬរត់គេចចេញពីទីកន្លែងព្យាបាល កំណត់ថា អំពើគេចវេះពីការតម្រូវឱ្យទទួលការព្យាបាល ឬគេចចេញពីទីកន្លែងព្យាបាល ដែលកំណត់ដោយក្រសួងសុខាភិបាល ឬការប៉ុនប៉ងប្រព្រឹត្តអំពើនេះ ត្រូវផ្តន្ទាទោសដាក់ពន្ធនាគារពី១(មួយ)ឆ្នាំ ទៅ ៥(ប្រាំ)ឆ្នាំ និងពិន័យជាប្រាក់ពី ៥.០០០.០០០ (ប្រាំលាន)រៀល ទៅ ២០.០០០.០០០ (ម្ភៃលាន)រៀល។ ត្រូវផ្តន្ទាទោសដាក់ពន្ធនាគារពី ៥(ប្រាំ)ឆ្នាំ ទៅ ១០(ដប់)ឆ្នាំ កាលបើអំពើខាងលើនេះបានបណ្តាលឱ្យមានការចម្លងជំងឺកូវីដ១៩ ដល់អ្នកដទៃ។ បទចម្លងដោយចេតនានូវជំងឺកូវីដ១៩ ដល់អ្នកដទៃ កំណត់ថា អំពើចម្លងដោយចេតនានូវជំងឺកូវីដ១៩ ដល់អ្នកដទៃ តាមគ្រប់មធ្យោបាយ ត្រូវផ្តន្ទាទោសដាក់ពន្ធនាគារ ពី៥(ប្រាំ)ឆ្នាំ ទៅ ១០(ដប់)ឆ្នាំ។ ត្រូវផ្តន្ទាទោសដាក់ពន្ធនាគារពី ១០(ដប់)ឆ្នាំ ទៅ ២០ (ម្ភៃ)ឆ្នាំ កាលបើអំពើខាងលើនេះ ត្រូវបានធ្វើឡើងដោយមានការរៀបចំជាក្រុម ឬអង្គការចាត់តាំង។ បទមិនគោរពវិធានការរដ្ឋបាល កំណត់ថា ដោយមិនគិតដល់បទល្មើសព្រហ្មទណ្ឌដទៃទៀត អំពើដោយចេតនាមិនគោរពវិធានការរដ្ឋបាល ដែលបានដាក់ចេញស្របតាមច្បាប់នេះ ត្រូវទទួលពិន័យអន្តរការណ៍ពី ១.០០០.០០០ (មួយលាន) រៀល ទៅ៥.០០០.០០០(ប្រាំលាន)រៀល។ ត្រូវផ្តន្ទាទោសដាក់ពន្ធនាគារពី ៦(ប្រាំមួយ)ខែ ទៅ ៣(បី)ឆ្នាំ និងពិន័យជាប្រាក់ពី ២.០០០.០០០(ពីរលាន)រៀល ទៅ ១០.០០០.០០០(ដប់លាន)រៀល កាលបើអំពើខាងលើនេះបណ្តាលឱ្យមានការចម្លងជំងឺកូវីដ១៩ ដល់អ្នកដទៃ។ ត្រូវផ្តន្ទាទោសដាក់ពន្ធនាគារពី ២(ពីរ)ឆ្នាំ ទៅ ៥(ប្រាំ)ឆ្នាំ និងពិន័យជាប្រាក់ពី៥.០០០.០០០(ប្រាំលាន)រៀល ទៅ ២០.០០០.០០០(ម្ភៃលាន)រៀល កាលបើអំពើខាងលើនេះបណ្ដាលឱ្យប៉ះពាល់ធ្ងន់ធ្ងរដល់សុខភាពសាធារណៈ។ បទរារាំងដល់ការអនុវត្តវិធានការ កំណត់ថា អំពើរារាំង ឬបង្កឧបសគ្គដោយចេតនាដល់ការអនុវត្តវិធានការដែលបានដាក់ចេញស្របតាមច្បាប់នេះ ត្រូវផ្តន្ទាទោសដាក់ពន្ធនាគារពី៦(ប្រាំមួយ)ខែ ទៅ ៣(បី)ឆ្នាំ និងពិន័យជាប្រាក់ពី២.០០០.០០០ (ពីរលាន)រៀល ទៅ ១០.០០០.០០០(ដប់លាន)រៀល។ ត្រូវផ្តន្ទាទោសដាក់ពន្ធនាគារពី២(ពីរ)ឆ្នាំ ទៅ ៥(ប្រាំ)ឆ្នាំ និងពិន័យជាប្រាក់ពី៥.០០០.០០០(ប្រាំលាន)រៀល ទៅ ២០.០០០.០០០ (ម្ភៃលាន)រៀល កាលបើអំពើខាងលើនេះបណ្តាលឱ្យមានការចម្លងជំងឺកូវីដ១៩ ដល់អ្នកដទៃ ឬប៉ះពាល់ធ្ងន់ធ្ងរដល់សុខភាពសាធារណៈ។ សូមជម្រាបថា បើតាមការប្រកាសរបស់ស្ថាប័ននីតិបញ្ញត្ត និងនីតិប្រតិបត្តិរបស់កម្ពុជា, ច្បាប់ថ្មីនេះបង្កើតឡើងសំដៅការពារអាយុជីវិតប្រជាពលរដ្ឋ លើកកម្ពស់សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឲ្យបានជាអតិបរមានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅក្នុងព្រះរាជាណាចក្រកម្ពុជាយើង៕ | 2021-03-12T03:17:00+07:00 | freshnewsasia.com | https://m.freshnewsasia.com/index.php/en/localnews/189478-2021-03-11-13-17-35.html |
4bc9dc45-79d2-4561-a2b1-72d64f3af268 | TOP NEWS: ច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ ត្រូវបានប្រកាសឱ្យប្រើប្រាស់ជាបន្ទាន់ (Video inside) | ច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ត្រូវបានប្រមុខរដ្ឋស្តីទី សម្តេចវិបុលសេនាភក្តី សាយ ឈុំ ប្រកាសឱ្យប្រើប្រាស់ហើយ នៅល្ងាចថ្ងៃទី១១ ខែមីនា ឆ្នាំ២០២១នេះ បន្ទាប់ពីព្រឹទ្ធសភាឱ្យយោបល់គាំទ្រប៉ុន្មានម៉ោង។ នេះបើតាម លោក ម៉ម សារិន នាយកខុទ្ទកាល័យសម្តេចវិបុលសេនាភក្តី សាយ ឈុំ បញ្ជាក់ប្រាប់បណ្តាញព័ត៌មាន Fresh News។ សេចក្តីព្រាងច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ត្រូវបានព្រឹទ្ធសភា ឱ្យអនុម័តគាំទ្រទាំងស្រុង ដោយឥតកែប្រែ ក្នុងសម័យប្រជុំវិសាមញ្ញព្រឹទ្ធសភា នីតិកាលទី៤ នាព្រឹកថ្ងៃទី១១ ខែមីនា ឆ្នាំ២០២១នេះ។ ច្បាប់នេះត្រូវបានរៀបចំឡើងដើម្បីកំណត់អំពីគោលបំណង វិសាលភាព វិធានការ ទោសប្បញ្ញត្តិ និងសមត្ថកិច្ច ដែលត្រូវអនុវត្តសំដៅការពារអាយុជីវិតប្រជាពលរដ្ឋ សុខភាពសាធារណៈ និងសណ្តាប់ធ្នាប់សាធារណៈ ព្រមទាំងការកាត់បន្ថយឱ្យបានជាអតិបរមានូវផលប៉ះពាល់នៃជំងឺឆ្លងនេះ ចំពោះវិស័យសង្គម-សេដ្ឋកិច្ចនៅកម្ពុជា។ ច្បាប់នេះបង្ហាញពីឆន្ទៈរបស់រាជរដ្ឋាភិបាល ក្នុងការលើកកម្ពស់ការទទួលខុសត្រូវចំពោះភាពរស់រានមានជីវិតរបស់ប្រជាពលរដ្ឋ និងការថែរក្សាសន្តិសុខ សណ្តាប់ធ្នាប់សាធារណៈក្នុងកាលៈទេសៈដែលប្រទេសជាតិកំពុងប្រឈមនឹងការគំរាមកំហែងពីការរីករាលដាលនៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត។ ច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ដែលរៀបចំឡើងដោយ រាជរដ្ឋាភិបាល មាន ០៦ជំពូក និង១៨មាត្រា ត្រូវបានរដ្ឋសភាកម្ពុជាអនុម័តយល់ព្រមជាលើកដំបូងចំនួន ៨៣សំឡេង នៃចំនួនសមាជិករដ្ឋសភាទាំងមូលកាលពីថ្ងៃទី៥ ខែមីនា ឆ្នាំ២០២១ នាសម័យប្រជុំរដ្ឋសភាជាវិសាមញ្ញ នីតិកាលទី៦៕ សូមអាន ច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀតខាងក្រោមនេះ៖ | 2021-03-12T02:45:00+07:00 | freshnewsasia.com | https://m.freshnewsasia.com/index.php/en/localnews/189475-2021-03-11-12-45-55.html |
Subsets and Splits
No community queries yet
The top public SQL queries from the community will appear here once available.